cyanic-selkie/wikianc huggingface dataset:
ರತಿ ಪಾಂಡೆ
ರತಿ ಪಾಂಡೆ ಒರ್ತಿ ಭಾರತೀಯ ನಟಿ. ಪೋರಸ್, ಹಿಟ್ಲರ್ ದೀದೀ , ಮಿಲೇ ಜಬ್ ಹಮ್ ತುಮ್, ಬೆಗುಸರಾಯ್, ಹರ್ ಘರ್ ಕುಚ್ ಕೆಹ್ತಾ ಹೆ ಬುಕ್ಕ ಶಾದಿ ಸ್ಟ್ರೀಟ್ ಪನ್ಪಿನ ಹಿಂದಿ ದಾರವಾಹಿಲೆಡ್ ಅಬಿನಯ ಮಲ್ದಿನೈಕ್ ಪುಗಾರ್ಮೆನ್ ಪಡೆದೆರ್.
ಪುಟ್ಟು
ರತಿ ಪಾಂಡೆ ಮೇರ್ 11 ಸೆಪ್ಟಂಬರ್ 1982 ನೇ ತಾರೀಕ್‍ಗ್ ಅಸ್ಸಾಂಡ್ ಪುಟ್ಟಿಯೆರ್.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು ವರ್ಗೊ:ಪೊಂಜೊವುಲು
ಅಂಬೆ
ಅಂಬೆ ಪನ್ಪಿನ ಮಹಾಭಾರತೊಡು ಬರ್ಪಿನ ಒಂಜಿ ಪಾತ್ರ. ಅಂಬೆ, ಅಂಬಾಲಿಕ, ಅಂಬಿಕಾ ಪನ್ಪಿ ಮೂಜಿ ಕಾಶಿರಾಜನ ರಾಜಕುಮಾರಿಲೆನ ಪೈಕಿ ಅಂಬೆ ಒರ್ತಿ .ಅಂಬೆಗ್ ಆಯಿನ ಅವಮಾನೊಡ್ದಾತ್ರ್ ತನ್ನ ದುಂಬುದ ಜನ್ಮೊಡು ಭೀಷ್ಮನ ಸಾವುಗು ಕಾರಣ ಅಪೆ ಪನ್ಪಿ ಪ್ರತಿಜ್ಞೆ ಮಲ್ಪುನ ಸನ್ನಿವೇಶೊ ಮಹಾಭಾರತೊಡು ತೂವೊಲಿ.
ಅಂಬೆನ ಅಪಹರಣ
ಕುರುವಂಶದ ಶಂತ ಬೊಕ್ಕ ಸತ್ಯವತಿನ ಮದಿಮೆದ ಬೊಕ್ಕ  ಅಕುಲೆಗ್ ಚಿತ್ರಾಂಗದ ವಿಚ್ತಿತ್ರವೀರ್ಯರ ಪನ್ಪಿ ಜೋಕುಲು ಪುಟ್ಟುವ. ಮಹಾಪ್ರಚಂಡರ್ ಅಂಚನೆ, ಪ್ರತಾಪಿಲು ಆದಿಪ್ಪುವೆ ಮುಕುಲು ಮಲ್ಲೆ ಆವೊಂದಿತ್ತಿನ ಪೊರ್ತು ಶಂತನ ಮರಣ ಆಪುಂಡು.ಗಾಂಗೇಯೆ(ಭೀಷ್ಮನು) ದುಂಬೆ ತಾನ್ ಮಲ್ತಿನ ಪ್ರತಿಜ್ಞೆದ ಪ್ರಕಾರ ಚಿತ್ರಾಂಗದಗ್ ಪಟ್ಟ ಕಟ್ಟ್‌ದ ರಾಜ್ಯಭಾರ ಮಲ್ಪಪಾವೆ.ಇಂಚ ಉಪ್ಪುನ ಪೊರ್ತುಡು ಒರಿ ಗಂಧರ್ವನೊಟ್ಟುಗು ಚಿತ್ರಾಂಗದೆ ಯುದ್ಧ ಮಲ್ತ್‌ದ್ ಆ ಯುದ್ದೊಡು್ ಚಿತ್ರಾಂಗಧೆ  ಸಯಿಪೆ. ಅಪಗ ವಿಚಿತ್ರವೀರ್ಯನ್ ಗಾಂಗೇಯೆ ರಾಜ್ಯಭಾರ ಮಲ್ಪೆರೆ ನೇಮಕ ಮಲ್ತ್‌ದ್ ಪಟ್ಟ ಕಟ್ಟುವೆ. ಅವೆಡ್ದ್ ಬೊಕ್ಕ ಕಾಶೀರಾಜ್ಯೊಗು ಪೋದು  ತನ್ನ  ಪರಾಕ್ರಮೊಡು ಯುದ್ಧ ಮಲ್ತ್‌ದ್ ಕಾಶೀರಾಜನ ಜೋಕುಲಾಯಿನ ಅಂಬೆ, ಅಂಬಿಕೆ ಅಂಬಾಲಿಕೆನ್ ವಿಚಿತ್ರವೀರ್ಯಗ್ ಮದಿಮೆ ಮಲ್ಪೆರೆ ಕೊಂಡುದು ಬರ್ಪೆ. ಸಾಲ್ವ ಮಹಾರಾಜನೊಟ್ಟುಗು ಮೋಕೆದ ಸಂಬಂಧ ದೀವೊಂದಿತ್ತಿನ ಅಂಬೆಗ್ ಈ ಮದಿಮೆ ಇಷ್ಟ ಆಪುಜಿ. ವಿಚಿತ್ರವೀರ್ಯನ್ ಮದಿಮೆ ಆಪುಜಲ್ ಎನನ್ ಯುದ್ದೊಡು ಗೆಲ್ತ್‌ದ್ ಕನತಿನ  ಬೀಷ್ಮಡ (ಗಾಂಗೇಯ) ಮದಿಮೆ ಆಯೆರೆಂದ್ ಕೇನುವಳ್. ಆಂಡ ಭೀಷ್ಮ ಮದಿಮೆನೆ ಆಪುಜಿ ಬ್ರಹ್ಮಚಾರಿಯಾಪೆ ಪಂದ್ ಪ್ರತಿಜ್ಞೆ ಮಲ್ತಿನ ಕಾರಣ ಆಳೆನ್ ಮದಿಮೆ ಆಯೆರೆ ಒಪ್ಪುಜೆ.
ಸಾಲ್ವನಾಡೆ ಅಂಬೆ
ಭೀಷ್ಮನ ಮಾತೆರೊಗು ಒಪ್ಪಂದಿನ ಅಂಬೆ ಯಾನ್ ಮದಿಮೆ ಆಪೆ ಪಂದ್ ಉಂಗಿಲ ಪಾಡಿನ ಸಾಲ್ವ ರಾಜನಾಡೆ ಬರ್ಪಳ್. ಈ ಎನನ್ ಸ್ವೀಕಾರ ಮಲ್ಪೊಡು ಮದಿಮೆ ಆವೊಡು ಪನ್ಪಲ್. ಅಯಿಕ್ ಆಯೆ ಪನ್ಪೆ ಯುದ್ದೊಡು  ಭೀಷ್ಮೆ ಎನನ್  ಸೋಪದ್ ಬಲಿಪಾಯೆ ಅಂಚನೆ ನಿನನ್  ಅಪಹರಿಸದ್ ಕೊನೊದು ಪೋಯೆ. ಅಂಚಾದ್ ಯಾನ್ ಪೊಂಜೊಲೆನ ಸಾಲ್‌ಗ್ ಸೇರಿಯೆ. ಅಂಚಾದ್ ಪೊಂಜೊವುನು ಪೊಂಜೊಲೆ ಎಂಚ ಮದಿಮೆ ಆಯೆರೆ ಸಾಧ್ಯ ಪನ್.ಯಾನ್ ನಿನನ್ ಮದಿಮೆ ಆಯೆರೆ ಸಾಧ್ಯ ಇಜ್ಜ್ಜಿ ಪಂದ್ ಸಾಲ್ವೆ ಪನ್ಪೆ.
ಪರಶುರಾಮನಾಡೆ ಅಂಬೆ
ಸಾಲ್ವ ಅಂಬೆನ್ ಮದಿಮೆ ಆಯೆರೆ ಸಾಧ್ಯ ಇಜ್ಜಿ ಪನ್ನಗ ಆಯೆನ್ ಒಪ್ಪಿಸಾಯೆರೆ ಸಾಧ್ಯ ಆವಂದೆ ಅಂಬೆ ಪರಶುರಾನನಾಡೆ ಪೋದು  ಭೀಷ್ಮೆ ಸ್ವಯಂವರೊಡು ಸೇರ್ದಿತ್ತಿನ ಮಾತ ರಾಜಕುಮಾರೆರೆನ್ ಬಲಿಪದ್ ಎನನ್ ಅಪಹರಣ ಮಲ್ತ್‌ದ್ ಕೊನತ್‍ದ್ ಎನನ್  ಮದಿಮೆ ಅವಂದೆ ಬಲಿಪಾಯೆ. ಎನ್ನ ಜವ್ವನಾಟಿಕೆ ಮಾತ ಕಾಡ್‌ಡ್ ಅರಳಿನ ಪೂತಲೆಕ್ಕ ಹಾಳವಂದೆ ಆಯೆ ಎನ್ನ ಕೈ ಪತ್ತ್‌ದ್ ಮದಿಮೆ ಅಪಿಲೆಕ್ಕ ಮಲ್ಪು ಅಂಚ ಮಲ್ಪೆರೆ ಸಾಧ್ಯ ಇಜ್ಜಿಂದಾಂಡ ಎಂಕ್ ಅಗ್ನಿ‌ನ್ (ಆತ್ಮಹತ್ಯೆ ಮಲ್ತೊನಿಯೆರೆ) ದಯಪಾಲಿಸಲ ಪಂದ್ ಅಂಬೆ ಕಣ್ಣ ನೀರ್ ಜಪ್ಪುಡಾದ್ ಪನ್ಪಳ್. ಅಯಿಕ್ ಪರಶುರಾಮೆ, 'ಭೀಷ್ಮ್ಮೆ ಎನನ್ ಗುರು ಪನ್ಪಿ ನೆಲೆಟ್ ಆಶ್ರಯಿಸಯೆಂಡ ಯಾನ್ ಪಂಡಿನ ಪೊಣ್ಣನ್ನು ಮದಿಮೆ ಆವೆ. ಅಂಚ ಆ ವಿನಯತೆ ಇಜ್ಜಿಂದಾಂಡ  ಎನ್ನ ಪಾತೆರೊ ಮೀರ್ದ್ ಭಯಂಕರವಾಯಿನ  ಯುದ್ದೊ ಮಲ್ತ್‍‌‌ದ್ ವಿರೋಧ ತೋಜಾವೆಂದ್ ಪನ್ಪೆ
ಭೀಷ್ಮ - ಪರಷುರಾಮೆರೆ ಯುದ್ಧ
ಹಸ್ತಿನಾಪುರೊಕ್ಕು ಪರಶುರಾಮೆ ಬರ್ಪುನ ವಿಷಯ ಭೀಷ್ಮೆ  ತೆರಿದ್ ಎದುರುಗು  ಬಂಗಾರ್ ಬೊಕ್ಕ  ಬೊಳ್ಳಿದ ಪಾತ್ರೆಲೆಡ್ ಅರ್ಘ್ಯ  ಕೊರ್ದು ನಮಸ್ಕಾರ ಮಲ್ತ್‌ದ್- "ಕೆಲಸ ದಾದ?ದಾದ ಅಪ್ಪಣೆ ? ಪಂದ್ ಭೀಷ್ಮೆ ಕೇನುವೆ, ಅಯಿಕ್ ಪರಶುರಾಮೆ, ಎನ್ನ ಆಜ್ಞೆನ್ ಈ ಸ್ವೀಕಾರ (ಅಂಗೀಕಾ)ಮಲ್ಪೊಡು. ದೊಂಪ ಬೊಕ್ಕ  ಮದಿಮೆದ ಮಂಟಪ ಮಾತ ತಯಾರ್ ಮಲ್ಪು  ಈ ಕನ್ಯೆನ್ ಸ್ವೀಕಾರ ಮಲ್ಪು, ಸ್ವೀಕಾರ ಮಲ್ಪೆರೆ ಆಪುಜಿಂದ್ ನಿನ್ನ ಮನಸ್ಸ್‌ಡ್  ಇತ್ತ್ಂಡ ಇತ್ತೆನೆ ಮೆರ್ ಎನ್ನ  ಗುರುಕುಲು ಪನ್ಪಿ  ಭಕ್ತಿಪ್ರದರ್ಶನ ಮಲ್ಪಂದೆ ಯುದ್ದೊಗು ತಯಾರಾಂದ್   ಶಸ್ತ್ರಧಾರಣೆ ಮಲ್ಪು ರಡ್ಡೆಟ್  ಇಷ್ಟಪಟ್ಟ್‌ನೆನ್ ಮಲ್ಪು,ದಾದ ಪನ್ಪಂದ್ ಕೇನುವೆ . ಇಂಚ ಕೇಂಡಿನ ಪರಶುರಾಮನ ಪಾತೆರೊನು  ಭೀಷ್ಮೆ  ಕೇನ್ದ್ "ಎಂಕ್ ವೀರಲಕ್ಷ್ಮಿ ಬೊಕ್ಕ ಯಶೋಲಕ್ಷ್ಮಿನಕುಲತ್ತಂದೆ ಬೇತೆ ಪೊಂಜೊಲೆಡ ಸಂಬಂಧ ಇಜ್ಜಿ. ದಾಯೆ ಕೋಪ ಮಲ್ಪುವರ್ ಇಂಚಾಂಡ ನಮ್ಮೊಲಯಿ ಯುದ್ಧ ಆಪುನವೆ ಸರಿ ಪಂದ್ ಪರಶುರಾಮೆ ಪನ್ಪೆ. ಅಪಗ ರಡ್ಡ್ ಜನೊಲ ಭಯಂಕರವಾಯಿನ ಯುದ್ಧ ಮಲ್ಪುನ ಉದ್ದೇಸೊಡು ಐಂದ್ರಾಸ್ತ್ರ ವಾರುಣಾಸ್ತ್ರ ವಾಯವ್ಯಾಸ್ತ್ರಲೆನ  ಬಾಣಪ್ರಯೋಗ ಮಲ್ತೊಂದು, ಬ್ರಹ್ಮ ದೇವೆರ್ ತನ್ನ ಕಮಲಾಸನೊಡ್ದು ಮಿತ್ತ್  ರಾದ್ ಪೋಪಿಲೆಕ್ಕ ಮಲ್ತ್‌ದ್, ಮೂರುಲೋಕೊಡುಲ ಮಾಮಲ್ಲ ಕಷ್ಟ ಉಂಡಾಪಿಲೆಕ್ಕ ಮಲ್ಪುವೆರ್. ಈ ಭೀಷ್ಮನ ಭುಜಬಲ ಬೊಕ್ಕ ಅಸಮಾನ್ಯ ಪರಾಕ್ರಮ, ಆಕಾಶೊಡು ಭೀಷ್ಮನ  ಬಾಣೊಲು ರಾದ್ ಬತ್ತ್‌ದ್ ಪರಷುರಾಮನ ಗರ್ವೊನು ಪೊಲಿತ್ಂಡ್, ಪರಶುರಾಮೆರ್ ಪೋಡಿಯೆರ್ ಪರಷುರಾಮೆರ್ ಸೋತುಪೋಪೆರ್.
ಉಲ್ಲೇಕೊಲು
ವರ್ಗೊ:ಮಹಾಭಾರತದ ಪಾತ್ರೊಲು ವರ್ಗೊ:ಪುರಾಣೊಡು ಪೊಂಜೊವುಲು ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ದುಶ್ಯಲಾ
ದುಶ್ಶಲೆ ಭಾರತದ ಮಹಾಕಾವ್ಯ ಮಹಾಭಾರತೊಡು ದುರ್ಯೋಧನ ಆದಿ ನೂದು ಜಅನಅ ಕೌರವೆರೆನ ಒರ್ತಿಯೇ ತಂಗಡಿ. ಆಲ್ ಸಿಂಧೂ ಬೊಕ್ಕ ಸೌವೀರ ದೇಶದ ಅರಸು ಆಯಿನ ಜಯದ್ರಥನ್ ಮದಿಮೆ ಆಯಲ್. ಉತ್ತರೆ-ಅರ್ಜುನನ ಮಗೆ ಅಭಿಮನ್ಯುನು ಚಕ್ರವ್ಯೂಹೊಡು ಜಯದ್ರಥೆ ಕೆರಿಯೆ ಪನ್ಪುನ ಕಾರಣೊಗಾದ್‌, ಈ ಜಯದ್ರಥನ್ ಕುರುಕ್ಷೇತ್ರ ಯುದ್ಧೊಡು ಅರ್ಜುನೆ ಕೆರ್ಪೆ. ಕುರುಕ್ಷೇತ್ರದ ಯುದ್ಧ ಮುಗಿ ಬೊಕ್ಕ ಯುಧಿಷ್ಠಿರೆ (ಧರ್ಮರಾಯೆ) ಅಶ್ವಮೇಧ ಯಾಗ ಮಲ್ತೊಂದು ಕಪ್ಪ ಸಂಗ್ರಹ ಮಲ್ಪರೆ ಅರ್ಜುನನ್ ಸಿಂಧೂದೇಶೊಗು ಬತ್ತ್‌ನಪಗ ಅಯನ ಒಟ್ಟುಗು ಆಲೆನ ಪುಲ್ಲಿ ಯುದ್ಧ ಮಲ್ತೆ. ದುರ್ಯೋಧನನ ತಂಗಡಿನ್ ಆಯನ ತಂಗಡಿ ಪಂದ್ ಪರಿಗಣಿಸಾಯಿನೆರ್ದ್, ಅಲೆನ ಮಿತ್ತ್‌ದ ಮೋಕೆರ್ದ್ ಅಲೆನ ಪುಲ್ಲಿರ್ದ್ದಾದ್ ಕೇರಂದೆ ಸಿಂದೂದೇರ್ಸರ್ದು ಅರ್ಜುನೆ ಪಿದದ್ ದ್ ಬರ್ಪೆ.
ಉಲ್ಲೇಕೊ
{{Reflist}
ವರ್ಗೊ:ಹಿಂದೂ ಧರ್ಮ ವರ್ಗೊ:ಮಹಾಭಾರತದ ಪಾತ್ರೊಲು ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಉಜಿರೆ
ಉಜಿರೆ ದಕ್ಷಿಣ ಕನ್ನಡ ಜಿಲ್ಲೆದ ಬೆಳ್ತಂಗಡಿ ತಾಲ್ಲೂಕುದ ಒಂಜಿ ಎಲ್ಯ ಪೇಂಟೆ. ಉಜಿರೆಡ್ದ್ ಧರ್ಮಸ್ಥಳ ಕ್ಷೇತ್ರೋಗ್ ೯ ಕಿ.ಮೀ. ಸಾದಿ ಉಂಡು.
ಶಿಕ್ಷಣ ಕ್ಷೇತ್ರೊಲು
ಉಜಿರೆಡ್ ಉಪ್ಪುನ ಶಿಕ್ಷಣ ಸಂಸ್ಥೆಲ್
ಉಲ್ಲೇಕೊ
ವರ್ಗೊ:ಜಾಗೆಲು
ಮಯಿ
ಮಯಿ ಸಾಂಪ್ರದಾಯಿಕವಾದ್ ಸ್ಟಿಬ್ನೈಟ್ನ್ ಕಡೆದ್ ತಯಾರ್ ಮಲ್ತ್‌ನ ಒಂಜಿ ಪಿರಾಕ್‌ದ ಕನ್ನ್‌ದ ಬನ್ನೊ. ಇಂದೆನ್ ದಕ್ಷಿಣ ಏಷ್ಯಾ, ಮಧ್ಯಪ್ರಾಚ್ಯ, ಉತ್ತರ ಆಫ್ರಿಕಾ, ಆಫ್ರಿಕಾದ ಕೊಂಬು ಬುಕ್ಕೊ ಪಶ್ಚಿಮ ಆಫ್ರಿಕಾದ ಬಾಗೊಲೆಡ್ ಪಿದಯಿ ಮೈಟ್ ಬರೆಯರ ಬುಕ್ಕೊ ರೆಪ್ಪೆಲೆನ್ ಕಪ್ಪು ಮಲ್ಪೆರೆ ಬುಕ್ಕೊ ಕನ್ನ್ ಚೀಮೆ ಪೊರ್ಲಾಯರೆ ಮಸ್ತ್ ಗಳಸವುವೆರ್. . ಇಂದೆನ್ಅ ಎಚ್ಚಾದ್ದ ಪೊಂಜೊವುನಕುಲು ಮೆತ್ತೊನುವೆರ್, ಆಂಡ ಕೆಲವು ಅಂಜೊನಕುಲುಲಾ ಬುಕ್ಕೊ ಜೋಕುಲುಲಾ ಮೆತ್ತೊನುವೆರ್.
ಗಳಸುನೆ
ಮಯಿನ್ ಬನ್ನೊ ಬಂಗಾರಾದ್ ಭಾರತೊಡು ದಿಂಜ ಪಿರಾಕ್‍ಡ್ದೆ ಗಳಸೊಂದಿತ್ತೆರ್. ಜತೆಟ್, ಅಪ್ಪೆಲ್ಲು ಬಾಲೆ ಪುಟ್ಟ್‌ನ ಕೆಲವೇ ದಿನೊಡ್ದ್ ಬುಕ್ಕೊ ಜೋಕ್ಲೆಗ್ ಮಯಿ ಪೂಜೊಂದಿತ್ತೆರ್.
ಪೀರೆದ ಚೋಲಿದ ಚಟ್ನಿ
ದುಂಬುದ ಕಾಲೊಡು ಸಮಾಜೊಡು ಬಂಗ ಇಪ್ಪುನಗ ಕಜಿಪುಗ್ ದಾಲ ಕಾಯಿ ಕಜಿಪು ಇಜ್ಜಂದಿನಪಗ ಪೀರೆದ ಕಜಿಪು ಮಲ್ಪುನಗ ಪೀರೆದ ಚೋಲಿನ್ ಲಾ ದಕ್ಕಂದೆ ಅವ್ವೆತ ಚಟ್ನಿ ಮಲ್ತ್ ದ್ ಗಂಜಿದ ಒಟ್ಟುಗು ತಿನ್ನೊಂದಿತ್ತೆರ್.
ಮಯಿ
ಎಡ್ಡೆ
ಸುತ್ತಲ್ದ್ ಸಂಪ್ರದಾಯೊ ಮಯಿನ್ ಕನ್ನ್‌ಲೆಗ್ ದಿಂಜ ಎಡ್ಡೆ ಸಂಪುಂದು ಬುಕ್ಕೊ ಅವು ದೊಂಬುಡ್ದು ಕನ್ನ್‌ನ್ ಒರಿಪಾವುಂಡುಂದು ನಂಬುದೆರ್.
ಪೀರೆದ ಚೋಲಿದ ಚಟ್ನಿ
ಮಲ್ಪುನ ವಿಧಾನೊ
ಸುರುಕ್ಕು ಪೀರೆದ ಚೋಲಿನ್ ದೆಪ್ಪೊಡು. ಬೊಕ್ಕ ಅವ್ವೆನ್ ಕಾಯಿ ಮುಂಚಿ, ತಾರಾಯಿ, ನೀರುಳ್ಳಿದ ಒಟ್ಟುಗು ಕಡೆಪಿ ಕಲ್ಲ್ ಡ್ ಪಾಡ್ದ್ ಸಣ್ಣ ಕಡೆಲೆ. ಬೊಕ್ಕ ಎಣ್ಣೆ, ಬೇವುರೆ, ದಾಸೇಮಿ, ಉಡ್ದು, ಬೊಳ್ಳುಳ್ಳಿ ಪಾಡ್ದ್ ಒಗ್ಗರಣೆ ದೀಲೆ. ಬೊಕ್ಕ ಅವ್ವೆನ್ ಕಡೆತಿನ ಚಟ್ನಿಗ್ ಪಾಡ್ಲೆ. ಅಡೆಗ್ ಪೀರೆದ ಚಟ್ನಿ ತಯಾರ್.
ಮಯಿ
ತಯಾರ್ ಮಾನ್ಪುನಾ
ಭಾರತೊದ ಮಸ್ತ್ ಬಾಗೊಲೆಡ್ ಇಸೇಸವಾದ್ ದಕ್ಷಿಣ ಭಾರತೊಡು ಅಯಿಟ್ಲಾ ಕರ್ನಾಟಕೊಡು, ಇಲ್ಲದ ಪೊಂಜೊನಕುಲು ಮಯಿನ್ ತಯಾರ್ ಮಲ್ಪುವೆರ್.
ಪೀರೆದ ಚೋಲಿದ ಚಟ್ನಿ
ಮಲ್ಪುನ ವಿಧಾನೊ
ಉಂದೆನ್ ಬೇತೆ ವಿಧಾನೊಡುಲಾ ಮಲ್ಪೋಲಿ. ಪೀರೆದ ಚೋಲಿನ್ ಒಂಚೂರು ಜೀರಿಗೆದ ಒಟ್ಟಿಗೆ ಪೊತ್ತುದು, ಬೊಕ್ಕ ಅವ್ವೆನ್ ಕಡೆತ್ದ್ ಚಟ್ನಿ ಮಲ್ಪೋಲಿ.
ಮಯಿ
ಉಲ್ಲೇಕೊ
ವರ್ಗೊ:ಬಣ್ಣೊಲು
ಶುಭ ಪೂಂಜಾ
ಶುಭ ಪೂಂಜಾ ಮೇರ್ ಭಾರತೀಯ ನಟಿ ಬೊಕ್ಕ ಮಾಜಿ ಮಾಡೆಲ್. ಮೇರ್ ಎಚ್ಚಾದ್ ಕನ್ನಡ ಬೊಕ್ಕ ತಮಿಳ್ ಚಿತ್ರೊಲೆಡ್ ನಟನೆ ಮಲ್ದೆರ್. ಮೊಗ್ಗಿನ ಮನಸು ಈ ಚಿತ್ರೊದಾತ್ರ ಮೇರ್ ಕನನಡ ಚಿತ್ರರಂಗೊಡ್ ಪ್ರಸಿದ್ದಿ ಪಡೆಯೆರ್, ಉಂದೆಕ್ಕ್ ಕನ್ನಡೊದ ಅತ್ಯುತ್ತಮ ಪೋಷಕ ನಟಿ ಫಿಲ್ಮ್‌ಫೇರ್ ಪ್ರಶಸ್ತಿನ್ಲಾ ಗೆಂದ್‍ದೆರ್. ಅಂಚನೆ ಮೇರ್ ಕನ್ನಡೊದ ಟಿವಿ ರಿಯಾಲಿಟಿ ಶೋ ಆಯಿನ ಬಿಗ್ ಬಾಸ್ ಕನ್ನಡ (ಸೀಸನ್ 8) ನೆಟ್ಟ್ ಲಾ ಪಾಲ್ ಪಡೆದೆರ್.
ಪುಟ್ಟು, ಜೀವನೊ
ಶುಭಾ ಪೂಂಜ ಮೇರ್ 	5 ಆಗಸ್ಟ್ 1978ನೇ ಇಸವಿಡ್ ತುಳು ಕುಟೊಂಬೊಡು ಕುಡ್ಲಡ್ ಪುಟ್ಟಿಯೆರ್. ಪುಟ್ಟಿನಿ ಕುಡ್ಲಡಾಂಡಲ ತನ್ನ ಸಾಲೆ ಬರವುಲೆನ್ ಬೆಂಗಳೂರುದ (ಜಯನಗರ) ಕಾನ್ವೆಂಟ್ ಸಾಲೆಡ್ ಕಲ್ತೆರ್. ಬೊಕ್ಕ ಮೇರ್ ಸುಮಾರ್ ಜಾಹೀರಾತುಲೆಡ್ ಮಾಡೆಲ್ ಆದ್ ಬೇಲೆ ಮಲ್ತೆರ್. ಅಂಚನೆ ಮಿಸ್ ಚಿನ್ನೈ ಟಾಪ್ ಮಾಡೆಲ್ 2003 ಪನ್ಪಿನ ಬಿರುದುಲಾ ಮೆರೆಗ್ ತಿಕ್ಕ್ಂಡ್. ಮೇರ್ ಸುರೂಕು ಬಣ್ಣೊ ಪೂಜಿನಿ ತಮಿಳ್ ಸಿನಿಮಾ ಮಾಚಿ ನೆರ್ದ್. ಅವೆರ್ದ್ ಬೊಕ್ಕ ಕನ್ನಡೊದ ಜ್ಯಾಕ್‍ಪಾಟ್ ಪನ್ಪಿನ ಸಿನಿಮೊರ್ದಾತ್ರ ಕನ್ನಡ ಚಿತ್ರರಂಗೊಗ್ ಪಾದಾರ್ಪಣೆ ಮಲ್ತೆರ್. ನೆರ್ದ್ ಬೊಕ್ಕ ಸುಮಾರ್ ಕನ್ನಡ ಸಿನಿಮೊಲೆಡ್ ಅಬಿನಯ ಮಲ್ತೆರ್.
ವೈವಾಹಿಕ ಜೀವನೊ
ಶುಭಾ ಮೇರ್ ಸುಮಂತ್ ಬಿಲ್ಲವ ಮೆರೆನ್ ಕುಡ್ಲಡ್ 2020 ನೇ ಇಸವಿಡ್ ಮದಿಮೆ ಆಯೆರ್.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು ವರ್ಗೊ:ತುಳುವೆರ್
ಜನ್ನತ್ ಜುಬೈರ್ ರಹಮಾನಿ
ಜನ್ನತ್ ಜುಬೈರ್ ರಹಮಾನಿ(ಪುಟ್ಟು : ೨೯ ಆಗಸ್ಟ್ ೨೦೦೧ ) ಮೇರ್ ಭಾರತೀಯ ಸಿನಿಮೊ ಬುಕ್ಕ ದಾರವಾಹಿಡ್ ತೋಜಿದ್ ಬಯ್ದಿನ ನಟಿ. ೨೦೧೮ ನೇ ಇಸವಿಡ್, ಮೇರ್ ಬಾಲಿವುಡ್ ಚಿತ್ರೊವಾಯಿನ ಹಿಚ್ಕಿಡ್ ರಾಣಿ ಮುಖರ್ಜಿನ ವಿದ್ಯಾರ್ತಿಲೆಡ್ ಒರ್ತಿಯಾದ್ ನಟನೆ ಮಲ್ದೆರ್.
ಕೌಸಲ್ಯೆ
thumb|ದಶರಥೆ ಆಯನ ಬುಡೆದಿಯಲ್ಲೆಗ್ಗ್ ಪ್ರಸಾದ್ ಕೊರ್ಪುನ ಸಂದರ್ಭ
ಕೌಸಲ್ಯೆ ಶ್ರೀರಾಮನ ಅಪ್ಪೆ. ದಶರಥನ ಸುರುತ ಬುಡೆದಿ. ಅಂಚನೆ ಅಯೋಧ್ಯೆದ ಮಹಾರಾಣಿ - ಪಟ್ಟದ ರಾಣಿ. ಕೋಸಲ ದೇಶದ ರಾಜಕುಮಾರಿ. ತ್ಯಾಗೊಗು, ಪ್ರೀತಿಗ್ ಪುದರಾಯಿನಾಲ್ ಕೌಸಲ್ಯೆ. ದಶರಥಗ್ ಕೌಸಲ್ಯೆ, ಸುಮಿತ್ರ, ಕೈಕೇಯಿ ಪಂದ್ ಮೂಜಿ ಜನ ಬುಡೆದಿಯಲ್ಲು ಉಪ್ಪುವೆರ್. ಮುಕುಲೆಗ್ ಮಸ್ತ್ ವರ್ಷ ಜೋಕುಲು ಉಪ್ಪುಜಿ ಕಡೆಕ್ ಪುತ್ರಕಾಮೇಷ್ಟಿ ಯಾಗ ಮಲ್ತ್‌ದ್ ಅವೆತ ಪ್ರಸಾದೊನು ಅರ್ಧ ಕೌಸಲ್ಯೆಗ್‌ಲ ಕುಡೊಂಜಿ ಅರ್ಧೊನು ಕೈಕೇಯಿಗ್‌ಲ ಕೊರ್ಪೆರ್. ಕೌಸಲ್ಯೆ ಬೊಕ್ಕ ಕೈಕೇಯಿ ಅಕುಲೆನ ಪಾಲ್‌ದ ಪ್ರಸಾದೊಡ್ದು ಅರ್ಧರ್ಧ ಸುಮಿತ್ರೆಗ್ ಕೊರ್ಪೆರ್. ಈ ಪ್ರಸಾದ ತಿಂದಿ ಬೊಕ್ಕ ರಾಮೆ ಕೌಸಲ್ಯೆನ ಮಗೆಯಾದ್, ಭರತೆ ಕೈಕೇಯಿನ ಮಗೆ ಅಂಚನೆ ಲಕ್ಷ್ಮಣೆ ಬೊಕ್ಕ ಶತ್ರುಘ್ನ ಸುಮಿತ್ರೆನ ಜೋಕುಲಾದ್ ಪುಟ್ಟುವೆರ್. ಚೈತ್ರ ಶುದ್ಧ ನವಮಿದಾನಿ (ರಾಮನವಮಿ)ದಾನಿ ಕೌಸಲ್ಯೆ ರಾಮಗ್ ಜನ್ಮ ಕೊರ್ಪೆರ್. ಅಯಿಡ್ದ್ ಬೊಕ್ಕ ಕೈಕೇಯಿ ಭರತಗ್‌ಲ ಸುಮಿತ್ರೆ ಲಕ್ಷ್ಮಣೆ ಬೊಕ್ಕ ಶತ್ರುಘ್ನಗ್‌ಲ ಜನ್ಮ ಕೊರ್ಪೆರ್.
ಬಾಲಕಾಂಡೊದ್ದು ಅರಣ್ಯಕಾಂಡದ ಸುರು ಮುಟ್ಟ ರಾಮಾಯಣೊಡು ಕೌಸಲ್ಯೆನ ಪಾತ್ರ ಜಾಸ್ತಿ ಉಂಡು. ದಶರಥೆ ಪುತ್ರ ವಿಯೋಗೊಡ್ದು ಬೊಕ್ಕ ತನ್ನ ಜೀವನದ ಕಡೆತ ಘಳಿಗೆ ಮುಟ್ಟ ಕೌಸಲ್ಯೆನೊಟ್ಟುಗು ಅಲೆನ ಅರಮನೆಡೇ ಕಾಲ ಕರಿಪೆ.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು ವರ್ಗೊ:ರಾಮಾಯಣದ ಪಾತ್ರೊಲು
ಲಕ್ಷ್ಮಣ
ಪುರಾಣ
ಲಕ್ಷ್ಮಣೆ ಶ್ರೀರಾಮನ ಮೆಗ್ಯೆ  ಅಮ್ಮೆ ದಶರಥ ಅಪ್ಪೆ ಸುಮಿತ್ರೆ.ಶತ್ರುಘ್ನ ಇಂಬಿಯಗ್ ಅವಳಿ ಮೆಗ್ಯೆ. ರಾಮೆ ವನವಾಸಗು ಪೋನಗ ಲಕ್ಷ್ಮಣೆ ಆಯನ ಬೆರಿಯೆ ಪೋಪೆ.. ಕಾಡ್‌ಡ್ ಇತ್ತಿನಾತ್ ದಿನ ತನ್ನ ಅಣ್ಣೆ  ಅತ್ತಿಗೆಯಾಯಿನ ರಾಮ ಬೊಕ್ಕ ಸೀತೆನ ಸೇವೆ ಮಲ್ತೊಂದು ಅಕುಲೆನ್ ಕಾತೊಂದು ರಕ್ಷಣೆ ಕೊರೊಂದಿತ್ತೆ .ರಾವಣನ ಕುತಂತ್ರೊಡು ಮಾರೀಚ ಬಂಗಾರ್ದ ಜಿಂಕೆದ ವೇಷೊಡು ಪರ್ಣ ಕುಟೀರದ ಸುತ್ತ ಸುಳಿದಾಡ್‌ನಗ ಸೀತೆಗ್ ಆ ಜಿಂಕೆನ್ ತೂದ್ ಆಸೆ ಆಪುಂಡು.ಅವೆನ್ ಪತ್ತ್‌ದ್ ಕೊರೊಡುಂದು ಹಠ ಮಲ್ಪುವಳ್ .ಅದಗ ರಾಮೆ ಬೆರಿ ಪತ್ತೊಂದು ಪೋಪೆ ಮಸ್ತ್ ಪೊರ್ತು ರಾಮೆ ಬರಂದಿನೆನ್ ತೂದು ಸೀತೆಗ್ ಮನಸ್ಸ್‌ಗ್ ಪೋಡಿಗೆಯಾದ್ ಲಕ್ಷ್ಮಣನ್ ಪೋಯೆರೆ ಒತ್ತಾಯ ಮಲ್ಪುವಳ್. ಲಕ್ಷ್ಮಣೆ ಪೋವೊಡಾಪುನ ಅನಿವಾರ್ಯತೆ ಅಂಚಾದ್ ಅಣ್ಣನ್ ನಾಡೋಂದು ಪೋಪೆ. ಆ ಪೊರ್ತುಗು ರಾವಣೆ ಸೀತೆನ್ ಕಂಡ್‌ದ್ ಕೊನೊದು ಪೋಪೆ ಪಂದ್ ಮಹಾಕಾವ್ಯ (ಧರ್ಮಗ್ರಂಥ) ರಾಮಾಯಣೊಡುಪ್ಪುನ ಕಥೆ
ಪುಟ್ಟು ಬೊಕ್ಕ ಮದಿಮೆ
ರಾಜಾ ದಶರಥ ಬೊಕ್ಕ ಸುಮಿತ್ರೆನ ಅವಳಿ ಜೋಕುಲಾದ್ ಲಕ್ಷ್ಮಣ ಬೊಕ್ಕ ಶತ್ರುಘ್ನೆರ್  ಅಯೋಧ್ಯೆಡ್ ಪುಟ್ಟಿಯೆರ್. ಲಕ್ಷ್ಮಣಗ್ ಊರ್ಮಿಳೆ ಪನ್ಪುನ ರಾಜಕುಮಾರಿನೊಟ್ಟುಗು ಮದಿಮೆಯಾಪುಂಡು.ಪುರಾಣದ ಪ್ರಕಾರ ಲಕ್ಷ್ಮಣೆ ಶೇಷನಾಗನ ಅವತಾರಂದ್ ತೆರಿದ್ ಬರ್ಪುಂಡು.
ಗುರುರಾಜ್ ಪೂಜಾರಿ
ಗುರುರಾಜ್ ಪೂಜಾರಿ ಮೇರ್ ಕಾಮನ್ವೆಲ್ತ್ ಪದಕ ವಿಜೇತ ಭಾರತ ದೇಸೊದ ವೇಯ್ಟ್ ಲಿಫ್ಟರ್. ಕರ್ನಾಟಕ ರಾಜ್ಯೋದ ಉಡುಪಿ ಜಿಲ್ಲೆದ ಕುಂದಾಪುರ ಮೂಲದ ಮೇರ್ ಭಾರತೀಯ ವಾಯು ಸೇನೆಡ್ ಉದ್ಯೋಗಿ ಆದುಲ್ಲೆರ್.
ಬಾಲ್ಯ ಬೊಕ್ಕ ಹಿನ್ನೆಲೆ
ಟ್ರಕ್ ಚಾಲಕನ ಮಗೆ ಗುರುರಾಜ್ ಪೂಜಾರಿ, ಮೆರೆಗ್ ನಾಲ್ ಜನ ಮೆಗ್ಯೆ ಪಲಾಯನಕುಲು. ಬಡತನೋಟ್ಟೆ ಬಾಲ್ಯೊನು ಕಳೆಯಿನ ಗುರುರಾಜ್ ಪೂಜಾರಿ ೨೦೦೮ಡ್ ಸುಶೀಲ್ ಕುಮಾರ್ ಒಲಿಂಪಿಕ್ ಪದಕ ಗೆಂದಿನ ತೂದು, ಆರ್ ಲಎಕೊನೆ ದೇಶೋಗೂ ಪದಕ ಗೆಂದ್ದ್ ಕೊರೊಡು ಪಂಡ್ದ್ ದೃಢ ಸಂಕಲ್ಪ ಮಲ್ತೆರ್. ಕುಸ್ತಿನ್ ಸುರುಕ್ ಅಭ್ಯಾಸ ಮಲ್ತಿನ ಗುರುರಾಜ್, ಬೊಕ್ಕ ಸಾಲೆದ ಶಿಕ್ಷಕೇರ್ನ ಸಲಹೆಡ್ ವೇಯ್ಟ್ ಲಿಫ್ಟಿಂಗ್ ಡ್ ಭಾಗಿಯಾಯೆರ್.
ವೃತ್ತಿ ಜೀವನ
ಸಂಪೂರ್ಣವಾದ್ ವೇಯ್ಟ್ ಲಿಫ್ಟಿಂಗ್ ತರಬೇತಿ ಪಡೆಯೊನರೆ ಸುರು ಮಲ್ತಿನ ಗುರುರಾಜ್, ೨೦೧೮ನೇ ಇಸವಿಡ್ ಅಸ್ಟ್ರೆಲಿಯಾ ದೇಸೊಡು ನಡತ್ತಿನ ಕಾಮನ್‌ವೆಲ್ತ್ ಗೊಬ್ಬುಕೂಟೊಡು ವೇಯ್ಟ್ ಲಿಫ್ಟಿಂಗ್‌ಡ್ ಬೊಳ್ಳಿ ಪದಕ ಗೆಂದ್ಯೆರ್. ಅರೆಗ್ ಭಾರತೀಯ ಸೇನೆನ್ ಸೇರೊಡು ಪಂಡ್ದ್ ಆಸೆಯಿತ್ತಂಡಲಾ ಅರೆನ ಎತ್ತರ ಕಡಮೆ ಇತ್ತಿನೆಡ್ದಾವರ ಭೂಸೇನೆಡ್ ಸೇರರ ಆಯಿಜಿ, ಆಂಡ, ವಾಯುಸೇನೆಡ್ ಸೇವೆ ಸಂದಾವುನ ಅವಕಾಶ ಗುರುರಾಜೆರೆಗ್ ಸಿಕ್ಕಿಂಡ್. ೨೦೨೨ನೇ ಇಸವಿಡ್, ಇಂಗ್ಲೆಂಡ್‌ದ ಬರ್ಮಿಂಗ್‌ಹ್ಯಾಮ್‌ಡ್ ನಡತ್ತಿನ ಕಾಮನ್‌ವೆಲ್ತ್ ಗೊಬ್ಬುಕೂಟೊಡು ಮೇರ್ ಕಂಚಿದ ಪದಕ ಗೆಂದ್ಯೆರ್.
ಸನಾಯ ಇರಾನಿ
ಸನಾಯ ಇರಾನಿ (ಪುಟ್ಟು : ೧೭ ಸೆಪ್ಟೆಂಬರ್ ೧೯೮೩) ಮೇರ್ ಒರ್ತಿ ಭಾರತೀಯ ದೂರದರ್ಶನ ನಟಿ. ಇಸ್ ಪ್ಯಾರ್ ಕೊ ಕ್ಯಾ ನಾಮ್ ದೂ? ದಾರವಾಹಿಡ್ ಖುಷಿ ಪಾತ್ರೊಡ್ ನಟನೆ ಮಲ್ದಿನೈಕ್ ಪುಗಾರ್ಮೆನ್ ಪಡೆದೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು ವರ್ಗೊ:ವ್ಯಕ್ತಿಲು
ಗೋಲಿಯಾಟ
thumb|ಕುಪ್ಪಿದ ಗೋಲಿಲು thumb|ಪಚ್ಚೆ ಬಣ್ಣದ ಪೊರ್ಲುದ ಗೋಲಿ ಗೋಲಿಯಾಟ ಈ ಗೊಬ್ಬು ತೆಳುನಾಡ್ ದ ಜೋಕುಲು ಗೊಬ್ಬುನ ಗೊಬ್ಬು. ಉಂದೆನ್ ಗೊಬ್ಬೆರೆ ಕಮ್ಮಿ ಪಂಡ ರಡ್ಡ್ ಜನ ಇತ್ತ್ಂಡ  ಯಾರು. ರಡ್ಡ್ ಜನೊಟಲಾ ರಡ್ಡ್ -ರಡ್ಡ್ ಗೋಲಿ ಬೋಡು. ಗೋಲಿ ಪಂಡ ಉರಂಟು ಆದ್ ಉಪ್ಪುನ ಕುಪ್ಪಿದ ಗುಂಡು. ಉಂದೆನ್  ಗೋಲಿ-ಸೋಡದ ಕುಪ್ಪಿಡ್ ಗಲಸೊಂದಿತ್ತೆರ್.
ಆಟದ ವಿವರೊ
ಇಲ್ಲದ ಪಿದಾಯಿ ಓಲಾಂಡಲಾ ಜಾಗೆ ಇತ್ತ್ಂಡ ಗೋಲಿಯಾಟ ಗೊಬ್ಬೊಲಿ. ಗೋಲಿ ಒಂಜೆಕ್ಕ್ ನನೊಂಜಿ ತಾಗ್ ನಗ ಬರ್ಪುನ ಶಬ್ದೊ ಜೋಕುಲೆಗ್ ಬಾರೀ ಕುಶಿ ಕೊರ್ಪುಂಡು. ಅಂಚ ಅಡೆಗ್ ಬಾರೀ ಜನೊ ಸೇರ್ವೆರ್. ಒಂಜಿ ಗೋಲಿದ್ದ್ ನನೊಂಜಿ ಗೋಲಿಗ್ ತಾಂಟಾವುನನೇ ಗೊಬ್ಬು.
ವಿಸ್ವೊ ಮಾನ್ಯೆತೆ
ಗೋಲಿಡ್ ಬೇತೆ- ಬೇತೆ ಗೊಬ್ಬುಲು ಉಲ್ಲ. ಗೋಲಿದ ಗೊಬ್ಬುಡು ವಿಸ್ವೊ ಮಾನ್ಯೆತೆ ಉಂಡು. ೧೯೩೨ನೇ ಇಸವಿಡ್ ವರ್ಳ್ಡ್ ಚಾಂಪಿಯನ್ ಶಿಪ್ ನಡತ್ತ್ಂಡ್
ಐಶಾನಿ ಶೆಟ್ಟಿ
ಐಶಾನಿ ಶೆಟ್ಟಿ (ಪುಟ್ಟುದಿನಿ ೧೫ ಏಪ್ರಿಲ್ ೧೯೯೫) ಭಾರತೀಯ ಚಲನಚಿತ್ರ ನಟಿ ಬೊಕ್ಕ ನಿರ್ದೇಶಕಿ, ಮೇರ್ ಕನ್ನಡ ಚಲನಚಿತ್ರರಂಗಡ್ ಪ್ರಧಾನವಾದ್ ಬೇಲೆ ಮಲ್ದೆರ್. ಮೆರೆನ ನಟನಾ ಬೇಲೆದ ಜೀವನ ಜ್ಯೋತಿ ರಾಜ್ ಅಲಿಯಾಸ್ ಕೋತಿ ರಾಜಾ (೨೦೧೪) ಚಿತ್ರದೊಟ್ಟುಗ್ ಸುರು ಆಂಡಲಾ, ವಾಸ್ತು ಪ್ರಕಾರಾ (೨೦೧೫) ಚಿತ್ರಡ್ ನಟನೆ ಮಲ್ತಿಬೊಕ್ಕನೇ ಮೇರ್ ಪುಗರ್ತೆ ಪಡೆಯೆರ್.
ದುಂಬುದ ಜೀವನ ಬೊಕ್ಕ ಶಿಕ್ಷಣ
ಐಶಾನಿ ಶೆಟ್ಟಿ ೧೫ ಏಪ್ರೀಲ್ ೧೯೯೫ ಡ್ ಕುಡ್ಲಡ್ ಪುಟ್ಟಿಯೆರ್ ಬೊಕ್ಕ ಬೆಂಗಳೂರು ಡ್ ಬುಳೆತೆರ್. ಮೇರ್ ಬಿಷಪ್ ಕಾಟನ್ ಪೊಣ್ಣು ಜೋಕುಲೆನ ಶಾಲೆಡ್ ಶಾಲೆದ ಶಿಕ್ಷಣನ್ ಮುಗಿತೆರ್ ಬೊಕ್ಕ ಬೆಂಗಳೂರುದ ಜ್ಯೋತಿ ನಿವಾಸ್ ಕಾಲೇಜ್ ಡ್ ಪದವಿ ಪಡೆಯೆರ್. ಐಶಾನಿ ಬೆಂಗಳೂರಿದ ಸೇಂಟ್ ಜೋಸೆಫ್ ಕಾಲೇಜ್ ಡ್ದ್ ಮಾಸ್ ಕಮ್ಯುನಿಕೇಷನ್ ಬೊಕ್ಕ ಜರ್ನಲಿಸಮ್ ಡ್ ಸ್ನಾತಕೋತ್ತರ ಪದವಿನ್ ಪಡೆತೆರ್.
ಮಿಜಾರ್
ಮಿಜಾರ್ ಕರ್ನಾಟಕ ರಾಜ್ಯೋದ ದಕ್ಷಿಣ ಕನ್ನಡ ಜಿಲ್ಲೆದ ಒಂಜಿ ಊರು. ಈ ಗ್ರಾಮ ಬೆದ್ರ(ಮೂಡುಬಿದಿರೆ) ಪೇಂಟೆ ದ ಕೈತ್ತಲ್ ಡ್ ಉಂಡು.
ಐಶಾನಿ ಶೆಟ್ಟಿ
ನಟಿಯಾದ್
ಐಶಾನಿ ಶೆಟ್ಟಿ ಐಐಎಫ್ಎ ಉತ್ಸವೊದ ದುಂಬಾಯಿನ ಪಾತ್ರಡ್ ಅತ್ಯುತ್ತಮ ನಟಿಗಾದ್ ನಾಮನಿರ್ದೇಶನ ಆಯಿನ ಕಾರಣ ಮೇರ್ ೨೦೧೫ ಡ್ ವಾಸ್ತು ಪ್ರಕಾರ ಚಿತ್ರದೊಟ್ಟುಗು ಕನ್ನಡ ಚಲನಚಿತ್ರರಂಗಡ್ ವಿರಾಮ ಪಡೆಯೆರ್. ಮೇರ್ ನವೆಂಬರ್ ೨೦೧೫ ಡ್ ಸತೀಶ್ ನಿನಾಸಮ್ ಎದುರು ರಾಕೆಟ್ (ಚಲನಚಿತ್ರ) ಡ್ ನಟನೆ ಮಲ್ದೆರ್. ರಾಕೆಟ್ (ಚಲನಚಿತ್ರ) ಗಾಯಕಿಯಾದ್ ಮೇರ್ 'ತನ್ನಗೆ ಇಡ್ವಿ' ಪದ್ಯಗ್ ಪುನೀತ್ ರಾಜ್‌ಕುಮಾರ್ ನ ಎದುರು ಪೊಣ್ಣನ ಸ್ವರನ್ ಸೇರಯೆರ್. ಬೊಕ್ಕ ಮೇರ್ ನಡುವೆ ಅಂತರವಿರಲಿ ಪನ್ಪಿನ ನಾಟಕಡ್ ನಟನೆ ಮಲ್ದೆರ್.
ಮಿಜಾರ್
ಆರ್ಥಿಕತೆ
ಮಿಜಾರ್ ಕೃಷಿತ ಹಳ್ಳಿ. ಪೊಂಜೋವುಲು ಜೇನುನೊಣನ್ ಆದಾಯೊತ ಮೂಲವಾದ್ ಮಲ್ತೊಂದಿತ್ತೆರ್. ಈ ಸಂಪ್ರದಾಯೊನು ಅಮೇರಿಕದ ಚಾಕೊಲೇಟ್ ದೈತ್ಯ ಹರ್ಷೆದ ಸಂಸ್ಥಾಪಕ ಮಿಲ್ಟನ್ ಎಸ್.ಹರ್ಷೆ ಪನ್ಪುನಾರ್ ಸುರು ಮಲ್ತೆರ್, ಆಂಡ ಇತ್ತೆ ಜಾಸ್ತಿ ಜನ ಬೀಜದ ಫ್ಯಾಕ್ಟರಿ ಡ್ ಬೇಲೆಡ್ ಉಲ್ಲೆರ್.
ಪ್ರಾದೇಶಿಕ ಭಾಸೆ
ಮಿಜಾರ್ ದ ಜನಕುಲು ಸಾಮಾನ್ಯವಾದ್ ತುಳು ಭಾಷೆ ಪಾತೆರ್ವೆರ್, ಮಿಜಾರ್ ಡ್ ತುಳು ಭಾಷೆತ ಒಟ್ಟುಗು ಕನ್ನಡ, ಕೊಂಕಣಿ, ಬ್ಯಾರಿ ಬಾಸೆ ಪಾತೆರ್ವೆರ್.
ಐಶಾನಿ ಶೆಟ್ಟಿ
ನಿರ್ದೇಶಕಿಯಾದ್
ನಟನೆದ ವೃತ್ತಿಜೀವನದ ಒಟ್ಟುಗು ಐಶಾನಿ 'ಕಾಜಿ' ಕಿರುಚಿತ್ರದ ಮೂಲಕ ನಿರ್ದೇಶಕರಾದ್ ಪಾದಾರ್ಪಣೆ ಮಲ್ತೆರ್. ಬೆಸ್ಟ್ ಆಫ್ ಇಂಡಿಯಾ ಕಿರುಚಿತ್ರೋತ್ಸವ, ದಾದಾ ಸಾಹೇಬ್ ಫಾಲ್ಕೆ ಚಲನಚಿತ್ರೋತ್ಸವ, ಬೆಂಗಳೂರು ಅಂತರರಾಷ್ಟ್ರೀಯ ಕಿರುಚಿತ್ರದ ಚಲನಚಿತ್ರೋತ್ಸವ, ಬೆಂಗಳೂರು ಕಿರುಚಿತ್ರದ ಉತ್ಸವ, ಪಿಂಕ್ ಸಿಟಿ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ, ಮುಂಬೈ ಕಿರುಚಿತ್ರದ ಉತ್ಸವ ಸೇರ್ದ್ ನನಾತ್ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವಡ್ ಮೇರ್ ನಿರ್ದೇಶನನ್ ಅಧಿಕೃತವಾದ್ ಪ್ರದರ್ಶನ ಮಲ್ತೆರ್. ಕಾಜಿ ಸಿನಿಮಾಡ್ ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿ ಬೊಕ್ಕ ಅತ್ಯುತ್ತಮ ಚೊಚ್ಚಲ ನಿರ್ದೇಶಕ ಪ್ರಶಸ್ತಿ ಪಿಂಕ್ ಸಿಟಿ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ ಸೇರ್ದ್ ನನಾತ್ ಪ್ರಶಸ್ತಿನ್ ಗೆಂದ್ ದೆರ್.
ಉಲ್ಲೇಕೊ
ವರ್ಗೊ: ಸಿನೆಮ ನಟೆರ್ ವರ್ಗೊ:ವ್ಯಕ್ತಿಲು ವರ್ಗೊ:ತುಳು ಜನಕುಲು
ಮಿಜಾರ್
ಭೌಗೋಳಿಕತೆ
ನಂದಿನಿ ಸುದೆ, ಮಿಜಾರ್ ದ ಕನಕಬೆಟ್ಟುಡ್ ಪುಟ್ಟುದ್ ಪಡ್ಡಾಯಿಗ್ ಪರಪುಂಡು, ಶ್ರೀ ಕಟೀಲು ದುರ್ಗಾಪರಮೇಶ್ವರಿ ದೇವಸ್ಥಾನೊನ್ ಸೇರುಂಡು.
ಕೃಷ್ಣ
ಕೃಷ್ಣೆ ಸಾಂಪ್ರದಾಯಿಕ ಹಿಂದೂ ಧರ್ಮದ ನಂಬಿಕೆದಂಚ ವಿಷ್ಣುನ ಪತ್ತ್ ಅವತಾರೊಲೆಡ್ ಎಣ್ಮನೆ ಅವತಾರ ಕೃಷ್ಣ ಅವತಾರ. ಶ್ರಾವಣ ಮಾಸದ ಅಷ್ಟೆಮಿದಾನಿ ಕೃಷ್ಣನ ಜನನ ಅಪುಂಡು.
ಪುರಾಣ
ಭಾಗವತೊಡು ಕೃಷ್ಣನ ಕಥೆಕುಲು ಉಂಡು
ಉಲ್ಲೇಕೊಲು
ವರ್ಗೊ:ದೇವೆರ್ ವರ್ಗೊ:ಪುರಾಣ ವರ್ಗೊ:ಮಹಾಭಾರತೊದ ಪಾತ್ರೊಲು
ಉಲೂಪಿ
ಉಲೂಪಿ ಒರ್ತಿ ನಾಗ ಕನ್ಯೆ. ನಾಗ ರಾಜ ಕೌರವ್ಯನ ಮಗಳ್. ಗಂಗಾ ತುಧೆತಡಿಟ್ ಉಪ್ಪುನ ನಾಗ ಸಾಮ್ರಾಜ್ಯೊನು ಕೌರವ್ಯ ರಾಜೆ ಆಳೊಂದಿತ್ತೆ. ಉಲೂಪಿಲ ಒರ್ತಿ ಸಮರ್ಥ ವೀರ ನಾಗಕನ್ಯೆ. ಶಸ್ತ್ರಾಸ್ತ್ರ ವಿದ್ಯೆಡ್ ಭಾರಿ ಪರಿಣತಿ ಇತ್ತಿನಾಳ್. ಅರ್ಜುನ ಕುಡೊಂಜಿ ಬುಡೆದಿ ಚಿತ್ರಾಂಗದೆ ಮಗೆಯಾಯಿನ ಬಬ್ರುವಾಹನಗ್ ಶಸ್ತ್ರಾಸ್ತ್ರ ವಿದ್ಯೆ ಕಲ್ಪಾಯಿನಾಳ್ ಉಲೂಪಿ. ಉಲೂಪಿ ಅರ್ಜುನನ ರಡ್ಡನೆ ಬುಡೆದಿ ಬಬ್ರುವಾಹನನ ಬಾಣೊಗು ತಿಕ್ಕ್‌ದ್ ಜೀವ ಕಳೆವೊಂದಿತ್ತಿನ ಅರ್ಜುನಗ್ ಪುನರ್ ಜೀವ ಕೊರ್ದು ಬದ್ಕಯಿನಾಳ್ ಉಲೂಪಿ.
ಸಂದೀಪ್ ಶೆಟ್ಟಿ
ಸಂದೀಪ್ ಶೆಟ್ಟಿ (ಪುಟ್ಟುದಿನಿ ೨೩ ಜುಲೈ) ಮೇರ್ ತುಳು ಚಿತ್ರರಂಗದ ದಂಡ್, ಮದಿಮೆ, ಎಕ್ಕಸಕ ಬೊಕ್ಕ ನನಾತ್ ನಾಟಕೊಡು ಬೊಕ್ಕ ರಂಗ ಪ್ರದರ್ಶನೊಡು ಪುದರ್ ಪಡೆಯಿನ ದಕ್ಷಿಣ ಕನ್ನಡದ ನಟೆ. ಮೇರ್ ಬೊಕ್ಕ ಮೆರ್ನ ಪ್ರಶಂಸ ತಂಡ ಕರಾವಳಿ ಕರ್ನಾಟಕೊಡು ನಡಪುನ ಬಲೆ ತೆಲಿಪಾಲೆ ಕಾಮಿಡಿ ಶೋಟ್ ಗೆಂದ್ದಿತ್ತೆರ್. ಸಂದೀಪ್ ಮಸ್ಕತ್, ದುಬೈ, ಕುವೈತ್ ಬೊಕ್ಕ ಬಹ್ರೇನ್‌ನಂಚಿತ್ತಿನ ಪಿದೈ ಊರುಡು ಅಂಚನೆ ಬೆಂಗಳೂರು, ಮುಂಬೈ ಬೊಕ್ಕ ಪುಣೆ ಸೇರ್ದ್ ಭಾರತದ ಉಲೈದ ಜಾಗ್ ಡ್ ೧,೦೦೦ ಡ್ದ್ ಲಾ ಜಾಸ್ತಿ ಸ್ಟೇಜ್ ಶೋನ್ ಪ್ರದರ್ಶನ ಮಲ್ದೆರ್.
ಉಲೂಪಿ
ಉಲೂಪಿನ ಬೊಕ್ಕ ಆರ್ಜುನನ ಮದಿಮೆ
ತೀರ್ಥಯಾತ್ರೆಗ್ ಪಿದಡಿನ ಅರ್ಜುನೆ ಗಂಗಾ ತುಢೆತ ಬರಿಕ್ ಬರ್ಪೆ್ ಮೀಯೆರೆ ತುಧೆಕ್ ಜಪ್ಪುವೆ.ದಾದನೊ ಒಂಜಿ ಅಜ್ಞಾತ ಶಕ್ತಿ ನೀರ್‌ದ ಉಲಯಿ ಒಯಿಪ್ಪುನಲೆಕ್ಕ ಆಪುಂಡು ತೂನಗ ಒಂಜಿ ಜವ್ವಂದಿ ಪೊಣ್ಣೊ ನೀರ್‌ದ ಉಲಯಿ ಒಯಿಪುವಳ್.ಆಳೆ ನಾಗಲೋಕದ ರಾಜಕುಮಾರಿ ಉಲೂಪಿ. ಆಳ್ ಅರ್ಜುನನ್ ತನ್ನ ನಾಗ ಸಾಮ್ರಾಜ್ಯೊಗು ಲೆತ್ತೊಂದು ಪೋಪಳ್. . ಅರ್ಜುನಡ ಪನ್ಪಳ್ ಎಂಕ್ ನಿನ್ನ ಮಿತ್ತ್ ಮೋಕೆ ಪುಟ್ಟುದುಂಡು ಮದಿಮೆ ಆಯೆರೆ ಒತ್ತಾಯ ಮನ್ಪುವಳ್.ಅಪಗ ಅರ್ಜುನ ಪನ್ಪೆ 'ಎಂಕ್ ೧೨ ವರ್ಷ ಕಾಲ ದೇಶಾಂತರ ಪೋದು ತೀರ್ಥಯಾತ್ರೆ ಮಲ್ಪುನ ಶಿಕ್ಷೆ ಉಂಡು. ಅಂಚಾದ್ ನಿನನ್ ಮದಿಮೆ ಆಯೆರೆ ಸಾಧ್ಯ ಇಜ್ಜಿ’ ಪನ್ಪೆ. ಅಯಿಕ್ ಆಳ್ ಆ ಶಿಕ್ಷೆ ದ್ರೌಪದಿಗ್ ಸಂಬಂಧ ಪಟ್ಟಿನ ಎಂಕತ್ತ್ ಪಂದ್ ಉಲೂಪಿ ಅರ್ಜುನನ್ ಒತ್ತಾಯ ಮಲ್ಪುವಳ್ ಕಡೆಕ್ ಆಳೆನ ಪಾತೆರೊಗು ಒತ್ತ್‌ದ್ ಮದಿಮೆ ಆ‍ಪೆ. ಆಯಿಡ್ದ್ ಬೊಕ್ಕ ಅರ್ಜುನ ಉಲೂಪಿ ದಂಪತಿಲೆಗ್ ಒರಿ ಮಗೆ ಪುಟ್ಟುವೆ ಆಯಗ್ ಇರಾವಾನ್ ಪಂದ್ ಪುದರ್ ದೀಪೆರ್. ಮಗೆ ಪುಟ್ಟಿ ಬೊಕ್ಕ ಭಾರಿ ಖುಷಿಟಿತ್ತಿನ ಉಲೂಪಿ ಅರ್ಜುನಗ್ ವರ ಕೊರ್ಪಲ್.ಅಂಚನೆ ನೀರ್ದಡಿಟಿತ್ತಿನ ಮಾತ ಜಲಚರೊಕ್ಲು ಅರ್ಜುನನ ಆಜ್ಞೆನ್ ಪಾಲನೆ ಮಲ್ಪುವ ಅಂಚನೆ ನೀರ್‌ಡ್ ಅರ್ಜುನನ್ ಸೋಪಯೆರೆ ಬಲ್ಲಿ. ಕೆಲವು ಸಮಯೊಡ್ದು ಬೊಕ್ಕ ಅರ್ಜುನೆ ತನ್ನ ತೀರ್ಥಯಾತ್ರೆನ್ ದುಂಬರಿಪೆ ಉಲೂಪಿ ಬೊಕ್ಕ ಇರಾವಾನ್ ಮುಕುಲೆನ್ ನಾಗಲೋಕೊಡು ಬುಡ್ದು ಪೋಪೆ.
ಸಂದೀಪ್ ಶೆಟ್ಟಿ
ಜೀವನ
ಸಂದೀಪ್ ಶೆಟ್ಟಿ ಜುಲೈ ೨೩ ಗ್ ಉಡುಪಿ ಜಿಲ್ಲೆದ ಶಿರ್ವಾ ಗ್ರಾಮೊದ ಬರೀತ ಮಣಿಬೆಟ್ಟೆಡ್ ಪುಟ್ಟುದೆರ್. ಬಿಬಿಎಂ ಬೊಕ್ಕ ಎಂಬಿಎ ಪದವಿನ್ ಪಡೆತಿನ ಸಂದೀಪ್ ಶೆಟ್ಟಿ ಮೇರ್ ಸುಂದರ್ ಶೆಟ್ಟಿ ಬೊಕ್ಕ ರತ್ನ ಶೆಟ್ಟಿ ಮೊಕುಲ್ನ್ ಮಗೆ. ಸಂದೀಪ್ ೧೯೯೮ ಡ್ 'ನಾಥುನಾ ಪಾರು' ಪನ್ಪುನ ತುಳು ನಾಟಕೊನ್ ಬರೆದ್ ನಿರ್ದೇಶನ ಮಲ್ತೊಂದು ಮೆರ್ನ ನಟನಾ ವೃತ್ತಿನ್ ಪ್ರಾರಂಭ ಮಲ್ತೆರ್.
ಉಲೂಪಿ
ಅರ್ಜುನನ ತೀರ್ಥ ಯಾತ್ರೆ
ಪಾಂಚಾಲದ ರಾಜ ದ್ರುಪದನ ಮಗಳಾಯಿನ ದ್ರೌಪದಿನ್ ಸ್ವಯಂವರೊಡು ಗೆಂದ್‌ದ್ ಅರ್ಜುನೆ ತನ್ನ ಅಪ್ಪೆ ಕುಂತಿಡ ಯಾನ್ ದಾನ ಕೊನತ್ ಬೈದೆ ಪನ್ನಗ  ಕುಂತಿ, ದಾನ ವಾ ಸ್ವರೂಪ ಪನ್ಪಿನೆನ್ ತೆರಿಯಂದೆ  ತಿಕ್ಕಿನ ದಾನೊನು ನಿಕುಲು ಅಣ್ಣ ಮೆಗ್ಯನಕುಲು ಸಮಾನವಾದ್ ಪಟ್ಟೊನ್ಲೆ ಪನ್ಪಳ್. ಈ ಕಾರಣೊಡ್ದಾತ್ರ ದ್ರೌಪದಿ ಪಂಚ ಪಾಂಡವರೆಗ್ ಬುಡೆದಿಯಾದಿಪ್ಪೊಡಾತ್ತ್ ಬತ್ತ್ಂಡ್ .ಅಣ್ಣ ಮೆಗ್ಯನಕುಲು ನಡುವೆ ಇಪ್ಪುನ ಒಗ್ಗಟ್ಟು ಪೊಲಿಯೆರೆ ಬಲ್ಲಿ ಅಯಿಕಾದ್  ಪಾಂಡವೆರ್ ಮಾತ ಸೇರ್ದ್ ಒಂಜಿ ನಿಯಮ  ಮಲ್ಪುವೆರ್. ಸರದಿದ ಪ್ರಕಾರ ದ್ರೌಪದಿ ಒಂಜೊಂಜಿ ವರ್ಷ ಒರಿಯೊರಿ ಪಾಂಡವನ ಒಟ್ಟುಗು ಉಪ್ಪೊಡು ಪಂದ್ ನಿರ್ಧಾರ ಮಲ್ಪುವೆರ್. ಏರಾಂಡಲ ಈ ನಿಯಮೊಗು ವಿರುದ್ದವಾದ್ ನಡತೊಂಡೆರ್ಂಡ ಅಕುಲು ೧೨ ವರ್ಷ ತೀರ್ಥಯಾತ್ರೆಗ್ ಪೋವೊಡಾಪುಂಡು ಪನ್ಪಿನ ನಿಯಮ ಮಲ್ಪುವೆರ್. ಸುರುತ ವರ್ಷ ದ್ರೌಪದಿ ಯುದಿಷ್ಟಿರನ ಒಟ್ಟುಗು ಅಂತಪುರೊಡು ಉಪ್ಪುನಗ ಅರ್ಜುನಗ್ ಅನಿವಾರ್ಯವಾದ್ ಅಕುಲೆನ ಕೋಣೆಗೆ ಪೋವೊಡಾತ್ ಬರ್ಪುಂಡು. ಒರಿ ಬ್ರಾಹ್ಮಣನ ಪೆತ್ತಲೆನ್ ಕಳ್ವೆರ್ ಕಂಡ್‌ದ್ ಕೊನೊನಗ ಅಯೆ ಸಹಾಯ ಕೇನೊಂದು ಅರ್ಜುನನಾಡೆಗ್ ಬರ್ಪೆ. ಅರ್ಜುನನ ಬಿಲ್ಲ್ ಯುದಿಷ್ಟಿರನ ಕೋಣೆಡುಪ್ಪುಂಡು. ಅಂಚಾದ್ ಅರ್ಜುನ ನಿಯಮ ಭಂಗ ಮಲ್ತ್‌ದ್ ಆಡೆ ಪೋವೊಡಾಪುಂಡು. ಆಂಡ ಸತ್ಯ ವಿಷಯ ಪಾಂಡವೆರೆಗ್ ತೆರಿಬೊಕ್ಕ ಅಕುಲು ಅರ್ಜುನಗ್ ಮಾಪು ಕೊರ್ಪೆರ್. ಆಂಡ ಅರ್ಜುನ ಯಾನ್ ಶಿಕ್ಷೆ ಅನುಭವಿಸಯೆರೆ ತಯಾರುಲ್ಲೆ ಪಂದ್ ೧೨ ವರ್ಷ ತೀರ್ಥಯಾತ್ರೆಗೆ ಪಿದಡುವೆ.
ಸಂದೀಪ್ ಶೆಟ್ಟಿ
ಉಲ್ಲೇಖೊಲು
ವರ್ಗೊ:ತುಳುವೆರ್ ವರ್ಗೊ:ವ್ಯಕ್ತಿಲು
ಉಲೂಪಿ
ಪುರಾಣದ ಪ್ರಕಾರ ಉಲೂಪಿನ ಮದಿಮೆ
ಕೆಲವೊಂಜಿ ಪುರಾಣದ ಪ್ರಕಾರ ಅರ್ಜುನನ್ ಮದುವೆಯಾಪಿನೆಕ್ ದುಂಬೆ ಉಲೂಪಿಗೆ ನಾಗ ಲೋಕದ ಜವ್ವನನೊಟ್ಟುಗು ಮದಿಮೆ ಆದಿತ್ತ್ಂಡ್‌ಗೆ.ಆಂಡ ಮದಿಮೆಯಾದ್ ಕೆಲವೇ ಕೆಲವು ದಿನೊಟು ಆಳ್ ತನ್ನ ಕಂಡನಿಯನ್ ಕಳೆವೊನೊಡಾಪುಂಡು  ಆಳೆನ ಕಂಡನಿಯನ್  ಗರುಡ ದೇವೆ ಒಂಜಿ ಲಡಾಯಿಡ್ ಕೆರ್ಪೆ. ಅವೆಡ್ದ್ ಬೊಕ್ಕ ಉಲೂಪಿನ್ ಅರ್ಜುನೆ ಮದಿಮೆ ಆಪೆ ಪನ್ಪಿನ ಪುರಾಣದ ಕಥೆ.
ಉಲ್ಲೇಕೊ
ವರ್ಗೊ:ಮಹಾಭಾರತದ ಪಾತ್ರೊಲು ವರ್ಗೊ:ಪುರಾಣೊಡು ಪೊಂಜೊವುಲು ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಆಲಿಯಾ ಭಟ್ (ನಟಿ)
ಆಲಿಯಾ ಭಟ್(15 ಮಾರ್ಚ್ 1992)ಒರ್ತಿ ಭಾರತೀಯ ನಟಿ ಬುಕ್ಕ ಗಾಯಕಿ. ಮೂಜಿ ಫಿಲ್ಮ್‌ಫೇರ್ ಪ್ರಶಸ್ತಿ ಅಂಚನೆ ಸುಮಾರ್ ಪುರಸ್ಕಾರೊಲೆನ್ ಮೇರ್ ಪಡೆದೆರ್. ಬ್ರಾಣೆರ್ನ ಕುಟುಮೊಡು ಪುಟ್ಟಿನ ಮೇರ್ ನಿರ್ಮಾಪಕೆರಾಯಿನ ಮಹೇಶ್ ಭಟ್ ಬುಕ್ಕ ನಟಿ ಸೋನಿ ರಜ್ದಾನ್ ದಂಪತಿಲೆನ ಪುತ್ರಿ.
ಉಲ್ಲೇಕೊ
ವರ್ಗೊ:ಸಿನೆಮಾ ನಟಿ
ರಾಮ
thumb|ಶ್ರೀರಾಮ ಸೀತಾ thumb|ರಾಮೆ ಬಿಲ್ಲ್ ಪೊಳಿತ್‌ದ್ ಸೀತೆನ್ ಮದಿಮೆ ಆಪೆ ಶ್ರೀ ರಾಮಚಂದ್ರ ಪಂಡ್‌ದ್ ಶ್ರೀರಾಮನ ಪೂರ್ಣ ಪುದರ್. ಶ್ರೀ ರಾಮ ದೇವೆರ್ ಸೂರ್ಯ ವಂಶೊಡು ಪುಟ್ಟಿನಾರ್. ಹಿಂದುಲು ಶ್ರೀರಾಮನ್ ಆದರ್ಶವ್ಯಕ್ತಿ ಅಂಚನೆ ವಿಷ್ಣುನ ಏಳ್‌ನೆ ಅವತಾರಂದ್ ಪನ್ಪೆರ್. ಭಾರತೊಡು ರಾಮನ ಆಳ್ವಿಕೆದ ಕಾಲ ಮಸ್ತ್ ಸುಭಿಕ್ಷವಾದಿತ್ತ್‌ದ್ ನ್ಯಾಯ, ನೀತಿಡ್ ಪ್ರಜೆಕುಲು ಬದುಕೊಂದಿತ್ತೆರ್. ಅಯೋಧ್ಯೆದ ರಾಜೆಯಾದಿತ್ತಿನ ದಶರಥನ ನಾಲ್ ಜನ ಜೋಕುಳೆಡ್ ಮಲ್ಲಾಯೆ ರಾಮೆ. ಆಯನ ಅಪ್ಪೆ ಕೌಸಲ್ಯೆ ಲಕ್ಷ್ಮಣೆ, ಭರತೆ, ಶತ್ರುಘ್ನೆರ್ ಆಯನ ಮೆಗ್ಯನಕುಲು. ಭರತನ ಅಪ್ಪೆ ಕೈಕೇಯಿ. ಲಕ್ಷ್ಮಣೆ ಶತ್ರುಘ್ನೆರೆನ ಅಪ್ಪೆ ಸುಮಿತ್ರೆ. ಸೀತೆ ರಾಮನ ಬುಡೆದಿ. ರಾಮಗ್ ಲವೆ ಬೊಕ್ಕ ಕುಶೆ ಪನ್ಪಿ ರಡ್ಡ್ ಜೋಕುಲು. ರಾಮನ ಜೀವನ ಚರಿತ್ರೆನ್ ಪನ್ಪಿನ ಮಹಾಕಾವ್ಯ ರಾಮಾಯಣ. ರಾಮಾಯಣ ಮಹಾಕಾವ್ಯೊನು ಆಟಿ ತಿಂಗೊಳುಡು ಪಾರಾಯಣ ಮಲ್ತ್ಂಡ ಎಡ್ಡೆ ಪನ್ಪುನವು ನಂಬಿಕೆ.
ರಾಮನ ಪುಟ್ಟು
ಅಯೋಧ್ಯೆದ ರಾಜೆ ದಶರಥಗ್ ಜೋಕುಲು ಇಜ್ಜಾಂದಿನೆಡ್ದಾತ್ರ ತನ್ನ ಉತ್ತರಾಧಿಕಾರಿ ಏರ್ ಪನ್ಪುನ ಬಗೆಟ್ ಚಿಂತೆಡ್ ಉಪ್ಪುವೆ. ಮಂತ್ರಿಲು ಅಂಚನೆ ಪುರೋಹಿತರೆನ ಸಲಹೆದಂಚನೆ ಪುತ್ರಸಂತಾನೊಗು ಬೋಡಾದ್ ಪುತ್ರಕಾಮೇಷ್ಟಿ ಯಾಗ ಮಲ್ಪುವೆ. ಯಜ್ಞಕುಂಡೊಡ್ದು ಪುಟ್ಟ್‌ದ್ ಬತ್ತಿನ ದೈವೀ ಪುರುಷ ದಶರಥಗ್ ಪ್ರಸಾದ (ಅಮೃತ) ಇತ್ತಿನ ಬಂಗಾರ್ದ ಕಲಶೊನು ಕೊರ್ದು ಅವೆನ್ ರಾಣಿನಕುಲೆಗ್ ಕೊರಿಯೆರೆ ಪನ್ಪೆರ್. ದಶರಥ ಅವೆನ್ ಮೂಜಿ ರಾ‍ಣಿಲಾಯಿನ ಕೌಸಲ್ಯೆ, ಸುಮಿತ್ರೆ ಬೊಕ್ಕ ಕೈಕೇಯಿಗ್ ಪಟ್ಟ್‌ದ್ ಕೊರ್ಪೆ. ಕಾಲ ಕ್ರಮೇಣ ಅಕುಲು ಬಂಜಿನಕುಲಾದ್ ನಾಲ್ ಜೋಕುಲೆನ್ ಪೆದ್ದುವೆರ್. ರಾಣಿ ಕೌಸಲ್ಯೆಗ್ ಮಲ್ಲ ಮಗೆಯಾದ್ ರಾಮೆಲ ಕೈಕೇಯಿಗ್ ಭರತೆಲ ಬೊಕ್ಕ  ಲಕ್ಷ್ಮಣ ಬೊಕ್ಕ ಶತ್ರುಘ್ನೆರ್ ಸುಮಿತ್ರೆನ ಜೊಕುಲಾದ್ ಪುಟ್ಟುವೆರ್
ವಿದ್ಯಾಭ್ಯಾಸ
ರಾಮೆ ಬೊಕ್ಕ ಲಕ್ಷ್ಮಣ, ಭರತೆ, ಶತ್ರುಘ್ನೆ ನಾಲ್ ಜನಲ ವಸಿಷ್ಠೆರೆನ ಆಶ್ರಮೊಡು ಇತ್ತ್‌ದ್ ವಸಿಷ್ಠೆರೆಡ್ದ್ ಬಿಲ್ಲುವಿದ್ಯೆ, ಶಾಸ್ತ್ರಲೆಡ್ ಪ್ರಾವಿಣ್ಯತೆ ಪಡೆಪೆರ್ ಗುರುಕುಲೊಡು ವಿದ್ಯೆ ಕಲ್ತಿನ ರಾಮೆ ೧೬ ವರ್ಷ ಪ್ರಾಯೊ ದಿಂಜಿನಗ  ವೇದ ಶಾಸ್ತ್ರ ಪ್ರವಿಣೆಯಾಪೆ. ಒಂಜಿ ದಿನ ವಿಶ್ವಾಮಿತ್ರೆ ಮುನಿಕುಲು ರಾಜ್ಯೊಗು ಬತ್ತ್‌ದ್ ದಶರಥಡ ಎಂಕುಲೆನ ಯಜ್ಞ ಯಾಗಾದಿಲೆಗ್ ತೊಂದರೆ ಕೊರೊಂದಿಪ್ಪುನ ರಾಕ್ಷಸೆರೆಡ್ದ್ ರಕ್ಷಣೆಗ್ ಬೋಡಾದ್ ರಾಮನ್ ಎನ್ನ ಒಟ್ಟುಗು ಕಡಪಾದ್ ಕೊರೊಡುಂದು ಕೆನುವೆರ್. ಮನ್ಸಸ್ಸ್ ಇಜ್ಜಿಂಡಲ ಅನಿವಾರ್ಯತೆ ವಿಶ್ವಾಮಿತ್ರೆರೊಟ್ಟಿಗೆ ರಾಮ ಲಕ್ಷ್ಮಣೆರೆನ್ ಕಡಾಪಾದ್ ಕೊರಿಯೆರ್ ದಶರಥ ರಾಜೆ ಒತ್ತೊನುವೆ. ಈ ಅಣ್ಣ ತಮ್ಮಲ್ಲು ವಿಶ್ವಾಮಿತ್ರ ಮುನಿಕುಲೆನ ಕರ್ತವ್ಯೊನು ಪೂರೈಸಬೆರ್ ಮುಕುಲೆನ ಸಾಮರ್ಥಿಗೆಗ್ ಮೆಚ್ಚಿದ್ ಖುಷಿಯಾದ್ ವಿಶ್ವಾಮಿತ್ರ ಮುನಿಕುಲು ಅಕುಲೆಗ್ ಕೆಲವು ದಿವ್ಯಾಸ್ತ್ರೊಲೆನ್ ಅನುಗ್ರಹ ಮಲ್ಪುವೆರ್. ವಿಶ್ವಾಮಿತ್ರೆರೊಟ್ಟಿಗೆ ಪಿರ ಬನ್ನಗ ಕಡೆಕ್ ಅಕುಲು ಮಿಥಿಲಾ ರಾಜ್ಯೊಗು ಬರ್ಪೆರ್.
ಸೀತಾ ಸ್ವಯಂವರ
ಮಿಥಿಲಾ ರಾಜ್ಯೊದ ಜನಕ ಮಹಾರಾಜೆ ತನ್ನ ಮಗಳ್ ಅಪ್ರತಿಮ ಸುಂದರಿ ಸೀತೆಗ್ ಮದಿಮೆದ ಅಂದಾಜಿ ಮಲ್ಪುವೆ. ಯೋಗ್ಯವಾಯಿ ಆಣನ್ ಆರಿಸಾಯೆರೆ ಬೋಡಾದ್ ಸ್ವಯಂವರ(ಪಂಥೊ) ಏರ್ಪಾಡ್ ಮಲ್ತ್‌ದುಪ್ಪುವೆ. ತನ್ನ ಆಸ್ಥಾನೊಡುಪ್ಪುನ ಶಿವ ಧನುಸ್ಸುನು ಏರ್ ಎದೆಯೀರಿಸವೆರೊ ಅಕುಲೆಗ್ ತನ್ನ ಮಗಳ್ ಸೀತೆನ್ ಮದಿಮೆ ಮಲ್ತ್‌ದ್ ಕೊರ್ಪುನೆ ಪಂದ್ ಡಂಗುರ ಮಲ್ಪುವೆರ್. ಮಸ್ತ್ ರಾಜಾದಿರಾಜೆರ್ ಬತ್ತ್‌ದ್ ವಿಫಲ ಯತ್ನ ಮಲ್ತ್‌ದ್ ಪಿರ ಪೋಪೆರ್. ಕಡೆಕ್ ರಾಮೆ ಜನಕ ಮಹಾರಾಜನ ಆಸ್ಥಾನೊಗು ಬರ್ಪೆ. ರಾಮೆ ಜನಕನ ಆಸ್ಥಾನೊಗು ಬತ್ತ್‌ದಾನಗ ರಾಮನ ಪೊರ್ಲು ತೂದು್ ಜನಕ ಮಹಾರಾಜಗ್ ಖುಷಿಯಾಪುಂಡು. ಐನ್ ಸಾವಿರ ಜನೊಕುಲು ಎನ್ಮ ಚಕ್ರದ ರಥೊಟು ಆಸ್ಥಾನೊಗು ಒಯ್ಯಿತ್ತೊಂದು ಬತ್ತಿನಂಚಿನ ಆ ವಿಶೇಷ ಬಿಲ್ಲ್‌ನ್ ರಾಮೆ ಭಾರಿ ಸುಲಬೊಡು ಪೊಳಿಪುನಂಚ ಬಗ್ಗಾವೆ. ಜನಕಮಹಾರಾಜಗ್ ಮಸ್ತ್ ಖುಷಿಯಾಪುಂಡು ಎನ್ನ ಮಗಳೆಗ್ ಯೋಗ್ಯವಾಯಿನ ಆಣ್ ತಿಕ್ಕಿಯೆ ಪನ್ಪಿ ಸಂತೊಸೊಡು ತನ್ನ ಲಾವಣ್ಯವತಿ ಮಗಳೆನ್ ರಾಮಗ್ ಮದಿಮೆ ಮಲ್ತ್ ಕೊರ್ಪೆ. ಗೌಜಿದ ಮದಿಮೆ ಕರಿದ್ ಪೊಸಜೋಡಿಲು ಅಯೋಧ್ಯೆಗ್ ಬರ್ಪೆರ್.
ವನವಾಸ
ರಾಜ ದಶರಥೆ ತನ್ನ ಮಲ್ಲ ಮಗೆ ರಾಮನ್ ಉತ್ತರಾಧಿಕಾರಿ ಮಲ್ಪೊಡು ರಾಮನ್ ಯುವರಾಜೆ ಮಲ್ಪೆರೆ ನಿರ್ಧಾರ ಮಲ್ಪುವೆ ಊರು ಪೂರಾ ಡಂಗುರ ಮಲ್ಪಾವೆ.ಆಯನ ಪ್ರಜೆಕುಲು ಡಂಗುರ ಕೆನ್ದ್ ಖುಷಿಯಾಪೆರ್. ಇಡೀ ಅಯೋಧ್ಯೆ ನಗರ ಈ ಉತ್ಸವೊನು ಭಾರಿ ಗೌಜಿಡ್ ಆಚರಣೆ ಮಲ್ಪುನ ತಯಾರಿ ಮಲ್ಪೆರೆ ಸುರು ಮಲ್ತ್ಂಡ್. ಕೈಕೆನ ದಾಸಿ ಮಂಥರೆ ಉಂದೆನ್ ಪೂರಾ ತೆರಿಯೊಂದು ಪೋದು ಕೈಕೆಗ್ ದುರ್ಬೋಧನೆ ಕೊರ್ಪಲ್. ರಾಮಗ್ ಪಟ್ಟಾಭೀಷೆಕದ ತಯಾರಿ ಆವೊಂದುಂಡು ನಿನ್ನ ಮಗೆ ಭರತಗ್ ರಾಜ್ಯ ಕೈತತ್ತ್‌ದ್ ಪೋಪುಂಡತ್ತಂದ್ ಪನ್ನಗ ಕೈಕೆಗ್ ಕೋಪ ಬೇಜಾರ್ ರಡ್ಡ್‌ಲ ಒಟ್ಟಿಗೆ ಅಪುಂಡು. ದಶರಥೆ ಪಟ್ಟಾಭೀಷೆಕದ ಪೂರ್ವ ತಯಾರಿದ ಬಗ್ಗೆ ವಿಮರ್ಶೆಗ್ ತನ್ನ ಬುಡೆದಿ ಕೈಕೇಯಿ ಇತ್ತ್‌ನಾಡೆ ಬರ್ಪೆ. ಬನ್ನಗ ಕೈಕೆ ಬುಳಿತೊಂದುಲ್ಲಲ್. ದಶರಥಗ್ ಚಿಂತೆ ಆಪುಂಡು ದಾದ ವಿಷಯಂದ್ ಕೇನ್‌ನಗ ಕೈಕೇಯಿ, ಮಸ್ತ್ ವರ್ಷೊಗು ದುಂಬು ದಶರಥೆ ಆಳೆಗ್ ಕೊರ್ದಿತ್ತಿನ ವರೊಕುಲೆನ್ ನೆಂಪು ಮಲ್ಪುವಳ್. ಆ ವರೊನು ಯಾನೆ ಇತ್ತ್ ಕೇನುವೆ ಅವೆನ್ ಈರ್ ಇತ್ತೆ ನಡಪಾದ್ ಕೊರ್ಂಡ ಎಂಕ್ ಸಮಾಧಾನ ಆಪುಂಡು ಪನ್ಪಾಳ್. ಆಳ್ ವರ ಕೇನುನ ಪ್ರಕಾರ ತನ್ನ ಮಗೆ ಭರತನ್ ಯುವರಾಜಯಾದ್ ಪಟ್ಟಾಭಿಷೇಕ ಮಲ್ಪೊಡು ರಡ್ಡ್‌ನೆದ ಆದ್ ರಾಮನ್ ಪದಿನಾಲ್ ವರ್ಷಕಾಲ ವನವಾಸಗೊ ಕಾಡ್‌ಗ್ ಕಡಪಾದ್ ಕೊರೊಡುಂಡು ಕೇನ್ವಳ್. ಬೇಜಾರಾಯಿನ ದಶರಥೆ ಅನಿವಾರ್ಯವಾದ್ ಆಳೆನ ವರೊನು ಈಡೇರಿಸಾವೊಡಾಪುಂಡು. ಆದರ್ಶ ಪುತ್ರೆ ರಾಮೆ ದಶರಥಡ ಪನ್ಪೆ ಇರೆನ ಪಾತೆರೊ ಯಾನ್ ನಡಪಾದ್ ಕೊರ್ಪೆ ಸಿಂಹಾಸನದ ಮಿತ್ತ್ ಎಂಕ್ ದಾಲ ಆಸೆ ಇಜ್ಜಿ  ಬೇಜಾರ್ ಮಲ್ಪಂದೆ ವನವಾಸಗೊ ಕಡಪಾದ್ ಕೊರ್ಲೆ ಪಂದ್ ಕಾಡ್‌‍ಗ್ ಪಿದಡಿಯೆರೆ ತಯಾರಾಪೆ. ಆಯನ ಕೈಪತ್ತಿ ಬುಡೆದಿ ಸೀತೆ ಬೊಕ್ಕ ಮೆಗ್ಯೆ ಲಕ್ಷ್ಮಣೆ ರಾಮನ ಒಟ್ಟುಗು ಕಾಡ್‌ಗ್ ಪೋಪೆರ್. ಕೆಲವು ದಿನೊಟು ದಶರಥ ಪುತ್ರ ಶೋಕೊಡು ಸಯಿಪೆ.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು
ಬೊಳುವಾರು ಮಹಮ್ಮದ್ ಕುಂಞಿ
ಬೊಳುವಾರು ಮಹಮ್ಮದ್ ಕುಂಞಿ' ದಕ್ಷಿಣ ಕನ್ನಡ ಜಿಲ್ಲೆದ ಪುತ್ತೂರ್ದಾರ್. ಇಂಬೆರ್ ಕನ್ನಡ ಭಾಸೆಡ್ ಎಲ್ಯ ಕಥೆಕುಲು, ಕಾದಂಬರಿಲು ಬೊಕ್ಕ ನಾಟಕೊಲೆನ್ ಬರೆತ್ತೆರ್. ಕನ್ನಡದ ಗದ್ಯ ಕ್ಷೇತ್ರೊಗು ಮುಸ್ಲಿಂ ಬದ್ಕ್ ನ್ ತೋಜಾಪಿನ ಬೇಲೆ ಮಲ್ದೆರ್. ಮುಸ್ಲಿಂ ಸಂಸ್ಕೃತಿನ್ ಬರವುದ ಮುಖಾಂತರ ತೋಜಾದೆರ್.
ಪರಿಚಯೊ
ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರಾಯಿನ ಮಹಮದ್‌ ಕುಂಞಿ ಇಂಬೆರ್ ಅಕ್ಟೋಬರ್ 22, 1951ಟ್ ದಕ್ಷಿಣ ಕನ್ನಡ ಜಿಲ್ಲೆದ ಪುತ್ತೂರುದ ಬೊಳುವಾರು ಪನ್ಪಿನಲ್ಪ ಪುಟ್ಯೆರ್. ಇಂಬೆರ್ ಅಬ್ಬಾಸ್ ಬ್ಯಾರಿ ಬೊಕ್ಕ ಕುಲ್ಸುಂ ದಂಪತಿಲೆನ ಮಗೆ. ಬೊಳುವಾರು, ಪುತ್ತೂರು, ಬೊಕ್ಕ ಕುಡ್ಲಡ್ ಶಿಕ್ಷಣ ಪಡೆತೆರ್. ಎಂಎ ಮಲ್ಪುನಗ ಮೈಸೂರು ವಿಶ್ವವಿದ್ಯಾಲಯಡ್ದ್ ಕುವೆಂಪು ಚಿನ್ನದ ಪದಕೊ ಪಡೆತೆರ್. ಸಿಂಡಿಕೇಟ್ ಬ್ಯಾಂಕ್ ಮಹಾಪ್ರಬಂಧಕೆ ಆದ್ ಬೇಲೆ ಮಲ್ದೆರ್. ಕಥಾಸಂಕಲನೊ, ನಾಟಕೊಲು, ಜೀವನ ಚರಿತ್ರೆಲು, ಪ್ರವಾಸ ಕಥನೊ, ಅನುವಾದೊಲು ಇಂಚನೆ ಸಾಹಿತ್ಯೊ ಕ್ಷೇತ್ರೊಡ್ ಮಸ್ತ್ ಕೊಡುಗೆ ಕೊರ್ತೆರ್.
ಉಲ್ಲೇಕೊಲು
ವರ್ಗೊ:ತುಳು ಜನಕುಲು ವರ್ಗೊ:ತುಳು
ಕುಶಲಾಕ್ಷಿ. ವಿ .ಕುಲಾಲ್
ಪುಟ್ಟು ಬೊಕ್ಕ ಜೀವನ
ಕಣ್ವತೀರ್ಥ ದಿ/ನಾರಾಯಣ ಮೂಲ್ಯೆರ್ ಬೊಕ್ಕ ಚಂದ್ರಾವತಿ ದಂಪತಿಲೆನ  ಏಳ್ ಜೋಕುಲೆಡ್ ನಾಲ್ನೆದಾರ್  20-11-1967ಡ್ ಪುಟ್ಟುದೆರ್ ,ಕುಡ್ಲದ ಬಿಜೈ ಕಾಫಿಕಾಡು ಸರಕಾರಿ ಕಿರಿಯ ಪ್ರಾರ್ಥಮಿಕ ಶಾಲೆಡ್  ಪ್ರಾರ್ಥಮಿಕ ಅಂಚನೆ ಕುಂಜತ್ತೂರು ಸರಕಾರಿ ಪ್ರೌಢಶಾಲೆಡ್ ಪ್ರೌಢ ಶಿಕ್ಷಣೊನು ಪಡೆತೆರ್ ಅಂಚನೆ. ಡಿಪ್ಲೊಮೊ ಇನ್ ಫ್ಯಾಷನ್ ಡಿಸೈನಿಂಗ್‌ಡ್ ತರಬೇತಿ ಪಡೆಯಿನ ಮೆರ್ ನವಭಾರತ ಹೊಲಿಗೆ(ಪೊಲಿಗೆ) ತರಬೇತಿ ಕೇಂದ್ರೊನು ನಡಪಾವೊಂದುಲ್ಲೆರ್. ಇಂಬೆರೆ ಕಂಡನಿ ವಾಸು ಕುಲಾಲ್ ಕಣ್ವತೀರ್ಥ,ಅಂಚನೆ ಅಮೃತ.ಕೆ ಬೊಕ್ಕ ಅರ್ಪಿತ .ಕೆ ಮೆರೆನ ರಡ್ಡ್ ಪೊಣ್ಣು ಜೋಕುಲು.
ಸಾಹಿತ್ಯೊ ಕ್ಷೇತ್ರೊಡು
ಎಲ್ಯ ಪ್ರಾಯೊಡೆ ತುಳು, ಕನ್ನಡ ಕತೆ ಕವನೊಲೆನ್ ಬರೆವೊಂದಿತ್ತೆರ್. ತುಳು ಲಿಪಿನ್ ಕಲ್ತ್‌ದ ಅವೆಟ್‌ಲ ಕೆಲವೊಂಜಿ ಲೇಖನೊನು ಬರೆತೆರ್. ಕಾಸರಗೋಡು ಕುಲಾಲ ಸುದಾರಕ ಸಂಘ ಪ್ರಕಟಣೆದ ಕುಂಭವಾಣಿ ಪತ್ರಿಕೆಡ್ ಮೆರೆನ ಕಬಿತೆವೊಂಜಿ ಸುರುಕು ಮುದ್ರಣ ಆಂಡ್ ಅವೆಡ್ದ್ ಬೊಕ್ಕ ಕಾರವಲ್ ಪತ್ರಿಕೆಡ್ ಬರೆಪೆರ್. ಇಡೆ ಮುಟ್ಟ ಮೂಜಿ ತುಲು ಕವನ ಸಂಕಲನ, ಬೊಕ್ಕಪತ್ತ್ ಪನಿ ತೀರ್ಥೊ ಪನ್ಪಿ ತುಲು ಕಿರು ಲೇಖನ, ಕಡಲ ಮುತ್ತು ಬೊಕ್ಕ ಆಸ್ತಿ ಪನ್ಪಿ ರಡ್ಡ್ ತುಲು ಕಾದಂಬರಿ, ಸೀಕ್ ಸಂಕಡ ಇಲ್ಲ ಪಾತೆರ,ಬೈದ್ಯೆರೆನ ಕೆಬಿ ಪಾತೆರ ಪನ್ಪಿ ಅನುವಾದಿತ ವೈದ್ಯಕೀಯ ಲೇಕನ ಬೊಕ್ಕ ಕರ್ನಾಟಕ ತುಲು ಸಾಹಿತ್ಯ ಅಕಾಡೆಮಿದ ಮರಪೆರೇವಂದಿ ತುಲುವೆರೆ ಮಾಲಿಕೆಡ್ ,*ನಡಪುನ ಜೂವಕೋಶ ಡಿ.ಯಂ.ಕುಲಾಲ್* ಪನ್ಪಿ ದಿ| ಡಿ.ಯಂ ಕುಲಾಲೆರೆನ  ವ್ಯಕ್ತಿ ಪರಿಚಯದ ಕೃತಿನ್ ಬರೆತೆರ್, ಮಸ್ತ್ ಆಲ್ಬಮ್ ಪದೊಕುಲು, ಕೆಲವು  ಎಲ್ಯ ಕತೆ ,ನಾಟಕ,ವ್ಯಕ್ತಿ ಪರಿಚಯ, ಕ್ಷೇತ್ರ ಪರಿಚಯದಂಚಿನ ಲೇಖನೊಲೆನ್  ಬರೆತೆರ್. ಆಕಾಶವಾಣಿಡ್‌ಲ ತುಳು ಕಾರ್ಯಕ್ರಮ ಕೊರ್ತೆರ್, ಕಾರ್ಯಕ್ರಮೊಕುಲೆಡ್ ಸಂಪನ್ಮೂಲ ವ್ಯಕ್ತಿಯಾದ್ ಪಾಲ್ ಪಡೆದ್ ತುಲು ಜನಪದ ಆಚರಣೆ, ಆರಾಧನೆ, ಮೂಲ ನಂಬಿಕೆಲೆನ ಬಗ್ಗೆ ಮಾಹಿತಿನ್ ಪಟ್ಟೊನುವೆರ್. ಮಸ್ತ್ ಸಾಂಸ್ಕೃತಿಕ ಸ್ಪರ್ಧಾ ಕ್ಷೇತ್ರೊಡು ತೀರ್ಪುಗಾರ್ತಿಯಾದ್ ಪಾಲ್ ಪಡೆಯಿನಾರ್, ಸಾಮಾಜಿಕ ಸಂಘ ಸಂಸ್ಥೆಲೆಡ್ ಸೇವೆ ಸಂದಾಯಿನಾರ್.ನೂದೆಡ್ದ್ ಜಾಸ್ತಿ ಕವಿ ಗೋಷ್ಠಿಲೆಡ್ ಪಾಲ್ ಪಡೆಯಿನಾರ್ ಮೆರ್ ಕುವಿಕು ಪನ್ಪಿನ ಪುದರ್‌ಡ್ ಲೇಕನೊಲೆನ್ ಬರೆಪೆರ್.
ಉಲ್ಲೇಕೊ
ವರ್ಗೊ:ಪೊಂಜೊವುಲು
ಸದಸ್ಯರ ಚರ್ಚೆಪುಟ:Babitha managalore
--Lokesha kunchadka (ಪಾತೆರ್ಲೆ) ೧೧:೨೪, ೨೯ ಆಗೋಸ್ಟು ೨೦೧೯ (IST)
ಉಪೇಂದ್ರ
ಉಪೇಂದ್ರ ರಾವ್ (ಉಪೇಂದ್ರ ಪಂಡ್‍ದಲಾ ಲೆಪ್ಪುವೆರ್)ಮೇರ್ ಭಾರತೀಯ ನಟೆ, ಚಲನಚಿತ್ರೊ ನಿರ್ಮಾಪಕೆ, ಚಿತ್ರಕಥೆಗಾರೆ ಬೊಕ್ಕ ರಾಜಕಾರಣಿ. ಮೇರ್ ಕನ್ನಡ ಚಿತ್ರರಂಗೊಡ್ ಬೆನ್ಪುನಾರ್. ತೆಲುಗು ಬಾಸೆದ ಚಿತ್ರೊಲೆಡ್ಲಾ ಮೇರ್ ನಟನೆ ಮಲ್ದೆರ್.ಉಪೇಂದ್ರ ನಟೆ ಬೊಕ್ಕ ಚಲನಚಿತ್ರೊ ನಿರ್ದೇಶಕೆ ಆಯಿನ ಕಾಶಿನಾಥ್ ನೊಟ್ಟುಗು ಬರಹಗಾರೆ ಬೊಕ್ಕ ಸಹಾಯಕ ನಿರ್ದೇಶಕೆಯಾದ್ ತನ್ನ ಚಲನಚಿತ್ರೊ ವೃತ್ತಿಜೀವನೊನು ಸುರು ಮಲ್ತೆರ್.
ಪುಟ್ಟು ಬೊಕ್ಕ ಬರವು
ಉಪೇಂದ್ರ ಮೇರ್ ಮಂಜುನಾಥ್ ರಾವ್ ಬೊಕ್ಕ ಅನುಸೂಯಾ ದಂಪತಿಲೆಗ್ ಉಡುಪಿ ಜಿಲ್ಲೆದ ಕುಂದಾಪುರೊಡ್ 18 ಸೆಪ್ಟೆಂಬರ್ 1969ನೇ ಇಸವಿಡ್ ಪುಟ್ಟಿಯೆರ್. ಮೆರೆನ ಅಮ್ಮೆರ್ ಕರ್ನಾಟಕೊದ ಉಡುಪಿ ಜಿಲ್ಲೆದ ಕುಂದಾಪುರ ತಾಲೂಕುದ ಕೋಟೇಶ್ವರೊದ ತೆಕ್ಕಟ್ಟೆದಾರ್ (ಪಿರಾಕ್‍ದ ಮೈಸೂರು ರಾಜ್ಯೊ). ಉಪೇಂದ್ರ ಮೆರೆಗ್ ಒರಿ ಅಣ್ಣೆಲಾ ಉಲ್ಲೆರ್ ಅರೆನ ಪುದರ್ ಸುಧೀಂದ್ರ ರಾವ್. ಕಿನ್ಯ ಪ್ರಾಯೊಡ್ ಮೆರೆಗ್ ಕಣ್ಣ್ ಗ್ ಸಂಬಂದ ಪಟ್ಟಿನ ಸಮಸ್ಯೆಲಾ ಇತ್ತ್ಂಡ್. ಉಂದು ಮೆರೆನ ಸುರೂತ ಪಿಚ್ಚರ್ಲೆಡ್ ತುವರೆ ತಿಕ್ಕುಂಡು. ಮೇರ್ ಬೆಂಗಳೂರುದ ಎಪಿಎಸ್ ಕಾಲೇಜ್‍ ಆಫ್ ಕಾಮರ್ಸ್‌ಡ್ ಬ್ಯಾಚುಲರ್ ಆಫ್ ಕಾಮರ್ಸ್ ಪದವಿನ್ ಪಡೆಯೆರ್.
ಸಿನಿಮೊಲು
ಉಪೇಂದ್ರ ಎ (1998), ಉಪೇಂದ್ರ (1999), ಪ್ರೀತ್ಸೆ (2000), ಸೂಪರ್ ಸ್ಟಾರ್ (2002), ಕುಟುಂಬ (2002), ಗೋಕರ್ಣ (2002), ಹಾಲಿವುಡ್ (2002), ರಕ್ತ ಕಣ್ಣೀರು (2003) ಇಂಚಿನ ಕೆಲವು ಚಿತ್ರೊಲೆಡ್ ನಟನೆ ಮಲ್ದೆರ್. ಗೌರಮ್ಮ (2005), ಐಶ್ವರ್ಯ (2006), ಅನಾಥರು (2007), ಬುದ್ಧಿವಂತ (2008), ಸೂಪರ್ (2010), ಕಲ್ಪನಾ (2012), ಗಾಡ್‌ಫಾದರ್ (2012), S/O ಸತ್ಯಮೂರ್ತಿ (2015), ಉಪ್ಪಿ 2 (2015), ಐ ಲವ್ ಯೂ (2019) ಮೆರೆಗ್ ಎಡ್ಡೆ ಪುದರ್ ನ್ ಕನತಿನ ಸಿನಿಮೊಲು.
ಮಾನಾದಿಗೆಲು
ವರ್ಗೊ:ತುಳುವೆರ್ ವರ್ಗೊ:ವ್ಯಕ್ತಿಲು
ಕಂಚಲದ ಚಟ್ನಿ
ಕಂಚಲ ಪನ್ಪಿನ ಒಂಜಿ ತರಕಾರಿ. ಉಂದೆಕ್ ಕನ್ನಡಡ್ ಹಾಗಲಕಾಯಿ, ಇಂಗ್ಲಿಷ್ ಡ್ Bitter gourd ಪಂಡ್ದ್ ಪನ್ಪೇರ್. ಉಂದು ಕೈಪೆ ಇಪ್ಪುನಂಚಿನ ಒಂಜಿ ತರಕಾರಿ. ಉಂದೆಟ್ ಮಸ್ತ್ ಕಜಿಪುಲೆನ್ ಮಲ್ಪುವೆರ್. ಐಟ್ ಚಟ್ನಿ ಲಾ ಒಂಜಿ. ಕಾಂಚಲ್ ಇತ್ತಂಡ ಎಂಚಲ ಉಣೊಲಿ ಪಂಡ್ದ್ ಪನ್ಪೆರ್.
ಮಲ್ಪುನ ವಿಧಾನೊ
ಒಂಜಿ ಬಣಾಲೆಗ್ ರಡ್ ಚಮಚ ಎಣ್ಣೆನ್ ಬೆಚ್ಚ ಮಲ್ತ್ ದ್ ತುರೀತಿನ ಕಂಚಲ್ ನ್ ಪಾಡ್ದ್ ಅವ್ವೆನ್ ಪೊತ್ತುದು ದೀಯೋಡು. ಬೊಕ್ಕ ಒಂಜಿ ಬಣಾಲೆಡ್ ಎಣ್ಣೆ ಪಾಡ್ದ್ ಮುಂಚಿ, ಉರ್ದು, ತಾರಾಯಿ ಪಾಡ್ದ್ ಪೊತ್ಪೊಡು. ಪೊತ್ತುದಿನ ತಾರಾಯಿಗ್ ಮಂಜಲ್, ಉಪ್ಪು, ಬೆಲ್ಲ, ಪುಲಿ ಪಾಡೊಡು. ಕಡೆಪಿ ಕಲ್ ಗ್ ಪೊತ್ತುದಿನ ಕಂಚಲ, ತಾರಾಯಿ ಪಾಡ್ದ್ ಚೂರು ನೀರ್ ಪಾಡ್ದ್ ಕಡೆವೊಡು. ಬೊಕ್ಕ ಎಣ್ಣೆಗ್ ಜೀರಿಗೆ, ದಾಸೆಮಿ, ಬೇವುರೆ ನ್ ಒಗ್ಗರಣೆ ಪಾಡ್ದ್ ಅವ್ ಚೌಲಿ ಆಯ್ ಬೊಕ್ಕ ಚಟ್ನಿ ಗ್ ಪಾಡೊಡು.
ಉಪಯೋಗುಲು
ತಿಂಗೊಲ್ಗೊರ ಕಂಚಲ ತಿನ್ಪುನೆಟ್ದ್ ಬಂಜಿಡ್ ಇಪ್ಪುನಂಚಿನ ಕಲ್ಮಸೊಲು ದೂರ ಆಪುಂಡು.
ಸೂರಿಕುಮೇರು ಕೆ. ಗೋವಿಂದ ಭಟ್
''' ಸೂರಿಕುಮೇರ್ ಕೆ. ಗೋವಿಂದ ಭಟ್ ''' ಮೇರ್ ದಕ್ಷಿಣ ಕನ್ನಡ ಜಿಲ್ಲೆದ ಬಂಟ್ವಾಳ ತಾಲೂಕುದ ಕುಕ್ಕೆಮನೆತ್ತಾರ್. ೧೯೩೮ ನೇ ಮಾರ್ಚ್ ೨೨ಕ್ಕ್ ಪುಟ್ಟಿನಾರ್. ಮೇರ್ ಯಕ್ಷಗಾನ ದ ದಶಾವತಾರಿ ಪಂದ್ ಪುದರ್ ಪಡೆಯಿನಾರ್. ಮೇರ್ ಯಕ್ಷಗಾನ ಕ್ಷೇತ್ರೊಗು   ೭೦ ವರ್ಸೊ ಬೆಂದ್‍ದ್ ಮಲ್ಲ ಕಾಣಿಕೆ ಕೋರ್ತೆರ್.
ವಿದ್ಯಾಭ್ಯಾಸ-ಉದ್ಯೋಗ
ಮೇರ್ ಶಾಲೆಡ್ ಪೋತುನೆ ೭ನೇ ಕ್ಲಾಸ್ ಮುಟ್ತ ಮಾತ್ರೆ. ಆರ್ ೧೯೫೧ಟ್ ಆಟೊದ ಮೇಳೊಗು ಸೇರುವೆರ್. ಮೇರ್ ನಾಟ್ಯೊನು ಕುರಿಯ ವಿಠಲ ಶಾಸ್ತ್ರೀ, ಪರಮಶಿವನ್, ಮಾಧವ ಮೆನನ್, ರಾಜನ್ ಅಯ್ಯರ್ ಪನ್ಪಿನಕುಲೆಡ ಕಲ್ತೆರ್. ಅಯಿದ್ದ್ ಬೊಕ್ಕ ಧರ್ಮಸ್ಥಳ, ಮೂಲ್ಕಿ, ಕೂಡ್ಲು, ಸುರತ್ಕಲ್ (ಕೆಳಗಿನ ಮಾರಿಗುಡಿ) ಇರಾ ಸೋಮನಾಥೇ‌ಶ್ವರ ಇಂಚ ಬೇತೆ-ಬೇತೆ ಮೇಳಳೊಡ್ ತಿರುಗಾಟ ಮಲ್ತೆರ್. ಮೇರ್ ಧರ್ಮಸ್ತಳ ಮೇಲೊಡೆ ೫೪ ವರ್ಸೊ ಕೆಲಸ ಮಲ್ತೆರ್. ಒಂಜೇ ಒಂಜಿ ಆಟೊ ಬುಡಂದೆ ಗೊಬ್ಬುನ ಉಂದು ಮೇರ್ ನ ಮಲ್ಲ ಸಾಧನೆ.
ಪುದರ್ ಪೋಯಿನ ಆಟೊದ ವೇಸೊಲು
ಸೂರಿಕುಮೇರು ಗೋವಿಂದ ಭಟ್ ಮೇರ್ ಜೋಕುಲು - ಜವನೆರ್ ಬೊಕ್ಕ ಪಿರಯದಕುಲೆಗ್ ಲಾ ಇಸ್ಟ ಆಪುನ ಪಾತ್ರದಾರಿ. ಕೌರವ, ರಕ್ತಬೀಜ, ಇಂದ್ರಜಿತು ಮಾಗಧ, ಕರ್ಣ, ಭೀಷ್ಮ ಬಾಹುಬಲಿ, ವಿಶ್ವಾಮಿತ್ರ, ಅತಿಕಾಯ ನರಕಾಸುರ, ತಾಂಮ್ರಾಕ್ಷ ಕನಕಕಶಿಪು, ದೇವೇಂದ್ರ ಅರ್ಜುನ ಬೊಕ್ಕ ಹನುಮಂತ   ಈ ವೇಸೊಲು ಅರೆನ ಪುದರ್ನ್ ಯಕ್ಷಗಾನ ಕ್ಷೇತ್ರೊಡು ಶಾಶ್ವತ  ಮಲ್ತ.
ಎಲ್ಪ ತಿರುಗಾಟಲು
ಆರ್ ಯಕ್ಷ ಗಾನೊದ ದಿನೊಕುಲೆನ್ ನೆನಪು ಮಲ್ದ್ 'ಎಪ್ಪತ್ತು ತಿರುಗಾಟಗಳು' ಪನ್ಪಿನ ಬೂಕು ಬರೆತೆರ್. ಬುಡುಗಡೆ ಸಮಾರಂಭಡ್ ಆರ್ ಯಕ್ಷಗಾನ ಕ್ಷೇತ್ರದ ಎರ್ತೆ-ಜಕ್ಕೆಲ್ನ್ ಪಣ್ದೆರ್.
ಉಲ್ಲೇಕೊ
ವರ್ಗೊ:ಯಕ್ಷಗಾನ
ಕೊಂಕಣಿ
ಕೊಂಕಣಿ ಒಂಜಿ ಭಾರತ ದೇಶದ ಪಶ್ಚಿಮ ಕರಾವಳಿತ ಮಾತೃ ಭಾಷೆ.ಗೋವಾ ರಾಜ್ಯದ ಅಧಿಕೃತ ಭಾಷೆ ಕೊಂಕಣಿ ಅತ್೦ಡ್. ಕೊಂಕಣಿಗ್ ಐತನೆ ಆಯಿನ ಲಿಪಿ ಇಜ್ಜಿ.ಕೊಂಕಣಿ ಭಾರತದ ಸಂವಿಧಾನದ ೮ನೇ ಪರಿಚ್ಛೇದಡ್ ಸೇರಿಸಾಯಿನ ೨೨ಭಾಷೆಡ್ ಒಂಜಿ ಅತ್೦ಡ್.ಕೊಂಕಣಿಗ್ ಮಸ್ತ್ ಉಪಭಾಷೆ ಉಂಡು.
ಸಮಕಾಲೀನ ಕೊಂಕಣಿ
ಸಮಕಾಲೀನ ಕೊಂಕಣಿನ್ ದೇವನಾಗರಿ, ಕನ್ನಡ, ಮಲಯಾಳಂ, ಪರ್ಷಿಯನ್ ಮತ್ತು ಲ್ಯಾಟಿನ್ ಬರವಣಿಗೆಡ್ ಬರೆಪೆರ್. ಉಂದೆನ್ ತಮ್ಮ ತಮ್ಮ ಸ್ಥಳೀಯ ಭಾಷೆಡ್ ಲಿಪಿಟ್ ಜಾಸ್ತಿ ಬರೆಪೇರ್
ಕುಮಾರಧಾರೆ ಸುದೆ
link=//upload.wikimedia.org/wikipedia/commons/thumb/8/86/Mallalli_Falls.jpg/220px-Mallalli_Falls.jpg|thumb|ಮಲ್ಲಳ್ಳಿ ಜಲಪಾತ ಕುಮಾರಧಾರೆ ಸುದೆ ಉಂದು ಒಂಜಿ ಭಾರತ ದೇಶದ ಸುದೆ. ಉಂದು ಕರ್ನಾಟಕದ ಪಶ್ಚಿಮ ಘಟ್ಟ ಪ್ರದೇಸೊಡ್ ಸುಳ್ಯದ ಮುಟ್ತಡ್ ಪುಟ್ಟುನ ಸುದೆ. ಈ ಸುದೆ ಉಬಾರ್ (ಉಪ್ಪಿನಂಗಡಿ)ಡ್ ನೇತ್ರಾವತಿ ಸುದೆತ್ತ ಒಟ್ಟಗು ಜೊತೆ ಆಪುಂಡು. ಅಂಚನೆ ನೇತ್ರಾವತಿದ ಜತೆಟ್ ಅರಬ್ಬಿ ಸಮುದ್ರ ಸೇರುಂಡು. ವರ್ಸೊಗು ಒರ ಸುದೆಟ್ ನೀರ್ ಬಾರೀ ಮಿತ್ತ್ ಬತ್ತ್‌ದ್ ಅಲ್ಪದ ಮಹಾಕಾಳಿ ಅಪ್ಪೆನ ಪಾದ ಮುಟ್ಟ ಬರ್ಪುಂಡು, ಅಯಿನ್ "ಸಂಗಮ" ಪನ್ಪೆರ್. ಉಂದೆನ್ ತೂಯೆರೆ ಸುದೆತ ಬರಿಟ್ ಬಾರೀ ಜನ ಸೇರುವೆರ್. ಸಂಗಮ ಶಬ್ದೊ ಸಂಸ್ಕೃತ ಮೂಲೊದ ಸಬ್ದೊ. ಅಯಿಕ್ಕ್ ಒಂಜೆಕ್ಕೊಂಜಿ ಐಕ್ಯೋ ಅಪುನೆ ಪನ್ಪಿ ಅರ್ತಲಾ ಉಂಡು.
ಈ  ಸುದೆ ನೆತ್ರಾವತಿಗ್ ಬಾರೀ ನೀರ್ದ್ ವರ್ತೆ ಕೊರ್ಪಿನ ಸುದೆ. ಕುಮಾರಧಾರೆ  ಕೊಡಗು ಜಿಲ್ಲೆದ ಪುಷ್ಪಗಿರಿ ಪನ್ಪುನ ಜಾಗೆಡ್ ಪುಟ್ಟುನು. ಉಂದು ಸಮುದ್ರ ಮಟ್ಟೊದ್ದು ೧೬೦೦ ಮೀ. ಎತ್ತರ ಉಂಡು. ಅಂಚ ಸುದೆ ತಿರ್ತ್ ಬನ್ನಗ ಮಲ್ಲಳ್ಳಿ ಪನ್ಪುನವುಲು ಬಾರಿ ಪೊರ್ಲುದ ನೀರ್ದ ವರತೆ ಜಲಪಾತ ಆದ್ ರೂಪು ಪಡೆಪುಂಡು. ಇಂಚನೆ ನನಾತ್  ಎಲ್ಯ ಎಲ್ಯ ತೋಡುಲೆನ ವಸರ್ ಸೇರ್ದ್ ದಿಂಜಿನ ಸುದೆ ಆದ್ ಪಶ್ಚಿಮ ಘಟ್ಟ ಪ್ರದೇಶಡ್ ಪರಪುಂಡು. ಉಬಾರ್‌ಡ್ ನೇತ್ರಾವತಿಗ್ ಸೇರ್ನಗ ಅಲ್ಪ ಸಮುದ್ರ ಮಟ್ಟೊ ೪೦ ಮೀ. ಕುಮಾರಧಾರೆ  ೮೦ ಕಿ.ಮೀ. ದೂರೊಗು ನೀರ್ ಕೊರ್ದ್ ಪರಪುನ ಸುದೆ.
ಕುಮಾರಧಾರೆ ಕುಕ್ಕೆ ಸುಬ್ರಮಣ್ಯ ಬೊಕ್ಕ ಉಬಾರ್ (ಉಪ್ಪಿನಂಗಡಿ) ಪನ್ಪುನ ರಡ್ಡ್ ಪೇಂಟೆದ ಬರಿಟೆ ಪರಪುವಳ್. ಕುಕ್ಕೆ ಸುಬ್ರಮಣ್ಯ  ದೇವೆರೆನ ದರ್ಶನಗ್ ಬತ್ತಿನ ಭಕ್ತೆರ್ ಈ ಸುದೆಟ್ ಮೀದ್, ಬೊಕ್ಕ ದೇವೆರೆನ ದರ್ಶನೊಗು ಪೋಪುನ ಕ್ರಮ ಉಂಡು.
ಮಲ್ಲಳ್ಳಿ ಜಲಪಾತೆದ ಬರಿಟ್  ೩- ಮೆಗಾ ವಾಟ್ ಕರೆಂಟ್ ಕೊರ್ಪಿನ ಹೈಡೆಲ್ ಪ್ರಾಜೆಕ್ಟ್ ಮಲ್ತ್ ದೆರ್. ಉಂದೆತ ಬಗೆಟ್ ಭಕ್ತೆರೆಗ್ ಒಂಜಿ ನಮೂನೆದ ಪೊಡಿಗೆ ಉಂಡು. .
ಕುಕ್ಕುದ ಮುಡಿತ್ತ ಉಪ್ಪಡ್
ಕುಕ್ಕುದ ಎಲ್ಲ್ಯೆಲ್ಯ ಮುಡಿಟ್ ಮಲ್ಪುನ ಉಪ್ಪಡ್ ನ್ ಕುಕ್ಕುದ ಮುಡಿತ್ತ ಉಪ್ಪಡ್ ಪಂಡ್ದ್ ಪನ್ಪೇರ್. ಉಂದು ಯೇತ್ ಸಮಯೋಗ್ಲಾ ದೀಯೊಲಿ. ಗಂಜಿದ ಒಟ್ಟುಗು ಉನಿಯೆರೆ ಉಂದು ಬಾರಿ ಲಾಯ್ಕ್ ಆಪುಂಡು.
ಮಲ್ಪುನ ವಿಧಾನೊ
ಸುರುಕ್ಕು ಮುಂಚಿ, ದಾಸೆಮಿ ಬೊಕ್ಕ ಕಲ್ಲುಪ್ಪು ಉಂದೆನ್ ಚೂರ್ ನೀರ್ ಪಾಡ್ದ್ ಗಟ್ಟಿ ಗಟ್ಟಿ ಕಡೆವೊಡು. ಕಡೇನಾಗ ಐಕ್ ಮಂಜಲ್ ದ ಪೊಡಿನ್ ಪಾಡೊಡು.
ಬೊಕ್ಕ ಕುಕ್ಕುದ ಮುಡಿನ್ ದೆಕ್ಕ್ದ್ ನೀರ್ ನ್ ಒರೆಸೋನೊಡು. ಒಂಜಿ ಇಡೀ ದಿನ ನಿರೆಲ್ ಡ್, ನೀರ್ ಇಜ್ಜಂದಿನ ಜಾಗೋಡು ನುಂಗರೇ ಪಾಡೊಡು. ಪೂರಾ ಮುಡಿಕ್ ಲ ಎಣ್ಣೆ ಪೂಜೋಡು. ಬೊಕ್ಕ ಪೂರಾ ಮುಡಿಕ್ ಲೆಗ್ ಕಡೆತಿನ ಅರೆಪುಲೆನ್ ಪೂಜೋಡು. ಅವ್ವೆನ್ ಜಾಡ್ ಡ್ ಜಿಂಜಾವೊಡು. ಮಿತ್ ಕುಂಟು ಕಟ್ಡ್ ದಿನಕ್ಕೊರದ ಲೆಕ್ಕ ಮೂಜಿ ದಿನ ಮರತ್ತ ಕೈಲ್ ಪಾಡ್ದ್ ಕೈಯಾಡಾವೊಡು. ಉಂದೆಕ್ ಪುಲಿತ್ತ ರಸ ಸೇರ್ಪಾದ್ ಸರಿಟ್ ಕಲಡಾದ್, ಕುಂಟು ಕಟ್ಟೊಡು. ಇಂಚನೇ ಒಂಜಿ ವಾರ ದಿನಕ್ಕೊರ ಕೈಲ್ ಪಾಡೊಡು. ೮ನೇ ದಿನ ಉಪ್ಪಡ್ ತಯಾರಾಪುಂಡು.
ಸೊನಾಕ್ಷಿ ಸಿನ್ಹಾ (ನಟಿ)
ಸೊನಾಕ್ಷಿ ಸಿನ್ಹಾ ಮೇರ್ (ಪುಟ್ಟು:೨ ಜೂನ್ ೧೯೮೭) ಮೇರ್ ಒರ್ತಿ ಭಾರತೀಯ ಚಲನಚಿತ್ರ ನಟಿ. ಮೇರ್ ನಟೆ ಶತ್ರುಘ್ನ ಸಿನ್ಹಾ ಬುಕ್ಕ ಪೂನಮ್ ಸಿನ್ಹಾ ದಂಪತಿಲೆನ ಪುತ್ರಿ. ೨೦೧೦ ನೇ ಇಸವಿಡ್ ಮೇರ್ ದಬಂಗ್ ಸಿನಿಮೊಡ್ ರಜ್ಜೋ ಪಾಂಡೆ ಪನ್ಪಿನ ಪಾತ್ರೊಡ್ ನಟನೆ ಮಲ್ತ್‍ದ್ ನಟನಾಜೀವನೊಗ್ ಕಾರ್ ದೀಯೆರ್. ಫಿಲ್ಮಫೇರ್ ಅವಾರ್ಡ್ ಫಾರ್ ಬೆಸ್ಟ್ ಡೆಬ್ಯೂಟ್ ಫೀಮೇಲ್ ಪ್ರಶಸ್ತಿನ್ಲಾ ಪಡೆಯೆರ್.
ಕಂಚಿಲ್‌‍ದ ಬಾಲೆ
ಮಾಸ್ತ್ಯಮ್ಮನ ಆರಾಧನೆಡ್ ಜೋಕ್ಲಾಂಡ ಮಾಸ್ತ್ಯಮ್ಮಗ್ ತೊಟ್ಟಿಲ್ ಪರಕೆ ಕೊರ್ಪೆರ್. ಕಂಚೆಲ್ ಪರಕೆಡ್ ಆಂಜೊಕ್ಲಾಂಡ ಮದಿಮಯಲೇಕ ಸಿಂಗಾರ,ವಪೊಂಜೊಕ್ಲಾಂಡ ಮದ್ಮಲೆನ ಲೇಕೊ ಸಿಂಗಾರ ಮಲ್ಪುವೆರ್. ಈ ಆರಾಧನೆ ಗರೋಡಿಲೆಡ್, ಆಲಡೆಲೆಡ್ ಹೆಚ್ಚಾದ್ ಬೆಮ್ಮೆರೆಗ್ ಒಪ್ಪಿಪುನ ಸೇವೆ. ಸಿಕ್ ಸಂಕಡ ಜೋಕ್ಲೆಗ್ ಬನ್ನಗಲ ಕಂಚಿಲ್ದ ಪರಕೆ ಪನ್ಪೆರ್.
ಪರಕೆ
ಪೊಣ್ಣು ಪೋದು ಪೊಂಜೊವಾಯಿಜಿಂಡ ಹಿರಿಯೆರ್ ಪೊಂಜೊವಾದ್ ಆನ್ ಬಾಲೆ ಪೆದ್ಯಾಲ್ದ ಕಂಚೆಲ್ ಪಾಡಾವೆ, ಪುಂಡಿ ಪಣವು ಪಾಡಾವೆ, ಪೊಣ್ಣು ಬಾಲೆ ಪೆದ್ಯಾಲ್‌ಂಡ ಬೊಳ್ಳಿದ ತೊಟ್ಟಿಲ್, ಬಂಗಾರದ ಬಾಲೆ ಒಪ್ಪಿಪುವೆ, ಅಂಗಣ ಅಡಿಪು ವೆಂದ್ ಪರಕೆ ಪನೊಂತೆರ್ಗೆ. ಈ ಇಚಾರೊ ಕೋಟಿ ಚೆನ್ನಯೆರೆ ಪಾರ್ದನದ ಕೆಮ್ಮಲಜೆ ನಾಗ ಬೆರ್ಮೆರೆ ಪಾರ್ದನದ ಭಾಗದ ಕಂಚಿ ಕಡಗಿನದ ಎರಂತಿಲ್ಲದ ಏಕಸಾಲೆರ್ನ ಬೊಡೆದಿ ದೆಯ್ಯಾರ್ನ ಬಗ್ಗೆ ಬನ್ನಗ ಬರ್ಪುಂಡು. ಮೂಲು ಬಾಲ್ಯ ವಿವಾಹದ ಚಿತ್ರಣ ತೋಜುಂಡು. ಪೊಣ್ಣು ಪೋದು ಪೊಂಜೊವಾಪುನ ದುಂಬೇ ಮದಿಮೆ ಮಲ್ತಿ ಇಚಾರೊ ತೆರಿಯುಂಡು. ಕೆಲವು ಕುಟುಮೊಲೆಡ್ ದುಂಬುಗು ಕುಟುಮೊಡು ಓಲು ಬಾಲೆ ಪುಟ್ಟನ್ ಡಲ ಕಂಚೆಲ್ ಪರಕೆ ಕೊರ್ಪಾನ್ಡ್ ಪಂಡ್ದ್ ಉಪ್ಪುವೆರ್. ಅಕ್ಲೆ ಕುಟುಮೊಡು ಓಲು ವಾ ಬಾಲೆ ಪುಟ್ಟನ್ ಡಲ ಕಂಚೆಲ್ ಪರಕೆ ಒಪ್ಪಿಪ್ವೆರ್.
ಕ್ರಮೊ
ವಿಶೇಷವಾದ್ ಬೆಮ್ಮೆರೆ ಬಲಿಯಾನಗ ಕಡೇತ ಬಲಿ ಸುಮಾರ್ ಪುಲ್ಯಕಾಲ ಆನಗ ನಡಪುಂಡು. ದೈವ ಬಲಿ ಬನ್ನಗ ಅಪ್ಪೆ ಅಮ್ಮೆ ಜೋಕ್ಲೆನ್ಅಂಗಣೊಡು ದಲ್ಯ ಪಂಡ ಬೊಲ್ದು ಕುಂಟುದ ಮಿತ್ತ್ ಕುಲ್ಲಾದ್ ಎದುರು ಕೊಡಿ ಇರೆಟ್ ಒಂಜಿ ಸೇರ್ ಅರಿ,ಒಂಜಿ ತಾರಾಯಿ, ಬಚ್ಚಿರೆ ಬಜ್ಜೆಯಿ ತುಡರ್ದ ಸಾನಾದಿಗೆ ದೀದುಪ್ಪುವೆರ್.
ದೈವ ಕಡೇ ಸುತ್ತು ಬನ್ನಗ ಬಲಿಕ್ ಕಂಚಿಲ್ದ ಬಾಲೆ ಎದುರು ಮೋನೆ ಪಾಡೊಂದು ಪಂಡ ದೈವೊಗು ಎದುರು ಮೋನೆ ಪಾಡೊಂದು ಒಂಜಿ ಕೈಟ್ ಪಿಂಗಾರ ಪತೊಂದು ಕುಡೊಂಜಿ ಕೈಟ್ ಬಚ್ಚಿರೆ ಬಜ್ಜೆಯಿ ಪತೊಂದು ದೈವ ಎದುರೆದುರು ಬನ್ನಗ ಪಿರ ಪಿರ ಪಜ್ಜೆ ಪಾಡೊಂದು ಪೋದು ದೈವ ಗುಂಡದುಲಯಿ ಪೋಯಿ ಬೊಕ್ಕ ಪಿಂಗಾರೊನು ಕೋಡಿಮರತ ಮುದೆಲ್ಗ್ ಪಾಡೊಡು. ಅಂಚನೆ ಪುಂಡಿ ಪಣವು ಪಾಡೊಡು. ಅಪ್ಪೆ ಅಮ್ಮೆ ಅರಿ ,ತಾರಾಯಿ ,ತೂಂಕನದ ಸಾನಾದಿಗೆ ನೇಲ್ ತುಡರ್,ಪುಂಡಿ ಪಣವು ಪತೊಂದು ಬಾಲೆದೊಟ್ಟುಗು ಸುತ್ತು ಬತ್ತ್ದ್ ಕೊಡಿಮರತ ಮುದೆಲ್ಗ್ ಪುಂಡಿ ಪಣವುನು ಜೋಕ್ಲೆಡ ಪಾಡ್ಪಾವೊಡು.
ಕಂಚಿಲ್ದ ಬಾಲೆನ್ ಅಪ್ಪೆ ಅಮ್ಮೆ ದೈವೊಗು ಕೈ ಮುಗಿಯವೊಂದು ದೈವ ಎದುರೆದುರು ಬನ್ನಗ ಮೊಕ್ಲು ದೈವೊಗು ಮೋನೆ ಪಾಡೊಂದು ದೈವಸಾನೊಗು ಬಲಿಸುತ್ತು ಬರ್ಪುನಿ.ಎಲ್ಯ ಬಾಲೆ ಆಂಡ ಅಪ್ಪೆ ಅಮ್ಮೆ ತಟೊಂದು ಇಜ್ಜಾ ಪುಗೆಲ್ಡ್ ಕುಲ್ಲಾವೊಂದು ಒರಿ ಸಾನದಿಗೆನ್ ಒರಿ ಪಿಂಗಾರ ,ಅರಿ ,ತಾರಾಯಿ ನ್ ಪತೊಂದು ದೈವದೊಟ್ಟುಗು ಸುತ್ತು ಬರ್ಪೆರ್. ಮಲ್ಲ ಜೋಕುಲು ಆಂಡ ಅಕ್ಲೆ ದೈವದೊಟ್ಟುಗು ಸುತ್ತು ಬರ್ಪೆರ್. ಇತ್ತೆ ಅರಿ ,ತಾರಾಯಿನ್ ಕುಲ್ಲುನವುಲೆ ದೀಂಡ ಚಾಕಿರ್ದಕ್ಲೆ ಅವೆನ್ ದಿಂಜಾದ್ ಕೊನೋಪೆರ್.
ಕಂಚಿಲ್ದ ಪರಕೆ ಉಪ್ಪುನ ಜೋಕ್ಲೆಗ್ ಪಲಾರ ಮಾತ್ರ ಕೊರ್ದು ಆನಿದ ದಿನ ಜೋಕ್ಲು ಉಪಾಸ ಉಪ್ಪೊಡು. ಒಂಜಿ ವೇಳೆ ಬಡವುಗು ದಾಲ ತಿನ್ಪಾನ್ದ ಕುಡ ಮೀಪಾಡ್ ಕುಲ್ಲವೊಡು.ಆಲಡೆ ,ಬೆರ್ಮೆರೆ ಸಾನೊಲೆಡ್ ನಡತ್ತೊಂತ್ನ ಕಂಚಿಲ್ದ ಸೇವೆ ರಾಜಂದೈವ ಸನ್ನಿದಿಡ್ಲಾ ,ಉಲ್ಲಾಲ್ದಿ ಸನ್ನಿದಿಡ್ಲಾ ನಡಪುಂಡು. ಉದಾರ್ಮೆಗ್ ಕೊಂಡಾಣ ಕ್ಷೇತ್ರಡ್ ಕಂಚಿಲ್ದ ಸೇವೆ ನಡಪುಂಡು.
ಅರುಣ್ ಜೇಟ್ಲಿ
ಅರುಣ್ ಜೇಟ್ಲಿ (28 ಡಿಸೆಂಬರ್ 1952 - 24 ಆಗಸ್ಟ್ 2019) ಒರಿ ಭಾರತೀಯ ರಾಜಕಾರಣಿ ಬೊಕ್ಕ ವಕೀಲರಾದ್ ಇತ್ತಿನಾರ್, ಆರ್ 2014ಡ್ದ್ 2019 ಮುಟ್ಟ ಭಾರತ ಸರಕಾರೊದ ಪಣವುದ(ಹಣಕಾಸು) ಸಚಿವೆ ಬೊಕ್ಕ ಕಾರ್ಪೊರೇಟ್ ವ್ಯವಹಾರೊಲೆನ ಸಚಿವರಾದಿತ್ತೆರ್
ಭಾರತೀಯ ಜನತಾ ಪಕ್ಷದ ಸದಸ್ಯೆರಾಯಿನ ಜೇಟ್ಲಿ ನೆಕ್ಕ್ ದುಂಬು ವಾಜಪೇಯಿ ಸರ್ಕಾರ ಬೊಕ್ಕ ನರೇಂದ್ರ ಮೋದಿ ಸರ್ಕಾರೊಡು ಪಣವು (ಹಣಕಾಸು), ರಕ್ಷಣಾ, ಕಾರ್ಪೊರೇಟ್ ವ್ಯವಹಾರೊಳು, ವಾಣಿಜ್ಯ ಬೊಕ್ಕ ಕೈಗಾರಿಕೆ ಬೊಕ್ಕ ಕಾನೂನು ಬೊಕ್ಕ ನ್ಯಾಯೊಲೆನ ಕ್ಯಾಬಿನೆಟ್ ಪೋರ್ಟ್ಫೋಲಿಯೊಲೆನ್ ಹೊಂದ್‌ದಿತ್ತೆರ್  2009 ಡ್ದ್ 2014 ಮುಟ್ಟ.
ಅರುಣ್ ಜೇಟ್ಲಿ ಡಿಸೆಂಬರ್ ೨೮, ೧೯೫೨ಪುಟ್ಟಿನಾರ್ ಭಾರತದ ರಾಜಕಾರಣಿ ಅಂಚನೆ ಭಾರತೀಯ ಜನತಾ ಪಕ್ಷದ ಸದಸ್ಯೆರ್, ರಾಜ್ಯಸಭೆತ ವಿರೋಧ ಪಕ್ಷದ ನಾಯಕೆರಾದ್ ಅಂಚನೆ ಭಾರತ ಸರ್ಕಾರದ ವಾಣಿಜ್ಯ, ಕೈಗಾರಿಕೆ, ಕಾನೂನು ಅಂಚನೆ ನ್ಯಾಯಾಂಗದ ಯೂನಿಯನ್ ಮಂತ್ರಿಯಾದ್ ಬೇಲೆ ಬೆಂದಿನಾರ್.
ವಿದ್ಯಾರ್ಥಿ ಜೀವನದ ಹಿನ್ನೆಲೆ
ಅರುಣ್ ಜೇಟ್ಲಿ ನವ ದೆಹಲಿಡ್ ಕಿಶನ್ ಬೊಕ್ಕ ರತನ್ ಪ್ರಭಾ ಜೇಟ್ಲಿ ದಂಪತಿಲೆಗ್ ಮಗೆಯಾದ್ ಪುಟ್ಟಿಯೆರ್. ಅರೆನ ಅಮ್ಮೆರ್ ವಕೀಲೆರಾದಿತ್ತೆರ್. ಆರ್
ಕಾನೂನು ವೃತ್ತಿ
೧೯೭೭ಡ್ದ್ ದೇಶದ ಬೇತೆ ಬೇತೆ ಹೈಕೋರ್ಟ್‌ಲೆಡ್ ಅಂಚನೆ ಭಾರತದ ಸುಪ್ರೀಂ ಕೋರ್ಟ್ಡ್ ವಕೀಲೆರೆನ ಕೆಲಸ ಮಲ್ತಿನ ಹಿರಿಯ ವಕೀಲೆರ್. ೧೯೮೯ನ ವಿ.ಪಿ. ಸಿಂಗ್ ಸರ್ಕಾರೊಡು ಅರೆನ್ ಅಡಿಷನಲ್ ಸಾಲಿಸಿಟರ್ ಜನರಲ್ ಪಂದ್ ನೇಮಕ ಮಲ್ತೆರ್ ಅಂಚನೆ ಆರ್ ಬೋಫೋರ್ಸ್ ಹಗರಣದ ಮಾತ ಕಾಕಜಿ ವ್ಯವಹಾರೊಲೆನ ಕೆಲಸ ಮಲ್ತೆರ್. ರಾಜಕೀಯ ವ್ಯಾಪ್ತಿದ ಜನತಾ ದಳದ ಶರದ್ ಯಾದವ್ಎರೆಡ್ದ್ ಸುರುವಾದ್ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ದ ಮಾಧವ್‌ರಾವ್ ಸಿಂಧ್ಯಾ ಅಂಚನೆ ಭಾರತೀಯ ಜನತಾ ಪಕ್ಷ (ಬಿಜೆಪಿ)ದ ಎಲ್.ಕೆ. ಅಡ್ವಾಣಿ ಮುಟ್ಟ ಮಾತೆರ್ಲ ಮೆರೆನ ಕಕ್ಷಿದಾರೆರಾತೆರ್. ಮೇರ್ ಕಾನೂನು ಬೊಕ್ಕ ಸದ್ಯೊದ ವ್ಯವಹಾರೊಲೆನ ಬಗೆಟ್ಟ್ ಮಸ್ತ್ ಪ್ರಕಟಣೆಲೆನ್ ಬರೆಯಿನಾರ್. ಭ್ರಷ್ಟಾಚಾರೊಗು ಸಂಬಂಧಿಸದಿನ ಭಾರತೊಡು ಅಪರಾದೊಲು ಪನ್ಪಿ ವಿಷಯದ ಪತ್ರೊಲೆನ್ ಇಂಡೋ-ಬ್ರಿಟಿಷ್ ಲೀಗಲ್ ಫೋರಂ ಎದುರು ಮಂಡನೆ ಮಲ್ತೆರ್. ಜೂನ್ ೧೯೯೮ಡ್ ಡ್ರಗ್ಸ್ ಬೊಕ್ಕ ಮನಿ ಲಾಂಡರಿಂಗ್ ಹಗರಣೊಲೆಗ್ ಸಂಬಂಧಿಸದ್ ನಡತಿನ ಯುನೈಟೆಡ್ ನೇಷನ್ಸ್ ಜನರಲ್ ಅಸೆಂಬ್ಲಿ ಸಭೆಟ್ಟ್ ಜೇಟ್ಲಿ ಭಾರತ ಸರ್ಕಾರದ ಪ್ರತಿನಿಧಿಯಾದ್ ಭಾಗವಹಿಸದೆರ್.
ಉಲ್ಲೇಕೊ
ವರ್ಗೊ:ವ್ಯಕ್ತಿಲು ವರ್ಗೊ:ರಾಜಕಾರಣಿಲು
ಲೀಲಾವತಿ ಬೈಪಡಿತ್ತಾಯ
ಬಾಲ್ಯೊ ಬುಕ್ಕೊ ಶಿಕ್ಷಣೊ
ಲೀಲಾವತಿ ಬೈಪಡಿತ್ತಾಯೆರ್ ಕಾಸರಗೋಡುದ ಮುಳ್ಳೇರಿಯಡ್ 1947ನೇ ಮೇ 23 ತಾನಿ ಪುಟ್ಟಿಯೆರ್. ಎಲ್ಯ ಪ್ರಾಯೊಡು ಆರೆನ ಅಮ್ಮೆರ್ ತೀರಿ ಬೊಕ್ಕ ಇಂಬೆರ್ ಅಪ್ಪೆನ ಊರಾಯಿನ ಮಧೂರುಡು ಮಾಮನ ಆಶ್ರಯೊಡು ಬುಲೆಯೆರ್. ಇಂಬೆರ್ನ ಮಾಮ ರಾಮಕೃಷ್ಣ ಭಟ್ ಮಧೂರು ದೇವಸ್ಥಾನೊಡು ದೇವನೃತ್ಯ ಕಲಾವಿದರಾದಿತ್ತೆರ್. ಲೇಲಾವತಿ ಮೆರ್ ಪಿಟೀಲು ವಾದಕೆರಾಯಿನ ಪದ್ಮನಾಭ ಸರಳಾಯೆರ್ಡ ಶಾಸ್ತ್ರೀಯ ಸಂಗೀತನ್ ಕಲ್ತೆರ್. ತೆಂಕುತಿಟ್ಟ್ ದ ಚೆಂಡೆ-ಮದ್ದಳೆ ಕಲಾವಿದರಾಯಿನ ಹರಿನಾರಾಯಣ ಬೈಪಾಡಿತ್ತಾಯೆರೆನ್ ಮದಿಮೆಯಾಯಿ ಬೊಕ್ಕ ಸುಳ್ಯದ ಕಡಬೊಗು ಪೋಯೆರ್. ಇಂಬೆರ್ ನ ಜೋಕುಲು ಅವಿನಾಶ್ ಬೊಕ್ಕೊ ಗುರುಪ್ರಸಾದ್.
ಯಕ್ಷಗಾನೊ ಕ್ಷೇತ್ರೊ
ಸುರುಕ್ ಮೆರ್ ಕಡಬೊದ ಕೈತಲ್ ಶಾಲಾ ವಾರ್ಷಿಕೋತ್ಸವೊ, ಮದಿಮೆ, ಉಪನಯನೊ, ಇಂಚಿತ್ತಿನ ಸಮಾರಂಭೊಡು ಆಯೋಜನೆ ಮಲ್ಪುನ ತಾಳಮದ್ದಲೆದ ಪ್ರಸಂಗೊಲೆಡ್ ಪದ ಪನೊಂದಿತ್ತೆರ್. ‘ಸೆಟ್ ಮೇಳೊ’ದ ಪ್ರಸಂಗೊಡುಲ ಪದ ಪನೊಂದಿತ್ತೆರ್. ಬೆಳ್ತಂಗಡಿದ ಅರುವ ನಾರಾಯಣ ಶೆಟ್ರೆನ ‘ಆಳದಂಗಡಿ ಮೇಳೊ’ಡ್ ಭಾಗವತರಾದಿತ್ತೆರ್. ಲೀಲಾವತಿ ಬೈಪಡಿತ್ತಾಯೆರ್ ಕುಂಬಳೆ, ಬಪ್ಪನಾಡು, ಸುಬ್ರಹ್ಮಣ್ಯ, ಧರ್ಮಸ್ಥಳ, ತಲಕಳ ಮೇಳೊಡು ಭಾಗವತಿಕೆ ಮಲ್ತ್ದೆರ್. ಪರಕೆದ ಪಿಂಗಾರ, ದೇವಿಮಹಾತ್ಮೆ, ದಕ್ಷಯಜ್ಞ, ಕರ್ಣಪರ್ವ, ಸುಧನ್ವ ಮೋಕ್ಷ, ವಜ್ರಕೋಗಿಲೆ ಪ್ರಸಂಗೊಲೆಡ್ ಇಂಬೆರ್ ಪಂಡಿನ ಪದ್ಯೊಲು ಜನಪ್ರಿಯ. ಕಾಳಿಂಗ ನಾವುಡ, ಎಂ.ಎಲ್. ಸಾಮಗ, ಪಾತಾಳ ವೆಂಕಟರಮಣ ಭಟ್, ಈಶ್ವರ ಭಟ್, ಶೇಣಿ ಗೋಪಾಲಕೃಷ್ಣ ಭಟ್, ರಾಮದಾಸ ಸಾಮಗ, ಬಣ್ಣದ ಮಾಲಿಂಗ, ಪ್ರಭಾಕರ ಜೋಷಿ, ಬಲಿಪ ಭಾಗವತೆರ್, ಕಡತೋಕ ಭಾಗವತೆರ್, ನೆಡ್ಲೆ ನರಸಿಂಹ ಭಟ್ಮು ಇಂಚಿತ್ತಿನ ಮಲ್ಲ ಕಲಾವಿದೆರೆನ ಯೆಡ್ಡೆಪುಡು ಲೀಲಾವತಿ ಬೈಪಡಿತ್ತಾಯೆರ್ ಯಕ್ಷಗಾನೊ ಕ್ಷೇತ್ರಡ್ ಬುಲೆದ್ ಬೈದೆರ್
ಉಲ್ಲೇಖೊ
ವರ್ಗೊ:ಯಕ್ಷಗಾನ ವರ್ಗೊ:ತುಳುನಾಡ್
ಬದನೆದ ಚಟ್ನಿ
ಬದನೆಡ್ ಮಲ್ಪುನ ಚಟ್ನಿನ್ ಬದನೆ ಚಟ್ನಿ ಪನ್ಪೇರ್. ಬದನೆನ್ ನಂಜಿ ಪಂಡ್ದ್ ಪನ್ಪೇರ್. ಆಂಡ ಐತ ಚಟ್ನಿ ತಿನಿಯೆರೆ ಬಾರಿ ಎಡ್ಡೆ.
ಮಲ್ಪುನ ವಿಧಾನೊ
ಬದನೆಗ್ ಎಣ್ಣೆ ಪೂಜುದು ಗೆಂಡಡ್ ಪುರ್ಕಾವೊಡು. ಪೊತ್ತುದಿನ ಬದನೆನ್ ಪತ್ ನಿಮಿಷ ನೀರ್ ಡ್ ನೆನೆತ್ದ್ ಚೋಲಿ ದೆತ್ತ್ದ್ ಕೈಟ್ ಪುರುಂಚೋಡು. ಬೊಕ್ಕ ಕಡೆಪಿ ಕಲ್ಲ್ ಡ್ ಮುಂಚಿ, ಬೆಳ್ಳುಳ್ಳಿ ಪಾಡ್ದ್ ಕಡೆವೊಡು.
ಅನೂಪ್ ಸಾಗರ್
ಅನೂಪ್ ಸಾಗರ್ ಮೇರ್ ತುಳು ಪಿಚ್ಚರ್‌ತ ನಟೆ. ರಂಜಿತ್ ಬಜ್ಪೆ ನಿರ್ದೇಶನ ಮಲ್ದಿನ ಬೊಕ್ಕ ಶೋಧನ್ ಪ್ರಸಾದ್ ಬೊಕ್ಕ ಸ್ಯಾನ್ ಪೂಜಾರಿ ಸೆರ್ದ್ ಮಲ್ದಿನ ದುಂಬುದ ಪಿದೈಊರುದ ತುಳು ಮೂವಿ ನಿರೆಲ್ ಚಿತ್ರೋಡ್ ಮೇರ್ ಅಭಿನಯ ಮಲ್ದೆರ್. ಮೇರ್ ಬೊಕ್ಕೊಂಜಿ ತುಳು ಬ್ಲಾಕ್ಬಸ್ಟರ್ ಚಿತ್ರ ದಂಡ್ ಡ್ ನನಾತ್ ಬೇಲೆ ಮಲ್ಪೆರೆ ಪೋಯೆರ್. ಉತ್ಸಾಹಿ ಬೊಕ್ಕ ನೃತ್ಯ ಪ್ರಿಯರಾದಿತ್ತಿನ ಮೇರ್ ಓಷನ್ ಕಿಡ್ಸ್ ಡ್ಯಾನ್ಸ್ ಕಂಪನಿ ಪನ್ಪಿನ ಪ್ರಸಿದ್ಧ ಮನರಂಜನಾ ತಂಡೊತ ಭಾಗವಾದಿತ್ತೆರ್.
ಜೀವನ
ಅನೂಪ್ ಡಿಸೆಂಬರ್ ೬ ಶಿವಮೊಗ್ಗ ಜಿಲ್ಲೆದ ಸಾಗರೊಡ್ ಪುಟ್ಯೇರ್. ಬೊಕ್ಕ ಮೇರ್ ಕುಟುಂಬದಕಲ್ನೋಟ್ಟುಗು ಕುಡ್ಲಗ್ ಪೋಯೆರ್. ಮೇರ್ ಕುಡ್ಲದ ಗ್ಲೋಬ್ ಕಾಲೇಜ್ ಆಫ್ ಟ್ರಾವೆಲ್ ಬೊಕ್ಕ ಟೂರಿಸಂಡ್ ಟ್ರಾವೆಲ್ ಬೊಕ್ಕ ಟೂರಿಸಂ ಡಿಪ್ಲೊಮೊನ್ ಮಲ್ತೆರ್. ಮೇರ್ ವಿಶ್ವಡ್ ಬೇತೆ ಬೇತೆ ಲೇಸ್‌ತ ಪ್ರದರ್ಶನ ತೊಜಪಾದಿನ ಪ್ರಸಿದ್ಧ ನೃತ್ಯ ತಂಡೊದ ಭಾಗವಾದಿತ್ತೆರ್ ಬೊಕ್ಕ ಉಂದು ಕೆಲವ್ ಬಾಲಿವುಡ್ ಬೊಕ್ಕ ಸ್ಯಾಂಡಲ್ ವುಡ್ ಚಲನಚಿತ್ರ ಸೆಲೆಬ್ರಿಟಿಲು ಬೊಕ್ಕ ಅರೇಬಿಕ್ ಕಲಾವಿದರೆಗ್ ನೃತ್ಯ ಸಂಯೋಜನೆಗ್ ಕಾರಣವಾತನ್ಡ್.
ಮೆರೆಗ್ ಅನ್ವಿತಾ ಸಾಗರ್ ಪನ್ಪಿನ ಮೆಗ್ದಿ ಉಲ್ಲೆರ್. ಆರ್ ತುಳು ಚಲನಚಿತ್ರಡು ನಟಿಲಾ ಆತೆರ್, ಸಂದೀಪ್ ಶೆಟ್ಟಿನ ಎದುರು ದಂಡ್ ಚಿತ್ರಡು ನಟನೆ ಮಲ್ದೆರ್
ವೃತ್ತಿ ಜೀವನ
ಕುಡ್ಲಡ್ ಕಲ್ತ್ ದ್ ಬೊಕ್ಕ ಮುಂಬೈಡ್ ಟ್ರಾವೆಲ್ ಕನ್ಸಲ್ಟೆಂಟ್ ಆದ್ ೨ ವರ್ಷ ಬೇಲೆ ಮಲ್ತೆರ್. ಬೊಕ್ಕ ಮೇರ್ ಎಡ್ಡೆ ಅವಕಾಶೊನ್ ನಾಡೊಂದು ದುಬೈಗ್ ಪೋಯೆರ್. ಮೇರ್ ದುಬೈಡ್ ಬೇಲೆ ಮಲ್ತೊಂದಿಪ್ಪುನಗ, ಏಪಲಾ ನಟೆ ಆವೊಡುಂದ್ ಕನ ಕಟ್ಟುದಿತ್ತಿನ ಮೇರ್ ಫಾರ್ಚೂನ್ ಗ್ರ್ಯಾಂಡ್ ಹೋಟೆಲ್ ದುಬೈಡ್ ನಡೆತಿನ ನಿರೆಲ್ ಆಡಿಷನ್‌ಗ್ ಪೊದಿತ್ತೆರ್ ಬೊಕ್ಕ ಆಯ್ಕೆಯಾಯೆರ್. ನಿರೆಲ್ ಬಿಡುಗಡೆಯಿನ ಬೊಕ್ಕ ಮೆರೆನ ನಟನಾ ಕೌಶಲ್ಯ ಮೆಚ್ಚಿಯೆರ್.
ಚಿತ್ರಕಥೆ
ನಟೆಯಾದ್ ಕೊರಿಯೋಗ್ರಾಫರ್ ಆದ್
ಉಲ್ಲೇಕೊ
ವರ್ಗೊ:ವ್ಯಕ್ತಿಲು
ಪಡುಮಲೆ
ಪಡುಮಲೆ ಕರ್ನಾಟಕೊ ರಾಜ್ಯೊದ ದಕ್ಷಿಣ ಕನ್ನಡ ಜಿಲ್ಲೆ ದ ಪುತ್ತೂರು ತಾಲೊಕುದ ಒಂಜಿ ಊರು ಪಡುಮಲೆ ಪನ್ಪುನ ಊರು ಕುಡ್ಲಡ್‍ದ್ ೭೪ ಕಿ.ಮೀ ದೂರೊಡು ಉಂಡು. ಕುಡ್ಲ- ಮೈಸೂರು ರಾಜ್ಯೊಮಾರ್ಗೊಡು ಕಾವು ಮುಟ್ಟ ಪೋದು, ಅಲ್ಪದ್ದ್ ತೆಲದ್ ಈಶ್ವರಮಂಗಲಗ್ ಪೋದು ಅಲ್ಪದ್ದ್ ಉಳಾಯಿ ೩.೬ ಕಿಲೋಮೀಟರ್ ದೂರೊಡು ತಿಕ್ಕುಂಡು. ಪಡುಮಲದಕ್ ಲೆಗ್ ಪುತ್ತೂರು ತಾಲೂಕು ಕೆಂದ್ರ.
ಜಾಗ್‌ದ ಮಹಿಮೆ
ಪಡುಮಲೆ ನಮ್ಮ ತುಳುನಾಡ್ ದ ಅಮರ್ ವೀರೆರಾಯಿನ ಕೋಟ್-ಚೆನ್ನಯೆರೆನ ಪುಟ್ಟಿನ ಊರು. ಇತ್ತೆ ಮುಲ್ಪ ಕೋಟಿ-ಚೆನ್ನಯ, ಬೊಕ್ಕ ಅಕ್ಲೆನ ಅಪ್ಪೆ ದೇಯಿ ಬೈದೆದಿ ನ ಗುಡಿ-ಮಾಡೊ ಮಲ್ತ್ದೆರ್. ಇಂಚ ಉಂದು ಇತ್ತೆ ಪ್ರವಾಸಿ ತಾಣೊ ಆದ್ ಪುದರ್ ಪಡೆತ್ತಂಡ್.
ಇತಿಹಾಸ
ಪಡುಮಲೆತ ಬಲ್ಲಾಳ್ ಕಾಡ್ ಗ್ ಬೋಂಟೆಗ್ ಪೋನಗ, ಕಾರ್ ಗ್ ಮುಳ್ಳು ಕಂತ್ದ್, ಬಾರೀ ಜೋರಾದ್ ಇಪ್ಪುನ ಕಾಲೊಡು, ತಿರ್ತ ಜಾತಿದ ದಿಂಜಿದಿ ಬಂಜಿನಾಳ್ ದೇಯಿ ಬೈದೆದಿ ನ್ ಲೆತ್ತ್ ಕೊನೆಯೆರೆ ಬೊಳ್ಳಿದ ಪಲ್ಲಕ್ಕಿ ಕಡಪುಡುವೆರ್. ಆಂಡ ಅಪ್ಪೆ ದೇಯಿ, ಪಲ್ಲಕ್ಕಿಡ್ ಮರ್ದದ ಕರ ದೀದ್, ಪಲ್ಲಕ್ಕಿದ ಕೊಂಬು ನು ಆದಾರೊಗು ಪತ್ತೊಂದು ನಡತ್ ಬರ್ಪೆರ್. ಬಲ್ಲಾಳೆರೆಗ್ ಮರ್ದ್ ಕೊರ್ಪೆರ್. ದಿನೊ ಕರೀನಗ ಅರಮನೆಡೆ ರಡ್ಡ್ ಅಮರ್ ಜೋಕುಲೆಗ್ ಜನ್ಮೊ ಕೊರ್ಪೆರ್. ಅಕುಲೆ ದುಂಬುಗು ಕೋಟಿ- ಚೆನ್ನಯೆರಾದ್ ಸತ್ಯೊದ ಬಾಲೆಲಾದ್ ತುಳುನಾಡ್ಡ್ ಪುದರ್ ಪಡೆಪ್ಪೆರ್. ಇತ್ತೆಲಾ ಅಮರ್ ಅನುಲೆಗ್ ಕೋಟಿ- ಚೆನ್ನಯೆ ಪುದರ್ ದೀಪುನ ಕ್ರಮೊ ಉಂಡು.
ಉಲ್ಲೇಕೊಲು
ವರ್ಗೊ:ಊರುಲು
ನಾಗಕೋಲ
ನಾಗಕೋಲ ಪಂಡ ಭೂತ ಕೋಲದಂಚನೆ ನಡಪುನ ಒಂಜಿ ಕಾರ್ಯಕ್ರಮ.ತುಳುನಾಡ್‌ದ ಕುಂದಾಪುರದಂಚಿ ಪಾಣಾರ ಪನ್ಪಿ ಭೂತ ಕಟ್ಟುನ ಜನಾಂಗದಕುಲು ಪಾಣಾರಾಟ ಪನ್ಪಿನ ಒಂಜಿ ರೀತಿದ ಆರಾಧನೆ ಮಲ್ಪುವೆರ್.ಆ ಪಾಣಾರಾಟೊಡು ನಾಗನಕೋಲ ಒಂಜಿ ಭಾಗೊ.
ಪಾತ್ರಿನ ಯೇಸ
ನಾಗಪಾತ್ರಿ ಪಟ್ಟೆ ಸೀರೆನ್ ಕಚ್ಚೆ ಪಾಡ್‌ದ್ ಸುತ್ತುನುವೆರ್.ಕೈಕ್ ಮೈಕ್ ಮತ ಗಂಧೊ ಪೂಜೊನುವೆರ್.ಮುಂಡೊಗು ಗಂಧದ ಅಡ್ಡನಾಮ ಪಾಡ್ದ್ ನಡುಕು ಕುಂಕುಮದ ಮಲ್ಲ ಬೊಟ್ಟುದೀವೊನುವೆರ್.ತರೆಕ್ ಕೆಂಪು ,ಮಂಜಳ್ ,ಕಫ್ಫು ಬಣ್ಣೊ ಕೊರ್ದು ಪಾಳೆಡ್ ಮಲ್ತಿನ ನಾಗ ಜಿಡೆತ  ಕಿರೀಟ ಪಾಡೊನುವೆರ್.ಕೈಟ್ ಪಿಂಗಾರ್ ಪತೊಂದು ಉಪ್ಪುವೆರ್.
ಕೋಲದ ಕ್ರಮ
ಕೋಲ ಕಟ್ಟಿನಾಯಗ್ ತಂಬಿಲ ಮಲ್ತಿನ ಪೂಜಾರಿ ಪೂ-ಬಚ್ಚಿರೆ ಬಜ್ಜೆಯಿ ಕೋರ್ದು ನಾಗಕೋಲ ನಡಪಾದ್ ಕೊರಿಯೆರೆ ಅನುವು ಕೊರ್ಪೆರ್.ಅದಗ ಕೋಲ ಕಟ್ಟಿನಾಯಗ್ ದರ್ಶನ ಬರ್ಪುಂಡು.ಒಟ್ಟಿಗೆ ಇತ್ತಿನಕುಲು ಪದೊ ಪಂಡ್‌ದ್ ಡೋಲು ಬೊಟ್ಟುವೆರ್,ಬ್ಯಾಂಡ್ ಬೊಟ್ಟುವೆರ್ ನಾಗದರ್ಶನ ನಡತಿ ಬೊಕ್ಕ ಸೇರ್ದಿತ್ತಿ ಸಭೆಕ್ ಅಭಯೊತ ನುಡಿ ಕೊರ್ದು ಬೂಳ್ಯ ಪಟ್ಟುವೆರ್
ಉಲ್ಲೇಕೊ
ವರ್ಗೊ:ನಲಿಕೆಲು
ಪಿಲಿಪಂಜಿ ನಲಿಕೆ
ಪಿಲಿಪಂಜಿ ನಲಿಕೆನ್ ಸುಗ್ಗಿದ ಪುಣ್ಣಮೆದ ಸಮಯೊಡು ಒಂಜಿ ವಾರ ನಲಿಪುವೆರ್.
ಪಿಲಿಪಂಜಿದ ನಲಿಕೆದ ಪಾತ್ರಾದಾರಿಲು
ಈ ನಲಿಕೆಡ್ ಒಂಜಿ ಪಿಲಿತ್ತ ಯೇಸ ಅಂಚನೆ ರಡ್ಡ್ ಜಿಂಕೆದ ಯೇಸೊಲು ಬೊಕ್ಕ ಒರಿ ಬೋಂಟೆ ದೆರುನಾಯನ ಯೇಸ ಉಪ್ಪುಂಡು. ಅಂಚನೆ ಡೋಲು ಬೊಟ್ಟುನಕುಲು ಉಪ್ಪುವೆರ್. ತಂಡೊಡು ಏಳ್ ಜನ ಉಪ್ಪುವೆರ್. ಒರಿ ಡೋಲು ಬೊಟ್ಟೊಂದು ಪದ ಪನೊಂದಿಪ್ಪುವೆ, ನಲಿಪುನಕುಲು ಮುರ್ಗೊದ ಲೆಕ್ಕ ತೋಜುನ ಯೇಸೊಲೆನ್ ಪಾಡ್‍ದಿಪ್ಪುವೆರ್.
ಯೇಸದ ತಯಾರಿ
ದುಂಡು ದುಂಡು ಮೊನೆ ಬುಡ್ಪಾಯಿನ ಬಾಯಿ ದೂಂಚಿ, ಕೂಲಿ ಫಿದಾಯಿ ಪಾಡಿನ ನಾಲಯಿ ಯೇಸ ಇಪ್ಪುಂಡು. ಒಂಜಿ ಪಂಜಿದ ಮೋನೆನ್ ಶಂಕೊದ ಆಕರಡ್ ಬಗ್ಗಾದ್ ಅವೆನ್ ಉದ್ದ ಮೋನೆದಲೆಕ ಮಲ್ತ್‌ದ್ ಐಕ್ ರಡ್ಡ್ ಕಣ್ಣ್ ಬುಡ್ಪಾವೆರ್. ಪಂಜಿ ಬೊಕ್ಕ ಪಿಲಿತ್ತ ಯೇಸಡ್ ಉದ್ದದ ಬೀಲ ಇಪ್ಪುಂಡು. ಬೀಲನ್ ಸೊಂಟೊಡ್ ಕಟ್ಟೊನ್ವೆರ್, ಪಿಲಿತ ಬೀಲ ಉದ್ದ ಇಪ್ಪುಂಡು. ಪೂರ ಪಾತ್ರಾದಾರಿಲು ಬೊಲ್ದು ಮುಂಡು ಕಾರ್‌ದ ಗಂಟ್‌ಡ್ದ್ ಮಿತ್ತ್ ಕಟ್ವೆರ್. ಮಂಜೊಲ್ದ ಪೊಡಿ, ಮಜ್ಜಿ, ಮಣ್ಣ್‌ನ್ ಮೊನೆಗ್ ಪೂಜೊನ್ವೆರ್. ಪಿಲಿತ ಮೆಯ್ಟ್ ಪಟ್ಟೆದ ರಂಗ್ ಬುಡ್ಪಾವೆರ್. ಪಂಜಿದ ಮೆಯ್ಟ್ ‍‍‍‍‍‍‍‍‍‍‍‍‌‌‌‌‌(x)ಗುರುತುಲೆನ್ ಪಾಡುವೆರ್. ಜಿಂಕೆದ ಮೆಯ್ಟ್ ಚುಕ್ಕೆ ಇಪ್ಪುಂಡು. ಪಂಜಿ ಯೇಸಗ್ ಕಪ್ಪು, ಪಿಲಿಕ್ ಮಂಜೊಲು, ಜಿಂಕೆಗ್ ಬೊಲ್ದು ರಂಗ್‌ನ್ ಜಾಸ್ತಿ ಉಪಯೊಗ ಮಲ್ಪುವೆರ್. ಬೋಂಟೆ ದೆರುನ ಯೇಸಗ್ ಮೊನೆಡ್ ರಂಗ್‌ದ ಚುಕ್ಕಿ ದೀಪೆರ್ ಅಂಚನೆ ಕಣ್ಣ್‌ಗ್ ಕನ್ನಡಕ, ಪ್ಯಾಂಟ್, ಅಂಗಿ, ಬೊಕ್ಕ ಮಂಡೆಗ್ ಟೊಪ್ಪಿ ಕೈಟ್ ಬೆಡಿ ಪತೊನ್ವೆರ್.
ನಲಿಕೆದ ರೀತಿ
ಮೊಕುಲ್ನ ಯೇಸ ಆಯಿ ಬೊಕ್ಕ ಸುರು ಊರುದ ಗುರಿಕಾರನ ಇಲ್ಲಾಡ್ ನಲಿಪುವೆರ್. ಒರಿ ಡೋಲು ಬೊಟ್ಟೊಂದು ಪದ ಪನ್ಪೆ ಅವೆನ್ ಒರಿನಕುಲು ಕುಡೊರ ಪನ್ಪೆರ್ ನಲಿಕೆಡ್ ಪದ ಮೆಲ್ಲ ಪನ್ಪೆರ್. ಜಿಂಕೆ ಯೇಸದಾಯೆ ಕೈ ಕಾರ್ ಹಾಕೊನ್ದು ನಲಿಪುವೆರ್. ಪಿಲಿ ಬೊಕ್ಕ ಪಂಜಿ ಯೆದುರ್ ಬದುರ್ ಆದ್ ಬೆರಿ ಬಗ್ಗಾದ್ ಯೆದುರು ಪಿರ ನಲಿಪುವೆರ್ ಬೊಂಟೇ ದಾಯೆ ಪಿಲಿ ಪನ್ಜಿ ಗ್ ಗುರಿ ದೀನಗ ಅವು ತಪ್ಪಾದು ಬಲಿಪುಂಡು.ಆ ಮ್ರಗಕುಲೆಗ್ ಐತ ಸ್ವರ ಇಪ್ಪುಂಡ್ ಪಿಲಿಪೊವು ಪಾಂಜರೊದಡಾಂಡ್,ಪನ್ಜಿ ಪೊವು ಚೀಮುಳ್ಳುಡಾಂಡೆ ಪನ್ಪಿನ ಪದೊಕ್ ನಲಿಕೆ ಮುಗಿಯುಂಡು. ಬೊಕ್ಕ ಗ್ರಾಮದಾ ಮಲ್ಲ ಜನಕುಲ್ನ ಇಲ್ಲಾಗ್ ಪೊದು ನಲಿಪುವೆರ್ ಆ ಸಮಯೊಡ್ ಇಲ್ಲದಕುಲು ಅರಿ,ತಾರಯಿ,ಕಾಸ್ ಕೊರ್ಪುನ ಪದ್ದತಿ ಉನ್ಡು. ಗುರಿಕಾರನ ಇಲ್ಲಾಡ್ ಪಿಲಿ ಪಂಜಿಗ್ ಪೂಜೆ ಆಯಿ ಬೊಕ್ಕ ಪಿಲಿ ಚಾಮುಂಡಿ ದೈವಗ್ ಬೊಂಡದ ಅಗೆಲ್ ಬಳಸ್‌ದ್ ನಟ್ಟೊನುವೆರ್. ಬೊಕ್ಕ ಕಾಂಡೆ ಕಾಯೆರ್‌ದ ಮರತ್ತ ಮುದೆಲ್‌ಗ್ ಪೋದು ಯೇಸ ಬಿರಿಪುನ ಕ್ರಮ ಉಂಡು. ಯೇಸದ ಮೊನೆಲೆನ್ ಮರತ ಮುದೆಲ್‌ಡ್ ದೀದ್ ತಾರಾಯಿ ಹಾಕ್‌ದ್ ಮೀದ್ ಅಕುಲು ಅಕುಲೆನ ಇಲ್ಲಾಗ್ ಪೋಪೆರ್. ಇಂಚ ಈ ಒಂಜಿ ವಾರದ ನಲಿಕೆ ಮುಗಿಯುಂಡು. ಈ ಯೇಸದ ಮೊನೆಲೆನ್ ತಾರೆ ಇಜ್ಜಿಂಡ ಪೆಲತ್ತ ಮರಟ್ ನೇಲಾವೆರ್. ಉಂದೆನ್ ಏರ್‌ಲಾ ಮುಟ್ಯೆರೆ ಬಲ್ಲಿ ಪನ್ಪುನ ನಂಬಿಕೆ ಉಂಡು.
ರವಿಚಂದ್ರ ಕನ್ನಡಿಕಟ್ಟೆ
ರವಿಚಂದ್ರ ಕನ್ನಡಿಕಟ್ಟೆ ದಕ್ಷಿಣ ಕನ್ನಡ ಜಿಲ್ಲೆದ ಬೆಳ್ತಂಗಡಿ ತಾಲೂಕುದಾರ್. ತೆಂಕುತಿಟ್ಟು ಯಕ್ಷಗಾನೊದ ಪುಗರ್ತೆದ ಭಾಗವತೆರ್. ಎಲ್ಯ ಪ್ರಾಯೊಡೆ ಯಕ್ಷಗಾನೊ ಕ್ಷೇತ್ರೊಗು ಪ್ರವೇಶ ಪಡೆತೆರ್. ವೇಷಧಾರಿಯಾದ್ಲ ಕಲಾ ಸೇವೆ ಮಲ್ದೆರ್.
ಪರಿಚಯೊ
೧೯೮೦ಟ್ ರವಿಚಂದ್ರ ಕನ್ನಡಿಕಟ್ಟೆ ತುಳುನಾಡ್ದ ಬೆಳ್ತಂಗಡಿ ತಾಲೂಕುದ ಕನ್ನಡಿಕಟ್ಟೆ ಪನ್ಪಿನ ಊರುಡು ಪುಟ್ಯೆರ್. ಧರ್ಮಣ್ಣ ಸಾಲ್ಯಾನ್ ಬೊಕ್ಕ ಸುಶೀಲಾ ದಂಪತಿಲೆನ ಮಗೆ. ಎಲ್ಯ ಪ್ರಾಯೊಡು ಶಾಲೆಗ್ ಪೋವೊಂದು ಇಪ್ಪುನಗನೆ ಯಕ್ಷಗಾನೊದ ಸುರುತ್ತ ಹೆಜ್ಜೆಲೆನ್ ಆರ್ನ್ ಶಾಲೆದ ಗುರುಕುಲು ಆದಿತ್ತಿನ ಅನಂತ ಪದ್ಭನಾಭ ಹೊಳ್ಳೆರ್ಡ ಕಲ್ದೆರ್. ಪದ್ಯಾಣ ಗಣಪತಿ ಭಟ್, ಸಬ್ಬಣಕೋಡಿ ಕೃಷ್ಣ ಭಟ್ರ್ ಇಂಬೆರ್ನ ಯಕ್ಷಗಾನೊತ ಗುರುಕುಲು.
ಪ್ರಶಸ್ತಿಲು
ಯುವವಾಹಿನಿ ಯುವಸಾಧನಾ ಪುರಸ್ಕಾರ
ಉಲ್ಲೇಖೊ
ವರ್ಗೊ:ವ್ಯಕ್ತಿಲು
ತುರೆತ ಪಾಯಸ
ತುರೆರ್ದ್ ಮಲ್ಪುನ ಪಾಯಸ ಉಂದು. ತುರೆ ಟ್ಟ್ ಕಜಿಪು ಮಲ್ಪರೆ ಆಪು೦ಡು ಅಂಚನೆ ಚೀಪೆಲಾ ಮಲ್ಪುವೆರ್. ತುರೆ ತ ಅಡ್ಯೆ ಬಾರಿ ಲಾಯ್ಕ್ ಆಪುಂಡು. ಅಂಚನೆ, ಅಯ್ಟಿ ಪಾಯಸ ಲಾ ಒಂಜಿ. ಉಂದು ವನಸ್ ಆದ್ ತಿನಿಯರೇ ಬಾರಿ ಲಾಯ್ಕ್. ಜೀರ್ಣೋಗ್ಲಾ ಬಾರಿ ಎಡ್ಡೆ.
ಮಲ್ಪುನ ವಿಧಾನ
ಸುರುಕ್ಕು ಅರಿ ನ್ ಬೇಯ್ಯರೆ ದೀಯೋಡು, ಬೊಕ್ಕ ತುರೆ ನ್ ಸಣ್ಣ ಮೂರೋಡು. ಬೊಕ್ಕ ಅವೆನ್ ಬೇಯ್ಯುನ ಅರಿ ಕ್ ಪಡೋಡು, ಬೊಕ್ಕ ತಾರಯಿ ನ್ ಸಣ್ಣ ಕಡೆಯೋಡು, ಬೊಕ್ಕ ಅರಿ ಬೊಕ್ಕ ತುರೆ ಬೇಯ್ಯಿನ ಬೊಕ್ಕ ತಾರಾಯಿ ದ ಪೇರ್ ನ್ ಅವೆಕ್ಕ್ ಕೂಟೊಡು. ಬೊಕ್ಕ ಅವೆಕ್ಕ್ ಬೆಲ್ಲ ಪಾಡ್ದ್ ಸರಿ ಟ್ ಕೊದ್ಯವೊಡು ಬೊಕ್ಕ ಅವೆಕ್ಕ್ ಬೀಜ ಬೊಕ್ಕ ದ್ರಾಕ್ಷಿ ನ್ ನೆಯಿಟ್ಟೆ ಪೊತ್ತುದು ಪಾಯಸ ಗ್ ಪಾಡೊಡು ಅಡೆಗ್ ತುರೆತ್ತ ಪಾಯಸ ತಯಾರ್.
ಮೂರ್ಲೆ ನಲಿಕೆ
ಮೂರ್ಲೆಕಾರ್ಯ ಪಂಡ ಬೆನ್ನಿಗ್ ಸಂಬಂಧ ಪಟ್ಟಿನ ಆಚರಣೆ. ತುಳುನಾಡ್‌ದ ಆಚರಣೆ ಮೂರಿಲೆ ನಲಿಕೆ ಕ್ರಮೇಣ ಮೂರ್ಲೆ ಪಂದ್ ಬದಲಾವಣೆ ಅತ್ಂಡ್.
ನಲಿಕೆದ ಹಿನ್ನಲೆ
ಮೂರಿ ಪಂಡ ಕಲಶ. ಹಿಂದೂ ಆರಾಧನ ಪದ್ದತಿಡ್ ಕಲಶೊಗು ಭಾರಿ ಪ್ರಾಮುಖ್ಯತೆ ಉಂಡು. ಉಂದು ಮೂಲ ಸಂಸ್ಕೃತಿದ ಪ್ರತೀಕ. ಮಣ್ಣ್‌ದ ಕಲಶ ನಾಗನ ಸಂಕೇತ,ಕಲಶದುಲಯಿದ ನೀರ್ ಯಕ್ಷನ ಸಂಕೇತ ಪನ್ಪಿ ನಂಬಿಕೆ. ಮಣ್ಣ್‌ದ ಕಲಶೊದ ಪಿದಯಿ ಮೈಟ್ ನಾಗನ ಜಿಡೆತ ಚಿತ್ರೊ ಉಪ್ಪುಂಡು. ಕೃಷಿಗ್ ನೀರ್ ಬೊಕ್ಕ ಮಣ್ಣ್ ರಡ್ಡ್‌ಲಾ ಅಗತ್ಯೊದವು. ಅಂಚಾದ್ ನೀರ್ ದಿಂಜಿ ಕಲಶದ ಆರಾಧನೆ ಕೃಷಿಕ್ಕ್ ಸಂಬಂಧ ಪಟ್ಟಿನ ಆರಾಧನೆಯಾದುಂಡು ಪನ್ಪುನ ನಂಬೊಲಿಗೆ.
ನಲಿಕೆದ ಕಾಲ
ಏಣೇಲ್ ಕೊಯ್ಯಿದಾಯಿ ಬೊಕ್ಕ ಸುಗ್ಗಿದ ಬೆನ್ನಿದ ಕೆಲಸದ ಕಡೆತ ದಿನೊ, ಅತ್ತ್ಂಡ ಮನದಾನಿ ಈ ಮೂರಿಲೆ ನಲಿಕೆ ಕಾರ್ಯಕ್ರಮದ ಆಚರಣೆನೆಯಾಪುಂಡು
ನಲಿಕೆದ ತಯಾರಿ
ಗುತ್ತುದ ಇಲ್ಲ್‌ದ ಅತ್ತ್ಂಡ ಬೂಡುದ ಜಾಲ್ದ ಬರಿಟ್ ಒಂಜಿ ಗುಡಿ ಇಪ್ಪುಂಡು ಉಂದೆನ್ ಮೂಲೆ ಕೊಟ್ಯ ಪನ್ಪೆರ್. ಉಂದೆತ ಉಲಯಿ ಗೋಡೆಗ್ ತಾಗ್‌ದ್ ಒಂತೆ ಎತ್ತರೊಡು ಒಂಜಿ ಮರತ ಪಲಯಿ ಉಪ್ಪುಂಡು ಉಂದೆನ್ ಮೂರ್ಲೆ ಮಂಟಮೆ ಪನ್ಪೆರ್. ಮೂರ್ಲೆ ಕಾರ್ಯದ ಪೂಜಾರಿ ಮಂಟಮೆನ್ ನಿರ್ಮಲೊ ಮಲ್ತ್‌ದ್ ರಡ್ದ್ ಅಂತಸ್ತ್‌ದ ಪಲಯಿದ ಮಿತ್ತ್ ಬೊಲ್ದು ಮಡಿ ಕುಂಟು ಪಾಡ್ದ್ ಕಲಶೊ ಪಾತ್ರೊಲೆನ್ ದೆಕ್ಕ್‌ದ್ ನೀರ್ ದಿಂಜಾದ್ ಕುಕ್ಕುದ ಪೆಲಕಯಿದ ಕೊಡಿ ಇರೆಕುಲು, ತಾರಾಯಿ ದೀದ್ ಕಲಶೊಗು ಕೆಂಪು ಕುಂಟು ಕಟ್ಟ್‌ದ್ ಪೂ, ಪಿಂಗಾರೊಡು ಐತೊ ಮಲ್ತ್‌ದ್ ದೂಪ, ದೀಪ ತೋಜಾದ್ ಪೂಜೆ ಮಲ್ಪುವೆರ್. ತಿರ್ತ ಪಲಯಿಡ್ ಮೂಜಿ ಬಾರೆದ ಇರೆ ಪಾಡ್ದ್ ಅಗೆಲ್ ಬಳಸುವೆರ್. ಇಲ್ಲಾದ ಯಜಮಾನಿ ಬೊಕ್ಕ ಕುಟುಂಬೊದಕುಲು, ಸೇರ್ದಿನಕುಲಲು ಮಾತ ಕೈಮುಗಿದ್ ಪೊಡ್ಯ ಪಾಡುವೆರ್. ಅವೆಡ್ದ್ ಬೊಕ್ಕ ಯಾಜಮಾನಿ ನಲಿಕೆದ ಪೊಂಜೊಲೆಗ್ ಎಣ್ಣೆ ಬೂಳ್ಯ ಕೊರ್ಪೆರ್.
ನಲಿಕೆದ ರೀತಿ
ನಲಿಕೆ ಜಾತಿದ ಪೊಂಜೊಲು ಎಣ್ಣೆ ಬೂಳ್ಯ ದೆತೊಂದು ಪೋದು ಮೀದ್ ಮಡಿ ಕುಂಟು ತುತ್ತೊಂದು ಬತ್ತ್‌ದ್ ಜಾಲ್‌ಡ್ ತೆಂಬರೆ ಬೊಟ್ಟೊಂದು ಪದ ಪನೊಂದು ನಲಿಪುವೆರ್. ಈ ಪದೊಟ್ಟು ಕಲಶದ ಪುಟ್ಟುದ ಕತೆ ಅಂಚನೆ ಕಾಳಿಂಗನ ಬೊಕ್ಕ ಪೊಣ್ಣು ಕಾಳಿಂಗದ ಸುಗಿಪುನ ಪದೊ ಉಂಡು. ನಲಿಕೆದ ಪೊರ್ತುಡು ಕೆಲವೆರೆಗ್ ವಸಯೊ ಅಪಿನ ಸಾಧ್ಯತೆಲ ಉಂಡು. ನಲಿಕೆ ಆಯಿ ಬೊಕ್ಕ ಇಲ್ಲ್‌ದ ಯಜಮಾನಿ ನಲಿಕೆದಕುಲೆಗ್ ಉಡುಗೊರೆ ಕೊರ್ಪೆರ್.
ಉಲ್ಲೇಕೊ
ವರ್ಗೊ:ನಲಿಕೆಲು
ಅನಂತ್ ನಾಗ್
ಡಾ ಅನಂತ್ ನಾಗರಕಟ್ಟೆ (ಜನನೊ: 4 ಸೆಪ್ಟೆಂಬರ್ 1948) ಮೇರ್ ಭಾರತೀಯ ನಟೆ. ಮೇರ್ 200 ರ್ದ್ಲಾ ಜಾಸ್ತಿ ಕನ್ನಡ ಚಲನಚಿತ್ರೊಲೆನ್ ಅಂಚನೆ ಹಿಂದಿ, ತೆಲುಗು, ಮರಾಠಿ, ಮಲಯಾಳಂ ಬೊಕ್ಕ ಇಂಗ್ಲಿಷ್ ಬಾಸೆದ 300 ರ್ದ್ಲಾ ಜಾಸ್ತಿ ಚಲನಚಿತ್ರೊಲೆಡ್ ನಟನೆ ಮಲ್ದೆರ್. ಮೇರ್ ರಂಗಭೂಮಿ ನಾಟಕ ಸೀರಿಯಲ್‍ಡ್ಲಾ ಅಭಿನಯ ಮಲ್ದೆರ್. ಪ್ರೊ. ಪಿ.ವಿ.ನಂಜರಾಜ್ ಅರಸ್ ಮೆರೆನ ನಿರ್ದೇಶನೊದ ಸಂಕಲ್ಪ (1973) ಪನ್ಪಿನ ಚಿತ್ರೊದ ಮೂಲಕ ಮೇರ್ ಸಿನಿಮಾ ಲೋಕೊಗು ಪಾದಾರ್ಪಣೆ ಮಲ್ತೆರ್. ಸಂಕಲ್ಪ ಸಿನಿಮೊ ಕರ್ನಾಟಕಡ್ ಏಳ್ ರಾಜ್ಯ ಪ್ರಶಸ್ತಿನ್ ಗೆಂದ್‍ದ್ಂಡ್.
ಪುಟ್ಟು ಬೊಕ್ಕ ಬರವು
ಅನಂತನಾಗ್ ಮೇರ್ ಸೆಪ್ಟೆಂಬರ್ ೪, ೧೯೪೮ನೇ ಇಸವಿಡ್ ಆನಂದಿ ಬೊಕ್ಕ ಸದಾನಂದ ನಾಗರಕಟ್ಟೆ ದಂಪತಿಲೆಗ್ ಕರ್ನಾಟಕದ ಭಟ್ಕಳ ತಾಲೂಕುದ ಶಿರಾಲಿಡ್ ಪುಟ್ಟಿಯೆರ್. ಅಕ್ಕ ಶ್ಯಾಮಲಾ ಬೊಕ್ಕೊಂಜಿ ಮೆಗ್ಗೆ ಶಂಕರ್ ನಾಗ್ ಮೆರೆನ ಅಕ್ಕಲಾ ಮೆಗ್ಗೆಲಾ. ಮೇರ್ ತನ್ನ ಆರಂಭಿಕ ಶಿಕ್ಷಣೊನು ಉಡುಪಿದ ಅಜ್ಜರಕಾಡ್‌‍ದ ಕ್ಯಾಥೋಲಿಕ್ ಶಾಲೆಡ್ ಪಡೆಯೆರ್ ಬೊಕ್ಕದ ಬರವುನು ದಕ್ಷಿಣ ಕನ್ನಡದ ಆನಂದ ಆಶ್ರಮ ಬೊಕ್ಕ ದುಂಬುದ ಮೈಸೂರು ರಾಜ್ಯೊದ (ಇತ್ತೆದ ಕರ್ನಾಟಕ) ಅಂಚನೆ ಉತ್ತರ ಕನ್ನಡ ಜಿಲ್ಲೆದ ಚಿತ್ರಾಪುರ ಮಠೊಟ್ಟು ಕಲ್ತೆರ್. 9ನೇ ತರಗತಿಡುಪ್ಪುನಗ, ನನ ದುಂಬುದ ಬರವು ಕಲ್ಪರೆ ಮುಂಬೈಗ್ ಕಡಪುರಿಯೆರ್. ಅರೆಗ್ ಆರ್ಮಿ ಸೇರೊಡು ಪಂದ್ ಆಸೆ ಇತ್ತ್ಂಡ್ ಆಂಡ್ ಕಮ್ಮಿ ತೂಕೊ ಇತ್ತಿನೈರ್ದಾವರ ಅರೆನ್ ಆಯ್ಕೆ ಮಲ್ದಿಜೆರ್. ಮುಂಬೈಡ್ ರಂಗಭೂಮಿದಂಚಿ ಪೋಯ್ನ ಮೆರೆನ ಮನಸ್ಸ್ ಅವರು ಕೊಂಕಣಿ, ಕನ್ನಡ ಬೊಕ್ಕ ಮರಾಠಿ ಬಾಸೆದ ನಾಟಕೊಲೆಡ್ ಅಭಿನಯ ಮಲ್ಪರೆ ಆಯ್ಕೆ ಆಯೆರ್ ಅಂಚಾದ್ 22 ವರ್ಸ ಮುಟ್ಟ ಮೇರ್ ಅವೆನೇ ಮುಂದುವರಿಸಾಯೆರ್.
ಸಿನಿಮೊಲು
ಅನಂತನಾಗ್ ಮೇರ್ ಕನ್ನಡ ಚಿತ್ರರಂಗೊಗ್ ಬೈದಿನಿ ೧೯೭೩ನೇ ಇಸವಿಡ್ ಪಿ.ವಿ. ನಂಜರಾಜ ಅರಸ್ ಮೆರೆನ ‘ಸಂಕಲ್ಪ’ ಚಿತ್ರೊದ ಮೂಲಕ. ಮೇರ್ ಹಂಸಗೀತೆ, ‘ಕನ್ನೇಶ್ವರ ರಾಮ’, ‘ಬರ’, ‘ಅವಸ್ಥೆ’, ‘ಉದ್ಭವ’, ‘ಮಿಂಚಿನ ಓಟ’, ‘ಆಕ್ಸಿಡೆಂಟ್’, ‘ಬೆಳದಿಂಗಳ ಬಾಲೆ’, ‘ಮತದಾನ’, ‘ಮೌನಿ’, ‘ಅನುರೂಪ’, ‘ರಾಮಾಪುರದ ರಾವಣ’, ‘ಸಿಂಹಾಸನ’, ‘ಅನ್ವೇಷಣೆ’, ‘ಮಾಲ್ಗುಡಿ ಡೇಸ್’ ಇಂಚಿನ ಸೀರಿಯಲ್‍ಡ್ಲಾ ಅಭಿನಯ ಮಲ್ದೆರ್. ‘ಬೆಂಕಿಯ ಬಲೆ’, ‘ಚಂದನದ ಗೊಂಬೆ’, ‘ಇಬ್ಬನಿ ಕರಗಿತು’, ಮುದುಡಿದ ತಾವರೆ ಅರಳಿತು, ‘ಮಕ್ಕಳಿರಲವ್ವ ಮನೆತುಂಬ’, ‘ನೋಡಿ ಸ್ವಾಮಿ ನಾವಿರೋದು ಹೀಗೆ’, ‘ನಾ ನಿನ್ನ ಬಿಡಲಾರೆ’, ‘ಧೈರ್ಯಲಕ್ಷ್ಮಿ’, ‘ಬಿಡುಗಡೆಯ ಬೇಡಿ’ ಇಂಚಿನ ಸುಮಾರ್ ಸಿನಿಮೊಲೆಡ್ ಅಭಿನಯ ಮಲ್ದೆರ್.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು ವರ್ಗೊ:ತುಳುವೆರ್
ರತ್ನಾಕರ ವರ್ಣಿ
ರತ್ನಾಕರ ವರ್ಣಿ ಕನ್ನಡ ಭಾಸೆದ ಬಾರಿ ಪುಗರ್ತೆದ ಕವಿ. ಇಂಬೆರ್ನ ಕಾಲ ಸುಮಾರ್ ಕ್ರಿ.ಶ. 1560. ದಕ್ಷಿಣ ಕನ್ನಡ ಜಿಲ್ಲೆದ ಮೂಡುಬಿದಿರೆ ಮೇರ್ ಪುಟ್ಟಿನ ಜಾಗೆ. ರತ್ನಾಕರವರ್ಣಿ ವಿಜಯನಗರದ ಅರಸುಲಾದಿತ್ತಿನ ಸಾಮಂತರಾಜೆರ್ ಬೊಕ್ಕ ಕಾರ್ಕಳದ ಭೈರ ಅರಸೆರ್ನ ಆಸ್ಥಾನ ಕವಿಯಾದಿತ್ತೆರ್. ಇಂಬೆರ್ನ ದೀಕ್ಷಾಗುರು ಚಾರುಕೀರ್ತಿ ಆಚಾರ್ಯ ಬೊಕ್ಕ ಮೋಕ್ಷ ಗುರು ಹಂಸನಾಥ ಆದಿತ್ತೆರ್.
ಪರಿಚಯೊ
ರತ್ನಾಕರವರ್ಣಿ 18 ಶತಮಾನೊದ ಜೈನಕವಿ. ಕನ್ನಡದ ಸಾಂಗತ್ಯ ಕವಿಕುಲೆಟ್ ಅಗ್ರಗಣ್ಯ ಆದಿತ್ತೆರ್. ಭರತೇಶವೈಭವ, ತ್ರಿಲೋಕಶತಕ, ರತ್ನಾಕರಾಧೀಶ್ವರ ಶತಕ, ಅಪರಾಜಿತೇಶ್ವರಶತಕ ಇಂಚಿತ್ತಿನ ಗ್ರಂಥೊಲೆನ್ ಬರೆತ್ತೆರ್. ರತ್ನಾಕರವರ್ಣಿ ಸೂರ್ಯವಂಶೊಗು ಸೇರ್ದಿನಾರ್. ಬಾಲ್ಯೊಡು ಜೈನಾಗಮಗತ ಶಿಕ್ಷಣ ಪಡೆತ್ತೆರ್. ಕವಿಯಾತಿನ ಬೊಕ್ಕ ತೌಳವ ದೇಶೊದ ಭೈರರಸ ಒಡೆಯರ್ನ ಆಸ್ಥಾನ ಕವಿಯಾದ್ ಶೃಂಗಾರಕವಿ ಪನ್ಪಿನ ಬಿರ್ದ್ ಪಡೆತೆರ್.
ಉಲ್ಲೇಕೊಲು
ವರ್ಗೊ:ವ್ಕಕ್ತಿಲು ವರ್ಗೊ:ವ್ಯಕ್ತಿಲು/ಕವಿಕುಲು ವರ್ಗೊ:ಜೈನಧರ್ಮ
ಪದ್ಪೆ ಸೊಪ್ಪುದ ಅಪ್ಪ
ಮಲ್ಪುನ ವಿಧಾನೊ
ಪದ್ಪೆ ಸೊಪ್ಪು ನು ಸಣ್ಣ ಮೂರುದು ದೀಯೊಡು. ಬೊಕ್ಕ ಅರಿ, ತಾರಯಿ, ಉಪ್ಪುನು ಐಕ್ ಪಾಡುದು ಕಡೆಯೋಡು. ಕಡೆತಿನ ಬಂದಗ್ ಪದಪ್ಪೆ ಸೊಪ್ಪು ನು ಬೊಕ್ಕ ಕಾಯಿ ಮುಂಚಿ, ಬೊಕ್ಕ ನೀರುಳ್ಳಿ ಪಾಡಿ ಬೊಕ್ಕ ದಿಕ್ಕೇಲ್ಡ್ ಅಪ್ಪ ದ ಕಾವಲಿ ನ್ ಬೆಚ್ಚ ಆಯರೆ ದಿಯೋಡು. ಬೊಕ್ಕ ತಯಾರ್ ಮಲ್ದಿನ ಬಂದ ನ್ ಕಾವಲಿ ಗ್ ಮೈಪೊಡು. ಅಪ್ಪ ಕಾಯಿ ಬೊಕ್ಕ ಲಕ್ಕಾವೊಡು. ಅಡೆಗ್ ಸೊಪ್ಪು ದ ಅಪ್ಪ ತಯಾರ್.
ವಿ. ಸುನಿಲ್ ಕುಮಾರ್
ರಾಜಕೀಯ
ಆರ್‌ಎಸ್‌ಎಸ್‌ ವಿದ್ಯಾರ್ಥಿ ವಿಭಾಗೊ, ಅಖಿಲ ಭಾರತೀಯ ವಿದ್ಯಾರ್ಥಿ ಪರಿಷತ್ ಡ್ ನಾಯಕೆರಾದ್ ರಾಜಕೀಯನ್ ಶುರು ಮಲ್ತಿನ ಮೇರ್, ಬೊಕ್ಕ ಭಾರತೀಯ ಜನತಾ ಪಾರ್ಟಿ ಸೇರಿಯೆರ್.
ಸೂರ್ಯನಾಥ್ ಕಾಮತ್
'''ಡಾ. ಸೂರ್ಯನಾಥ ಕಾಮತ್'''  ಮೇರ್ ಸಂಶೋಧಕೆರ್ ಬೊಕ್ಕ ಇತಿಹಾಸ ತಜ್ಞೆರ್ ಆದಿತ್ತೆರ್. ಕರ್ನಾಟಕ ರಾಜ್ಯೋದ ಇತಿಹಾಸಗ್ ಸಂಬಂಧಪಟ್ಟಿಲೆಕ್ಕ ಮೇರ್ ಮಸ್ತ್ ಕೊಡುಗೆ ಕೊರ್ತೆರ್.
ಪುಟ್ಟು ಬುಕ್ಕ ವಿದ್ಯಾಭ್ಯಾಸೊ
೧೯೩೭ರ ಏಪ್ರಿಲ್‌ ೨೬ ದಾನಿ ದಕ್ಷಿಣ ಕನ್ನಡ ಜಿಲ್ಲೆದ ಬೆಳ್ತಂಗಡಿಡ್ ಮೇರ್ ಪುಟ್ಟಿಯೆರ್. ಅಮ್ಮೆರ್ ಉಪೇಂದ್ರ ಕಾಮತ್ ಬೊಕ್ಕ ಅಪ್ಪೆ ಪದ್ಮಾವತಿ. ಸೂರ್ಯನಾಥ್ ಕಾಮತ್ ಮೇರ್ ಕರ್ನಾಟಕ ವಿಶ್ವವಿದ್ಯಾಲಯಡ್ದ್ ಇತಿಹಾಸೊಡು ಎಂ.ಎ. ಪದವಿನ್ (೧೯೫೯) ಪಡೆತ್ದ್, ಮುಂಬಯಿ ವಿಶ್ವವಿದ್ಯಾಲಯಡ್ದ್ ಪಿಎಚ್‌.ಡಿ. ಪದವಿನ್ (೧೯೬೫) ಗಲಸಿಯೆರ್. 'ತುಳುವಾಸ್ ಇನ್ ವಿಜಯನಗರ ಟೈಮ್ಸ್ (ವಿಜಯನಗರ ಕಾಲದ ತುಳುವರು)’ ಮೇರ್ನ ಪಿ.ಎಚ್.ಡಿ ಪ್ರಬಂಧ. ಬೆಂಗಳೂರು ವಿಶ್ವವಿದ್ಯಾಲಯಡ್ ಮೇರ್ ಪ್ರೊಫೆಸರ್ ಬೊಕ್ಕ ರೀಡರ್ ಆದ್ ೧೯೬೮ ಡ್ದ್ ೧೯೮೧ ಮುಟ್ಟ ಸೇವೆ ಸಲ್ಲಿಸಾದೆರ್. ೨೧ ಅಕ್ಟೋಬರ್ ೨೦೧೫ ತಾನಿ ಸೈತೆರ್.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು
ಪೂಜಾ ಹೆಗ್ಡೆ
ಪೂಜಾ ಹೆಗ್ಡೆ ಭಾರತದ ರೂಪದರ್ಶಿ ಬೊಕ್ಕ ಚಲನಚಿತ್ರ ನಟಿ. ಮುಖ್ಯವಾದ್ ಮೇರ್ ತೆಲುಗು ಬೊಕ್ಕ ಹಿಂದಿ ಚಿತ್ರಡ್ ತೋಜಿದೆರ್. ಮೇರ್ ಮಿಸ್ ಯೂನಿವರ್ಸ್ ಇಂಡಿಯಾ ೨೦೧೦ ಪಂತಡ್ ರಡ್ಡನೆ ರನ್ನರ್ ಅಪ್ ಆದ್ ಕಿರೀಟೊನ್ ದೆತೋಂದೆರ್. ಮಿಸ್ಕಿನ್ ಮೆರ್ನ ತಮಿಳು ಸೂಪರ್ಹೀರೋ ಚಿತ್ರ ಮುಗಮುಡಿ (೨೦೧೨) ಚಿತ್ರಡ್ ನಟನೆ ಮಲ್ಪೆರೆ ಪೋಯೆರ್. ಬೊಕ್ಕ ಮೇರ್ ತೆಲುಗು ಚಿತ್ರಲಾತಿನ ಓಕಾ ಲೈಲಾ ಕೋಸಮ್ ಬೊಕ್ಕ ಮುಕುಂದ (೨೦೧೪) ಡ್ ತೋಜಿದೆರ್. ಹೃತಿಶ್ ಗೋವಾರಿಕರ್ ಮೆರ್ನ ಮೊಹೆಂಜೊದಾರೊ (೨೦೧೬) ಚಿತ್ರಡ್ ಹೃತಿಕ್ ರೋಷನ್ನೊಟ್ಟುಗು ದುಂಬಾಯಿನ ನಟಿಯಾದ್ ನಟನೆ ಮಲ್ಪೆರೆ ಸಹಿ ಪಾಡಿಯೆರ್.
ಬೇಲೆ
ಮೇರ್ ಮಿಸ್ ಇಂಡಿಯಾ ೨೦೦೯ ಪಂತಗ್ ಸೇರಿಯೆರ್. ಆಂಡ ಮಿಸ್ ಇಂಡಿಯಾ ಟ್ಯಾಲೆಂಟೆಡ್ ೨೦೦೯ ಗೌರವವೊನು ಗೆಂದ್ಂಡಲಾ ಸುರುತ್ತ ಸುತ್ತುಡು ಪಿದೈ ಪಾಡಿಯೆರ್. ಮೇರ್ ಬರ್ಪಿ ವರ್ಸ ಕುಡ ಅರ್ಜಿ ಪಾಡಿಯೆರ್ ಬೊಕ್ಕ ಮಿಸ್ ಯೂನಿವರ್ಸ್ ಇಂಡಿಯಾ ೨೦೧೦ ಪಂತಡ್ ರಡ್ಡನೇ ರನ್ನರ್ ಅಪ್ ಆದಿತ್ತೆರ್. ಮಿಸ್ ಇಂಡಿಯಾ ಸೌತ್ ಗ್ಲಾಮರಸ್ ಹೇರ್ ೨೦೧೦ ಕಿರೀಟ ತಿಕ್ಕ್ಂಡ್. ಜೀವಾ ಎದುರು ಮಿಸ್ಕಿನ್‌ನ ತಮಿಳು ಸೂಪರ್ಹೀರೋ ಚಿತ್ರ ಮುಗಮುಡಿ (೨೦೧೨) ಚಿತ್ರಡ್ ನಟನೆ ಮಲ್ದಿನ ಮೇರ್, ಸಮಾಜದ ಬಗೆತ ಮೆರ್ನ ದೃಷ್ಟಿಕೋನನ್ ಬದಲ್ ಮಲ್ಪೆರೆ ಅಂಜೋವನ ಪಾತ್ರಗ್ ಪ್ರೇರಣೆ ಕೊರ್ಪೆರ್.
ಮೇರ್ ರಡ್ಡನೇ ತೆಲುಗು ಚಿತ್ರ ಓಕಾ ಲೈಲಾ ಕೋಸಮ್ (೨೦೧೪), ಮೆರೆನ ಎದುರು ನಾಗ ಚೈತನ್ಯ ತೋಜುದೆರ್. ಚಿತ್ರಡಿತ್ತಿನ ಅಭಿನಯಗ್ ಮೇರ್ ಪ್ರಶಂಸೆಗ್ ಪಾತ್ರರಾಯೆರ್. ಅವ್ವೆ ಸಮಯಡ್, ಮೇರ್ ೬೨ ನೇ ಫಿಲ್ಮ್ಫೇರ್ ಪ್ರಶಸ್ತಿಡ್ (ದಕ್ಷಿಣ) ಅತ್ಯುತ್ತಮ ನಟಿಗಾದ್ ಪುದರ್ ಪಡೆಯೆರ್. ಪ್ರೊಡಕ್ಷನ್ ಹೌಸ್ ಬೊಕ್ಕ ನಿರ್ದೇಶಕ ವಿಜಯ್ ಕೊಂಡಾ ಮೆರೆನ ದುಂಬುದ ಸಾಹಸದ ಯಶಸ್ಸ್ ದ ಬೊಕ್ಕ ಈ ಯೋಜನೆಡ್ ಬೆಲೆ ಮಲ್ಪೆರೆ ಮೆರೆನ್ ಪ್ರೇರೇಪನೆ ಮಲ್ತ್ಂಡ್. ದುಂಬಾಯಿನ ಪೊಂಜೋವುನ ಪಾತ್ರನ್ ಚಿತ್ರಿಸೆರೆ ಸಹಾಯ ಮಲ್ಪೆರೆ ಮೇರ್ ತೆಲುಗು ಪಾಠಲೆನ್ ತೂವೊಂಡೇರ್. ಮೆರ್ನ ರಡ್ಡನೇ ತೆಲುಗು ಚಿತ್ರಡ್ ಹೆಗ್ಡೆ ಮುಕುಂದ ಮೆರ್ನ ಗೋಪಿಕಮ್ಮ ಪದಟ್ ಮೆರೆನ ಸ್ಮರಣೆದ ಅಭಿನಯಡ್ದ್ ಅನೇಕರೆನ್ ಮೆಚ್ಚಿಸಾಯೆರ್.
ಉಲ್ಲೇಕೊ
ವರ್ಗೊ:ತುಳು ಜನಕುಲು ವರ್ಗೊ:ಸಿನೆಮಾ